Skoolu dharivarunge ahulaagu kanboduvaa dharajaakah\nސްކޫލު ދަރިވަރުންގެ އަހުލާގު ކަންބޮޑުވާ ދަރަޖައަކަށް\nސްކޫލުތަކާ ގުޅޭގޮތުން މިއަދު ރާއްޖޭގެ ކޮންމެ ދިމާއަކުންވެސް އެންމެ ބާރުލާފައި އިވޭ އެއް އަޑަކީ ސްކޫލު ކުދިންގެ އަހުލާގު ދަށްވަމުންދާ އަޑެވެ. ޓީވީ ތަކުގައާއި މާލަމް ތަކުގައި ދަރިވަރުންގެ އަހުލާގު ބެހޭގޮތުން ސަރުކާރުގެ އެކިފެންވަރުގެ ބޭފުޅުން އަބަދުވެސް ދަނީ ވާހަކަ ދައްކަވަމުންނެވެ. އެހެން ނަމަވެސް މިމަޝްވަރާތަކާއި ސައްލާކުރުންތައް ވަނީ ހޮޅި ވާހަކަތަކަކަށް ވެފައެވެ. ކުޅުދުއްފުށީގެ ސްކޫލް ދަރިވަރުންގެ އަހުލާގުގެ ވާހަކައަކީ ވެސް މިއަދު ދައްކަންޖެހިފައިވާ މުހިއްމު ވާހަކައެކެވެ. މިވާހަކަތައް ދައްކަނީ އެއްވެސް ސްކޫލެއް ބަދުނާމުކޮށް އަގު ވައްޓާލުމުގެ ނިޔަތެއްގައެއް ނޫނެވެ. އެހެނެއް ކަމަކު މިކަމާ ގުޅުން ހުރި އެންމެހާ ފަރާތްތަކެއްގެ ސަމާލުކަމަށް މިކަންގެނެސްދީ ޒިންމާދާރުކުރުމުގެ ގަސްދުގައެވެ. މިކަމުގައި ސްކޫލެއް، ބެލެނިވެރިޔެއް، ޓިއުޝަން ކުލާހެއް، ސިޔާސީ ފަރާތެއް އިސްތިސްނާ ކުރުމެއް ނެތެވެ.\nދާދި ފަހުން އަޅުގަނޑުމެން ސިއްސުވާލި ހަބަރަކީ ކުޅުދުއްފުށީ ސްކޫލެއްގެ ޕްރިންސިޕަލާމެދު ހިތްހަމަނުޖެހިގެން އެބޭފުޅާ ދިރިއުޅުއްވާ ގެއަށް އެސްކޫލުގެ ދަރިވަރުންތަކެއް ގައު އުކާ އެގޭ ކުޑަދޮރެއްގެ ބިއްލޫރިގަނޑު ތަޅާލި ހަބަރެވެ. ގިނަބަޔަކު މިކަން ސިފަކޮށްފައިވަނީ ދަށު ދަރަޖައިގެ އަމަލެއްގެ ގޮތުގައެވެ. ޕްރިންސިޕަލަކީ ކޮންމެ ރަށެއްގެ ބޭފުޅެއް ކަމުގައި ވިޔަސް އެބޭފުޅާވެސް މަސައްކަތް ކުރައްވަނީ ސްކޫލާއި ދަރިވަރުން ކުރިއެރުވުމަށެވެ.\nގިނަ ދަރިވަރުންތަކެއް ތައުލީމު ހާޞިލު ކޮށްފައިވާ އުތުރުގެ ސާނަވީ ތައުލީމުގެ “މަންމަ” ކަމަށް ގިނަ ބަޔަކު ޤަބޫލުކުރާ ޖަލާލުއްދީން ސްކޫލުގެ ބައެއް ދަރިވަރުންގެ އަޚްލާގީ ފެންވަރަކީވެސް ދައްކާ ކޮޅުންލާން އޮތް ވާހަކަ ތަކެއްނޫނެވެ. މިއަހަރުގެ މާދަރީ ބަހުގެ ދުވަސް ފާހަގަ ކުރުމުގެ ގޮތުން އެސްކޫލުގެ ހޯލުގައި ބޭއްވި ސްޓޭޖް ހަރަކާތްތައް ބެލުމަށް އެތަނަށް ގޮސްތިބި ސްކޫލުގެ ދަރިވަރުންގެ އަމަލުތައް ހުރިގޮތް މިކަމުގެ ހެއްކަކަށް ފުދެއެވެ. އެރޭ އެތަނުގައި ހުރި މީހެއްގެ ހައިސިއްޔަތުން އެ މާހައުލު އަޅުގަނޑަށް ސިފަވެގެން ދިޔައީ ސިނަމާގައި އަސަރުގަދަ ލޯބީގެ ފިލްމެއް ބަލަމުންދާ ވަގުތު އެތަނަށް ޖަމާވެފައިވާ ސަޕޯޓަރުން ތަރުހީބުދޭ ބީދައިން އަމަލުކުރި މަންޒަރެވެ. ސްކޫލުގެ އިސްވެރިންނާއި، ޓީޗަރުންނާއި މަދުންނަމަވެސް ބެލެނިވެރިންގެ ކުރިމަތީގައި އެއްވެސް ބެލުމެއް ނެތި އަހުލާގީ ގޮތުން ދަށް ފެންވަރުގެ އަޑު ލައްވާ އެއްޗެހި ކިޔަމުން ދިޔައިރު އެ ކުދިންނަކީ ވަކަރުގެއިން ތައުލީމު ހާޞިލުކުރާ ކުދިންނެކޭ ވަކި ތަފާތެއް ނެތެވެ. މިއީ، އެސްކޫލުގެ ހުރިހާ ދަރިވަރުންގެ ވާހަކަ ނޫންކަންވެސް ފާހަގަކޮށްލަންޖެހެއެވެ.\nދަރިވަރުންގެ އަހުލާގާ ބެހޭގޮތުން ވާހަކަ ދައްކަވަމުން ތައުލީމީ ދާއިރާގައި 17 ވަނަ އަހަރު ގުނަމުންދާ އަފީފުއްދީން ސްކޫލުގެ އިސްލާމް ކިޔަވައިދެއްވާ މަރިޔަމް އަލީ ވިދާޅުވީ ދަރިވަރުންގެ އަހުލާގު ގޯސްވުމުގައި މުޅި މުޖްތަމައު އެކަމުގެ ފުރިހަމަ ޒިންމާ ނަގަން ޖެހޭނެ ކަމަށެވެ. މިހާރުގެ މުޖުތަމައު އޮތް ހާލަތުން ސްކޫލުގެ އެތެރެއިން ދެވޭ ތައުލީމުން އެކަނި ފުއްދާލައިގެން އަހުލާގު ރަނގަޅު ނުކުރެވޭނެ ކަމަށާއި އެޑިއުކޭޝަނުގެ ބައެއް ސިޔާސަތުތައް ބައްޓަން ވެފައިވާގޮތުން ޓީޗަރުންނަށް ކުދިން ތަރުބިއްޔަތު ކުރުމުގައި ހުރަސް އެޅޭކަންވެސް މަރިޔަމް އަލީ ފާހަގަ ކުރެއްވިއެވެ.\nމިގޮތުން ބައެއް ހާލަތްތަކުގައި ދަރިވަރުން ސަސްޕެންޑް ކޮށްގެން ޓީޗަރު ނުވަތަ ސްކޫލާއި ދެކޮޅަށް ދައުވާ ވެސް ކުރެވިފައި އެބަހުރިކަން ފާހަގަކުރެއްވިއެވެ. މަރިޔަމް އަލީ އިތުރަށް ވިދާޅުވީ ދީނީ ތަރުބިއްޔަތަކީ ކުދިންގެ އަހުލާގު ރަނގަޅު ކުރުމަށް ވަރަށް ބޮޑު ރޯލެއް އަދާކުރާ ބައެއް ކަމަށާއި މިހާރުގެ ތައުލީމީ ސިޔާސަތު އޮތް ގޮތުން ކުދިންގެ އަހުލާގު ރަގަޅު ކުރުމަށް ސްކޫލު ތަކުން މާ ބޮޑުކަމެއް ފުރުޞަތެއްނެތް ކަމަށެވެ.\nމިކަމާއި ގުޅިގެން ޖަލާލުއްދީން ސްކޫލުގެ ދިވެހި ޓީޗަރު، ޝަރީފާ އަލީ ވިދާޅުވީ ހުރިހާ ފަރާތަކުންވެސް ކުދިންގެ އަހުލާގީ ފެންވަރު ދަށްވުމުގެ ޒިންމާ ނަންގަވަން ޖެހޭނެ ކަމަށެވެ. ފަހަކަށް އައިސް ކުދިންގެ އަހުލާގު ދަށްވުމުގައި ސްކޫލުތަކުން ކުދިންގެ ކިބައިގާ ރަނގަޅު ސިފަ ހަރުލެއްވުމުގެ ބަދަލުގައި ކޮންމެ ސްކޫލަކުންވެސް މަސައްކަތް ކުރަމުންދަނީ” އޭ” ގްރޭޑް ނުވަތަ އިމްތިހާނުގެ ނަތީޖާ ޝީޓް ރީތިކުރުމަށްކަން ޝަރީފާ ވިދާޅުވި އެވެ. އަދި ދަރިވަރުންގެ އަހުލާގު ރަނގަޅު ކުރެވޭނީ އެކުދިންގެ ގައިގައި ޤައުމީ މަންހަޖުގައިވާ ގޮތަށް ރަނގަޅު ސިފަ ހަރުލެއްވުމަށް ބާރު އަޅައިގެން ކަމަށްވެސް، ތައުލީމީ ދާއިރާގައި 24 އަހަރުގެ ތަޖުރިބާ ލިބިލައްވާފައިވާ ޝަރީފާ އަލީ ވިދާޅުވި އެވެ.\nރާއްޖޭގެ އުތުރުގެ އެންމެ ގިނަދުވަސްވީ ޕްރައިމަރީ ސްކޫލު ކަމަށްވާ ހދ އަތޮޅު ތައުލީމީ މަރުކަޒުގައި 10 އަހަރު މަސައްކަތް ކުރައްވާފައިވާ ހިސާބު ޓީޗަރު އަލީ ޝަރީފް ވިދާޅުވީ ދަރިވަރުންގެ އަހުލާގާއި އެންމެ ބޮޑަށް ކުޅެލާ އެކައްޗަކީ މީޑިޔާ ކަމަށާއި އެގޮތުން މީޑިޔާގެ ގޮތުގައި ބެލެވޭ ވަސީލަތްތަކާއި ވަށައިގެންވާ މާހައުލުން ފެންނަ މަންޒަރުތައް ދަރިވަރުން ނަކަލު ކުރާ ކަމަށެވެ. ރަނގަޅު ދަރިވަރުންތަކެއް ތައްޔާރުކުރުމަށްޓަކައި ޓީޗަރުން ވަރަށް ބޮޑަށް މަސައްކަތް ކުރައްވާ ކަމަށާއި މިގޮތުން ވަކިގޮތަކަށް ސްކޫލުގައި އުޅޭ ވަގުތު ތަކުގައި އެކުދިން އަމަލުކުރުމަށް ވަކި ޚާއްސަ ގޮތްތަކެއް ކަނޑައަޅާފައިވާކަން ވެސް ފާހަގަ ކުރެއްވިއެވެ. ގިނަވަގުތު ކުދިން ހޭދަކުރަނީ އެކުދިންގެ މައިންބަފައިން ނުވަތަ ބެލެނިވެރިވެރިންގެ ކައިރީގައި ކަމަށްވުމުން، މިކަމުގައި ބެލެނިވެރިން ޚާއްސަ ސަމާލުކަމެއް ދިނުން މުހިއްމު ކަމަށް އަލީ ޝަރީފް ވިދާޅުވި އެވެ.\nމިބޭބޭފުޅުންގެ ވާހަކަތަކުން މިކަމުގައި އިހުމާލުވެފައިވާ ނުވަތަ އިހުމާލު ވަމުންއަންނަ ފަރާތްތައް އެނގެއެވެ. ޓީވީ ތަކުންނާއި ސޯޝަލް މީޑިޔާގެ އިތުރުން ސްކޫލުތަކާއި، މުޖްތަމައުގެ ސަބަބުން ދަރިވަރުންގެ އަހުލާގަށް ނޭދެވޭ އަސަރު ތަކެއް ކުރަމުންދާއިރު ބަލަހައްޓައިގެން ތިބެން ވެއްޖެނަމަ ހިތްހަމަ ނުޖެހޭ ކޮންމެ ފަހަރަކު ޕްރިންސިޕަލް ނުވަތަ ޓީޗަރާއި މަގުމަތިން ދިމާކޮށް ގަޔަށް އަތްލާ މާރާމާރީ ހިންގަން ފަސް ނުޖެހޭނެކަން ކަށަވަރެވެ.\nކޮންމެ ފަރުދަކުން އެފަރުދަކަށް ހަވާލުވެފައިވާ މަސްއޫލިއްޔަތު އަމިއްލައަށް އަދާކޮށް، އެހެން މީހުންގެ ބޮލުގައި، ދަރިވަރުން ތަރުބިއްޔަތު ކުރުމުގެ ޒިންމާ ނޭޅުވުން މުހިއްމެވެ. މިކަމުގައި ހުރި ހިޔާލުތަފާތުވުންތައް އެއްފަރާތްކޮށް، އެންމެން އެކުގައި މަސައްކަތްކުރަން މިވަނީ ޖެހިފައިއެވެ.


Igthisaadhu hindhemilan furusathu dheynee kon irakun?\nއިގްތިސާދު ހިންދެމިލަން ފުރުސަތު ދޭނީ ކޮންއިރަކުން؟\n"ޓޫރިޒަމަކީ ވަރަށް ނާޒުކު އެއްޗެއް. ގައުމެއްގައި އަލިފާން ފަރުބަނދައެއް ގޮވީމާ ފްލައިޓްތަކަށް ނާދެވުނަސް އޭގެ އަސަރު ޓޫރިޒަމަށް ކުރޭ. އެހާ ވެސް ނާޒުކު އެއްޗެއް މިއީ. އެހެން ވާއިރު ގައުމެއްގެ ހަލަބޮލިކަމުގެ ސަބަބުން ޓޫރިސްޓުން އަންނަން ޖެހިލުންވާ ހިސާބުން އޭގެ އަސަރު އިގްތިސާދަށް ކުރާނެ. އެހެން ވިޔަފާރިތައް ވެސް ޓޫރިޒަމަށް ބަރޯސާވާ އިރު އެ ސިނާއަތަށް އަންނަ އަސަރު ޓޫރިޒަމަށް ވެސް ކުރަމުން އަންނާނެ،" އިގްތިސާދީ ދާއިރާގެ ތަޖުރިބާކާރު، އާތިފް ޝަކޫރު ވިދާޅުވެފައިވެ އެވެ.\nހުރިހާ ކަމެއް ޓޫރިޒަމާ ދިމާލަށް އެނބުރިފައިވާ އިރު އެއީ ރާއްޖޭގެ އުފެއްދުންތެރި ކަން ނޫނީ ޖީޑީޕީ ވެސް ފަހަތަށް ހިނގައިދާނެ ސަބަބެކެވެ. އިންވެސްޓަރުން ރާއްޖެއާ ދުރަށް ދާން ޖެހުމުގެ މައިގަނޑު ސަބަބަކީ ވެސް ގައުމެއްގެ ހަލަބޮލިކަމެވެ. އޭގެ ސަބަބުން އެ މީހުންގެ އިންވެސްޓްމަންޓްތަކާ މެދު އިތުބާރެއް ނެތުމެވެ. ހަމަޖެހުމެއް ނެތް ތަނަކަށް ބޮޑެތި އިންވެސްޓްމަންޓްތަކެއް ކުރުމަކީ އިންވެސްޓަރުން ބޭނުންވާ ގޮތެއް ނޫނެވެ. މަޝްހޫރު ވިޔަފާރިވެރިޔާ ހުސެއިން އަފީފް ވިދާޅުވި ގޮތުގައި ރާއްޖޭގައި ހަމަނުޖެހުންތައް އުފެދި މަސްރަހު ހަލަބޮލިވުމުގެ އަސަރު ޓޫރިޒަމަށް ނޫނަސް އެހެން ވިޔަފާރިތަކަށް ވެސް ކުރެ އެވެ. ހާއްސަކޮށް ރާއްޖެ އަށް އިންވެސްޓް ކުރަން އަންނަ ބޮޑެތި އިންވެސްޓަރުން އެ އެކަންކަމާ މެދު ސުވާލު އުފައްދާ ކަމަށް އޭނާ ވިދާޅުވި އެވެ. އެކަމުން އެ މީހުންގެ ހާސްކަން ބޮޑުވާ ކަމެއް ކަމަށް އޭނާ ވިދާޅުވެފައިވެ އެވެ.\n"ހަމަޖެހުމެއް ނެތް ތަނަކަށް އިންވެސްޓް ކުރާނެތޯ؟ މިއީ މިޖެހޭ މައްސަލައަކީ. މިސާލަކަށް ބައްލަވާ ސުވެނިއާ ޝޮޕްތަކުގެ މީހުން ވެސް މި ޝަކުވާ ކުރަނީ އެ ސަރަހައްދު ހަލަބޮލި ވީމާ ވިޔަފާރިތައް ނުވެޔޭ. ބަންދު ކުރަން ޖެހެނިއްޔޭ. މިހިރީ އެންމެ ކުދި ވިޔަފާރިތަކަށް ކުރާ ގެއްލުން. އެހެންވީމާ ބޮޑެތި އިންވެސްޓްމަންތަކެއް ކޮށްފައި ހުންނަ ވިޔަފާރިވެރިޔަކަށް އަދި ކުރާ އަސަރާއި އެ މީހުން ރާއްޖެ އަށް އޮންނަ އިތުބާރަށް މާބޮޑަށް އަސަރު ކުރާނެ،" އަފީފު ވިދާޅުވި އެވެ.\nގައުމުގައި ހަމަޖެހުމަކީ އިންވެސްޓަރުން އެންމެ ފުރަތަމަ ވެސް ބަލާނެ ކަންތައްތަކެވެ. ވޯލްޑް ބޭންކްގެ "ޑްއިން ބިޒްނަސް އިންޑެކްސް" ނޫނީ ވިޔަފާރިތައް ހިންގަން ފަސޭހަ މާހައުލެއް ވަޒަން ކުރާ އިންޑެކްސްގައި ރާއްޖެ އަށް އިންވެސްޓަރުންގެ ކޮންފިޑެންސް އޮތްވަރާ ދޭތެރޭ ބުނެފައި ވަނީ އިންވެސްޓަރުން ހިމާޔަތް ކުރުމުގައި ރާއްޖެ އޮތީ އަދި އެހާ ހިތްހަމަ ޖެހޭ ހިސާބެއްގައި ނޫން ކަމަށެވެ. ނަމަވެސް ސަރުކާރުން އަންނަނީ އިންވެސްޓަރުންގެ އިތުބާރު ހޯދުމަށް ބޮޑެތި ބަދަލުތައް ގެންނަމުންނެވެ. އެގޮތުން ބޮޑެތި ލޯނުތަކަށް ސޮވަރިން ގެރެންޓީ ދިނުމާއި، އިންވެސްޓަރުންނަށް ހާއްސަކޮށް ބޮޑެތި އިނާޔަތްތަކެއް ލިބޭ ރެސިޑެންސް ވިސާ ތައާރަފް ކުރުން އަދި އިންވެސްޓްމަންޓްގެ ގާނޫނު ފަސޭހަ ކުރުން ހިމެނެ އެވެ. ނަމަވެސް އެ ފިޔަވަޅުތަކުގެ ފައިދާއެއް ކުރާނީ ހިމޭންކަމެއް އިގްތިސާދުގައި އޮވެގެންނެވެ.\nއިކޮނޮމިކް މިނިސްޓަރުކަމުގައި ހުންނެވ ދުވަސްވަރު އަހުމަދު މުހައްމަދު ވިދާޅުވާ ގޮތުން ރާއްޖޭގެ އިގްތިސާދުގެ ނާޒުކު ކަމާ ހުރެ ރާއްޖޭގެ އިގްތިސާދަށް ކުރާ އަސަރު އެކި ގޮތްގޮތުން ބޮޑުވާނެ އެވެ. އެއީ އެއްގޮތަށް ވުރެ ގިނަ ގޮތްގޮތުން އޭގެ އަސަރު ރާއްޖެ އަށް ފޯރާނެ ކަމެކެވެ. އިންވެސްޓަރުންގެ އިތުބާރު ރާއްޖެއާ މެދު އިތުރު ކުރެވޭނީ ހަލަބޮލިކަން ވީހާ ވެސް ކުޑަކޮށްގެން ކަމަށް އޭނާ ވެސް ވިދާޅުވި އެވެ.\n"އިގްތިސާދީ ގޮތުން ރާއްޖޭގެ ހާލަތާ މެދު ވިސްނައިގެން އަޅުގަނޑުމެން ކޮންމެ ފިޔަވަޅެއް ވެސް އަޅަން ޖެހެނީ. އިގްތިސާދާ މި ހުރިހާ ކަމެއް މި ހުންނަނީ ގުޅިފައި،" އަހުމަދު ވިދާޅުވި އެވެ.\nއިގްތިސާދާ މެދު އެންމެން ވެސް ފަރުވާތެރިވާން ޖެހެ އެވެ. ހަލަބޮލިކަމެއްގެ ސަބަބުން އިގްތިސާދަށް ކުރިމަތި ވެދާނެ އަސަރު އެންމެ އާދައިގެ މީހާ އަށް ވެސް ކުރާނެ އެވެ. އެއީ އެންމެ ނިކަމެތި މީހާގެ ޖީބަށް ވެސް ކުރާނެ އަސަރެކެވެ. ކޮންމެ މީހާކު އަޅާ ކޮންމެ ފިޔަވަޅަކީ އިގްތިސާދަށް ގެއްލުން ނުވާނެ ފިޔަވަޅަކަށް ވާން ޖެހެ އެވެ. ސިޔާސީ ހިޔާލު ތަފާތު ވުމަކީ އިގްތިސާދު ފަނާކޮށްލަން ޖެހޭ ކަމެއް ހެއްޔެވެ؟ އިގްތިސާދަށް ހަމަ ނޭވާއެއް ލާނެ ފުރުސަތެއް ދެމާ ހެއްޔެވެ؟


SunOnline: Athuruga gai quarantine gai thibi meehunah Himandhoo kanbalun ge roadha veehlumeh!\nއަތުރުގާގައި ކަރަންޓީނުގައި ތިބި މީހުންނަށް ހިމަންދޫ ކަނބަލުންގެ ރޯދަވީއްލުމެއް!\nމުއާވިޔަތު އަންވަރު 23 May 2020, 01:56\nހިމަންދޫ ކަނބަލުން އަތުރުގާއަށް ރޯދަ ވީއްލުން ފޮނުވަނީ ---\nއއ. ހިމަންދޫ ކަނބަލުންގެ އިސްނެގުމުގެ މަތިން ކައުންސިލާއި ގުޅިގެން އދ. އަތުރުގާގައި ކަރަންޓީންގައި ތިބި ފަރާތްތަކަށް ރޯދަ ވީއްލުމެއް ދީފި އެވެ.\nހިމަންދޫ ކައުންސިލްގެ ރައީސް ޒައިނަލްއިބާދް 'ސަން' އަށް ވިދާޅުވީ، އެ ރޯދަވީއްލުން ދީފައިމިވަނީ މިއަދު ކަމަށާއި ރޯދަ ވީއްލުން ތައްޔާރު ކޮށްފައިވަނީ ކަނބަލުން އިސްނަގައިގެން ކަމަށެވެ.\n"އަތުރުގަލުގައި ކަރަންޓީން ކޮށްފައި ތިބި މީހުންގެ އިތުރުން އެތަނުގެ މުވައްޒަފުންނާއި އެކު 100 އަށް ވުރެ ގިނަ މީހުނަށް ރޯދަ ވީއްލުން ތައްޔާރުކޮށް ފޮނުވާފައި ވަނީ. އެއީ މިރަށު ކަނބަލުންގެ ވަރަށް ބުރަ މަސައްކަތް،" ޒައިން ވިދާޅުވި އެވެ.\nއަތުރުގާގައި ކަރަންޓީންގައި ތިބި ފަަރާތްތަކަށް ރޯދި ވީއްލުނުން ދިނުމަށް ހިމަންދޫ ކަނބަލުން ތައްޔާރު ކުރަނީ ---\nރޯދަ ވީއްލުން ތައްޔާރު ކުރުމަށް ޖުމްލަކޮށް ރަށުގެ ހުރިހާ ރައްޔިތުންގެ ފަރާތުން ވެސް އެއްބާރުލުން ލިބުނުކަން ޒައިން ފާހަގަކުރެއްވި އެވެ. އަދި މީގެ ކުރިން ވެސް ކައުންސިލުން އިސްނަގައިގެން އަތުރުގާއަށް 30 ކިލޯގެ ކަދުރު ފޮނުވާފައިވާ ކަމަށް ވެސް އޭނާ ވިދާޅުވި އެވެ.\nމާލޭގައި ހަލުވިކަމާއި އެކު ކޮވިޑް-19 ފެތުރެން ފެށުމާއި އެކު މިދިޔަ މަހުގެ 15 ވަނަ ދުވަހުން ފެށިގެން މާލެ ވަނީ ލޮކްޑައުންކޮށްފަ އެވެ. ސަރުކާރުން މިހާރު ނިންމާފައި ވަނީ ޒަރޫރީ ހާލަތްތައް މެދުވެރިވެ މާލެއިން ރަށަށް ދާންޖެހޭ މީހުން، އަމިއްލަ ރަށަށް ދިއުމުގެ ކުރިން ޓްރާންސިޓް ކަރަންޓީނު ފެސިލިޓީތަކުގައި 14 ދުވަހުގެ ކަރަންޓީނު ފުރިހަމަކޮށް ޓެސްޓުކުރުމަށް ފަހު ރަށަށް ފޮނުވުމަށެވެ.\nއަތުރުގާގައި ތިބި ފަރާތްތަކަށް ހިމަންދޫ ކަނބަލުން ފޮނުވި ރޯދަ ވީއްލުން ---\nއެ ފަރާތްތައް އެ މީހުންގެ ރަށްތަކަށް ގެންދިއުމަށް ރާއްޖޭގެ ހުރިހާ ސަރަހައްދެއްގައި ވަނީ ކަރަންޓީން ފެސިލިޓީތައް ގާއިމްކޮށްފަ އެވެ. ކަރަންޓީން ފެސިލިޓީތަކުގެ ގޮތުގައި ހަމަަޖައްސާފައިވަނީ ރިސޯޓްތަކެވެ. ނަމަވެސް މާލެ ފިޔަވައި އެންމެ ގިނަ ރިސޯޓްތައް ހުރި އަރިއަތޮޅުގައި ކަރަންޓީން ފެސިލިޓީއެއްގެ ގޮތުގައި އިނީ އަތުރުގާ އެކަންޏެވެ.\nމާލެއިން ފުރައިގެން ރަށްރަށަށް ދާން 5،000 އެއްހާ ރައްޔިތުން ވަނީ އެދިފައެވެ. އޭގެ ތެރެއިން އެއް ބަޔަކު ފޮނުވާލާފައިވާއިރު މި މަހުގެ 24 ވަނަ ދުވަހުގެ ކުރިން މަދުވެގެން 1800 މީހަކު ރަށަށް ފޮނުވަށްޓަކައި ކަރަންޓީނަށް ފޮނުވޭނެ ކަމަށް ސަރުކާރުން ވަނީ ހާމަކޮށްފަ އެވެ.\nކަރަންޓީނުގައި ތިބި މީހުންނަށް ހިމަންދޫއިން ރޯދަ ވީއްލުމެއް\nޑިންގީއެއްގައި ރަށުން ފޭބި ހިމަންދޫ ބަޔަކު ހައްޔަރުކޮށްފި


Alves kulhunu match gai Barca ah point eh, Real lead fulhaa koffi - One Online\nބެންޒެމާގެ ގޯލަށްފަހު އުފާފާޅުކުރަނީ --- ފޮޓޯ/ ގެޓީ\nސްޕެނިޝް ލީގުގައި ރޭ ގްރަނާޑާ އާއި ބާސެލޯނާ ކުޅުނު މެޗު 1-1 އިން އެއްވަރު ވެގެން ނިމުނު އިރު، ތާވަލުގެ އެއްވަނައިގައި އޮތް ރެއާލް މެޑްރިޑުން 4-1ގެ ނަތީޖާއަކުން ވެލެންސިއާ ބަލިކޮށްފިއެވެ.\nރޭގެ މޮޅާ އެކު ރެއާލް އެއް ވަނައިގައި އޮތީ ދެ ވަނައިގައި އޮތް ސެވިއްޔާ އަށްވުރެ ދެ މެޗު އިތުރަށް ކުޅެގެން އަށް ޕޮއިންޓުގެ ލީޑަކާ އެކުގައެވެ. ރެއާލަށް 21 މެޗުން 49 ޕޮއިންޓް ލިބިފައިވާ އިރު، ސެވިއްޔާއަށް 19 މެޗުން ވަނީ 41 ޕޮއިންޓް ލިބިފައެވެ. ތިން ވަނައިގައި އޮތް ރެއާލް ބެޓިސް އަށް 19 މެޗުން 33 ޕޮއިންޓް ލިބިފައިވާ އިރު، ހަތަރު ވަނައިގައި އޮތް ރެއާލް ސޮސިއެޑާޑް ރޭ ވަނީ ސެލްޓަ ވިގޯ 1-0 އިން ބަލިކޮށް 20 މެޗުން 33 ޕޮއިންޓް ހޯދައިފައެވެ.\nއެންމެ ފަހުގެ ޗެމްޕިއަން އެތުލެޓިކޯ މެޑްރިޑް ފަސް ވަނައިގައި އޮތީ 19 މެޗުން 32 ޕޮއިންޓާ އެކުއެވެ. ހަ ވަނައިގައި ބާސެލޯނާ އޮތީ 20 މެޗުން 32 ޕޮއިންޓާ އެކުއެވެ.\nބާސާއިން ރޭ ގްރަނާޑާއާ ދެކޮޅަށް ކުޅުނު މެޗުގައި އެޓީމުގެ ލެޖެންޑަރީ ޑިފެންޑަރު ޑެނީ އަލްވޭސް ފެނިގެން ގޮސްފައިވެއެވެ. އެ މެޗަކީ 2016 ވަނަ އަހަރަށްފަހު ލަލީގާގައި އަލްވޭސް ކުޅުނު ފުރަތަމަ މެޗެވެ. އަލްވޭސްގެ ޓްރާންސްފާ ޖެނުއަރީގެ ދެ މަސްކުރިން ބާސާއިން ނިންމި ނަމަވެސް ފައިސާގެ ހާލަތު ހުރި ގޮތުން އޭނާ ރަޖިސްޓްރީ ކުރެވުނީ މި މަހުއެވެ.\nގްރެނާޑާ ދަނޑުގައި ރޭ ކުޅުނު މެޗުގައި ބާސާއިން ލީޑު ނެގީ މެޗުގެ 56 ވަނަ މިނެޓުގައެވެ. އަރިމަތިން އަލްވޭސް ނަގައިދިން ހުރަސް ގޯލަށް ވައްދާލީ ލޫކް ޑިޔޯން ބޮލުން ޖަހައެވެ.\nބާސެލޯނާއިން މުހިންމު ތިން ޕޮއިންޓަކަށް ކުރަމުން ދިޔަ މަސައްކަތަށް ހުރަސް އެޅުނީ މެޗުގެ 79 ވަނަ މިނެޓުގައި ޒުވާން މިޑްފީލްޑަރު ގަވީއަށް ދެ ވަނަ ރީނދޫ ކާޑާ އެކު ރަތް ކާޑެއް ދެއްކުމުންނެވެ. ބާސެލޯނާގެ ކުޅުންތެރިއަކު މަދުވިތާ 10 މިނެޓު ފަހުން، މެޗުގެ ފަހު މިނެޓުގައި ގްރަނާޑާގެ އެންޓޯނިއޯ ޕުއެޓާސް ވަނީ އެ ޓީމަށް ނަތީޖާ ހަމަހަމަކޮށްދީފައެވެ.\nރޭ ރެއާލްއިން އަމިއްލަ ދަނޑުގައި ކުޅުނު މެޗުގައި އެޓީމުގެ ގޯލުތައް ޖަހައިދިނީ ކަރިމް ބެންޒެމާއާއި ވިނީޝިއަސް ޖޫނިއާއެވެ. ބެންޒެމާ މެޗުގައި ޖެހި ފުރަތަމަ ގޯލަކީ ޕެނަލްޓީއެކެވެ. އޭގެ ފަހުން ދެވަނަ ހާފުގެ ކުރީކޮޅުގައި ފޯމުގައި ހުރި ވިނީޝިއަސްގެ ދެ ގޯލު ފެނިގެން ގޮސްފައިވާ އިރު، ބެންޒެމާގެ ދެވަނަ ގޯލަކީ ވެލެންސިއާގެ ގޮންކާލޯ ގުއިޑެސްގެ ގޯލަށް ފަހު ފެނުނު ގޯލެކެވެ. ވެލެންސިއާގެ ގުއިޑެސް ޖެހި ގޯލަކީ ޕެނަލްޓީއެއްގެ އެހީގައި ޖެހި ގޯލެކެވެ.\nރޭގެ މެޗުގައި ބެންޒެމާ ޖެހި ދެވަނަ ގޯލާއެކު އޭނާ ވަނީ ރެއާލް ޖާޒީގައި 300 ގޯލު ހަމަކޮށްފައެވެ.\nގުޅޭ ޓެގު ސްޕެނިޝް ލަލީގާ ރެއާލް މެޑްރިޑް ފުޓްބޯޅަ ބާސެލޯނާ ކަރިމް ބެންޒެމާ\nގަތަރު ވޯލްޑްކަޕް 2022: އަންހެން ރެފްރީންނާއި އެސިސްޓަންޓް ރެފްރީންވެސް މުޅިން އަލަށް މިފަހަރު ފެންނާނެ\nރެއާލް ސަޕޯޓަރުން އަހަރެންގެ ނިންމުން ބަލައިގަންނާނެ ކަމަށް އުންމީދުކުރަން: އެމްބާޕޭ\nފަސް ސީޒަނުން ހަތަރު ތަށި: "އަހަރެމެންނަކީ ލެޖެންޑުން"


Madrid derby evvaruve Spanish league ge vaadhaverikan boduvejje - vNews.mv\nމިހާރު އެތްލެޓިކޯ އާއި ބާސާއާއި ދެމެދު އޮތް ފަރަގު ވަނީ ތިން ޕޮއިންޓަށް ކުޑަވެފަ- ފޮޓޯ:- ގެޓީ އިމޭޖަސް\nމެޑްރިޑް ޑާބީ އެއްވަރުވެ ސްޕެނިޝް ލީގުގެ ވާދަވެރިކަން ބޮޑުވެއްޖެ\nއައްފާން މުހައްމަދު 08 March 2021, 12:42\nސްޕެނިޝް ލަލީގާގައި އެންމެ ފަހުގެ ޗެމްޕިއަން ރެއާލް މެޑްރިޑާއި މިސީޒަނުގައި ސްޕެނިޝް ލީގުގެ ޕޮއިންޓް ތާވަލުގެ އެއްވަނަ ޑޮމިނޭޓް ކުރަމުންއަންނަ އެތްލެޓިކޯ މެޑްރިޑް ވާދަކުރި "މެޑްރިޑް ޑާބީ" މެޗު އެއްވަރުވެ ލީގުގެ ޓައިޓަލްގެ ވާދަވެރިކަން ބޮޑުވެއްޖެއެވެ.\nއެތްލެޓިކޯ މެޑްރިޑުގެ ދަނޑުގައި ކުޅުނު މިމެޗު 1-1 ގެ ނަތީޖާއަކުން އެއްވަރުވުމާއިއެކު އެއްވަނައިގައި އޮތް އެތްލެޓިކޯ އާއި ދެވަނައިގައި އޮތް ބާސާ އާއިދެމެދު އޮތީ އެންމެ ތިން ޕޮއިންޓްގެ ތަފާތެވެ. އަދި ތިންވަނައިގައި އޮތް ރެއާލް އާއި އެތްލެޓިކޯ އާއިދެމެދު އޮތީ ފަސް ޕޮއިންޓުގެ ތަފާތެވެ. އެހެންނަމަވެސް މީގެ ދުވަސްތަކެއް ކުރިން އެތްލެޓިކޯ އާއި މި ދެޓީމާއި ދެމެދު 10 ޕޮއިންޓަށްވުރެ ބޮޑު ފަރަގެއްވެސް އޮތެވެ. ފަރަގު ކުޑަވިނަމަވެސް ރެއާލް އާއި ބާސާ މިހާތަނަށް 26 މެޗު ކުޅެފައިވާއިރު އެތްލެޓިކޯ ކުޅެފައިވަނީ 25 މެޗެވެ.\nރޭގެ މެޗުގައި ގިނަވަގުތު ބޯޅަ ހިފަހައްޓާ ޕޮސެޝަން އިންސައްތަ ރެއާލުން ޑޮމިނޭޓް ކުރިނަމަވެސް މެޗުގެ ވަރަށް ކުރީކޮޅު އެތްލެޓިކޯ އިންވަނީ ލަނޑެއް ކާމިޔާބުކޮށް ލީޑުނަގާފައެވެ. މިލަނޑު ފުރަތަމަ ހާފުގެ 15 ވަނަ މިނެޓުގައި ކާމިޔާބުކޮށްދިނީ އިތުބާރު ފޯވާޑް ލުއިސް ސުއަރޭޒް އެވެ. މިއީ މާކޮސް ލޮރެންޓޭގެ އެހީތެރިކަމާއިއެކު ސުއަރޭޒް ކާމިޔާބުކުރި ލަނޑެކެވެ.\nބަލިވާންދިޔަ ރެއާލް އިން ނަތީޖާ ހަމަހަމަކޮށް ލީގުގެ "ޓައިޓަލް ރޭސް" ހުޅުވާލާ، ލީގުގެ ތަށި ދިފާއުކުރުމުގެ އުންމީދު އަނެއްކާވެސް ކޮންމެވެސް ވަރަކަށް އައު ކޮށްދިނީ މެޗުގެ ފުރިހަމަވަގުތު ހަމަވާން ދެމިނެޓަށް ވެފައިވަނިކޮސް ކަސަމީރޯގެ އެހީތެރިކަމާއިއެކު ބެންޒެމާ ކާމިޔާބުކޮށްދިން ލަނޑުންނެވެ.\nމިއީ ބެންޒެމާ ރެއާލަށް ކުޅެދިން 371 ވަނަ މެޗް- ފޮޓޯ:- ގެޓީ އިމޭޖަސް\nމެޗުގައި އިތުރު ލަނޑެއް ޖެހުމުގެ ފުރުސަތު ދެޓީމަށްވެސް ލިބިގެންދިޔައިރު އެންމެގިނަ ފުރުސަތުތަކެއް ލިބިފައިވަނީ އެތްލެޓިކޯ އަށެވެ. އެގޮތުން ދެވަނަ ހާފުގެ ކުރީކޮޅު ސުއަރޭޒް އަށް ލިބުނު ފުރުސަތުގެ އިތުރުން ކަރަސްކޯ އާއި ލޮރެންޓް ފޮނުވާލި ހަމަލާތައްވެސް ފާހަގަކޮށްލެވެއެވެ. އެހެންނަމަވެސް މިހަމަލާތަށް ގޯލަށް ވަނުމަށް ހުރަހަކަށް ވެގެންދިޔައީ ރެއާލްގެ ތަޖުރިބާކާރު ކީޕަރު ކޯޓުއާއެވެ.\nމިނަތީޖާ އާއިއެކު އެތްލެޓިކޯ ތާވަލުގެ އެއްވަނައިގައި މިހާރު އޮތީ 25 މެޗުން 59 ޕޮއިންޓު ހޯދައިގެންނެވެ. ދެވަނައިގައި ބާސާ 26 މެޗުން 56 ޕޮއިންޓާއިއެކު އޮތްއިރު އެންމެފަހުގެ ޗެމްޕިއަން ރެއާލް މެޑްރިޑް ތާވަލުގެ ތިންވަނައިގައި އޮތި 26 މެޗުން ލިބުނު 54 ޕޮއިންޓާއިއެކުގައެވެ.\nބާސެލޯނާ ރެއާލްމެޑްރިޑް ސްޕެނިޝް ލަލީގާ ކުޅިވަރު އެތްލެޓިކޯ މެޑްރިޑް


Cigarette fottakun 20rf, energy drink dhalhakun 8rf. bodu kuran majileehun faas koffi | Mihaaru\nރައްޔިތުންގެ މަޖިލީހުގެ ޖަލްސާއެއްގައި މެމްބަރުން ބައިވެރިވެވަޑައިގަންނަވަނީ. އެކްސްޕޯޓް އިމްޕޯޓް ގާނޫނަށް އިސްލާހު ގެނައުމުގެ ބިލު ރައްޔިތުންގެ މަޖިލީހުން ވަނީ ފާސްކޮށްފައި. - ފޮޓޯ: މަޖިލިސް\nސިނގިރޭޓު ފޮއްޓަކުން 20ރ.، އެނާޖީ ޑްރިންކް ދަޅަކުން 8ރ. ބޮޑުވާ ގޮތަށް މަޖިލީހުން ފާސްކޮށްފި\n01 މާޗް 2017 - 15:11 14 comments\nސިނގިރޭޓާއި އެނާޖީ ޑްރިންކާއި ސޮފްޓް ޑްރިންކުން ޑިއުޓީ ބޮޑުކުރުމަށް އެކްސްޕޯޓް އިމްޕޯޓް ގާނޫނަށް އިސްލާހު ގެނައުމުގެ ބިލު ރައްޔިތުންގެ މަޖިލީހުން މިއަދު ފާސްކޮށްފި އެވެ. މި އިސްލާހު ތަސްދީގުކޮށްފި ނަމަ، ސިނގިރޭޓު ފޮއްޓަކުން 20ރ.، އެނާޖީ ޑްރިންކް ދަޅަކުން 8ރ. ބޮޑު ވާނެ އެވެ.\nކުޑަހުވަދޫ ދާއިރާގެ އެމްޑީއޭ މެމްބަރު އަހުމަދު އާމިރު ހުށަހެޅުއްވި އިސްލާހު ފާސްވީ 50 އަށް ވުރެ ގިނަ މެމްބަރުންގެ ވޯޓާ އެކުގަ އެވެ.\nމި އިސްލާހަށް ބަހުސްކުރި ގަޑީގަ އާއި ވޯޓަށް އެހި ގަޑީގައި އެމްޑީޕީ މެމްބަރުން ވަނީ މަޖިލީހުގެ ތަޅުމުގައި އިހްތިޖާޖް ކުރައްވާފަ އެވެ. އެއީ ދުންފަތުގެ ބާވަތްތަކުން ނަގާ ޑިއުޓީގެ ފަސް ޕަސެންޓް އާންމުން ހޭލުންތެރިކުރުމުގެ ޕްރޮގްރާމްތަކާއި ދުންފަތުން އާންމުން ދުރުކުރުމުގެ ހަރަކާތްތައް ހިންގަން މު ދާއިރާގެ އެމްޑީޕީ މެމްބަރު ފައްޔާޒް އިސްމާއިލް ހުށަހެޅުއްވި އިސްލާހު ބަލައިނުގަތުމުންނެވެ. އެ އިސްލާހު ބަލައިނުގަތް ސަބަބެއް ރިޔާސަތުން އަންގާފައިނުވާ ކަމަށް އެމްޑީޕީގެ މެމްބަރުން ވިދާޅުވި އެވެ.\nއެހެންވެ، މަޖިލީހުގެ ރައީސް އަބްދުﷲ މަސީހު އިންނަވާ ގޮނޑި ފައްޔާޒް ހިސޯރުކުރެއްވި އެވެ. އަދި އެމްޑީޕީގެ ބައެއް މެމްބަރުން ތަޅުމުގައި އަޑުގަދަކުރެއްވި އެވެ. އަދި މަސީހު، ޖަލްސާ ކުރިއަށް ގެންދެވީ ވަޒީރުން ތިއްބަވާ ތަނުން ގޮނޑިއެއްގައި އިންނަވައިގެންނެވެ.\nބިލް ދިރާސާކުރި އިގްތިސާދީ ކޮމެޓީ އާއި މުޅި މަޖިލީހުގެ ކޮމެޓީން ވަނީ ސިނގިރޭޓާއި އެނާޖީ ޑްރިންކުން ޑިއުޓީގެ ގޮތުގައި މިހާރު ނަގަމުން އަންނަ އަދަދު ދެ ގުނަ އަށް ބޮޑުކުރަން ފާސްކޮށްފަ އެވެ. އަދި މަޖިލީހަށް ހުށަހެޅި ބިލަށް މިހާރު ވަނީ ބޮޑެތި ބަދަލުތަކެއް ގެނެސްފަ އެވެ.\nބިލަށް ގެނައި ބަދަލުތަކުގެ ތެރޭގައި ސޮފްޓް ޑްރިންކުން ޑިއުޓީގެ ގޮތުގައި ލިޓަރަކަށް 4.60ރ. ނެގުމަށާއި އެނާޖީ ޑްރިންކުން ލިޓަރަކަށް 33.64ރ. ނެގުން ހިމެނެ އެވެ. މި އިސްލާހު މަޖިލީހަށް ހުށަހެޅިއިރު އޮތީ އެނާޖީ ޑްރިންކާއި ސޮފްޓް ޑްރިންކުން ވެސް ލިޓަރަކަށް 4.60ރ. ނަގާ ގޮތަށެވެ.\nއެހެންކަމުން 20ރ. އަށް ލިބޭ ރެޑްބުލް ދަޅެއްގެ އަގު 28ރ. އަށް، ކުރިއަށް އޮތް ތަނުގައި، އަރާނެ އެވެ. އަދި 15ރ. އަށް ވިއްކާ އެކްސްއެލް ދަޅެއް، ގާނޫނަށް އަމަލްކުރަނ ފެށުމުން، ދެން ލިބޭނީ 23ރ. އަށެވެ.\nމީގެ އިތުރުން މިހާރު ސިނގިރޭޓަކަށް ނަގާ 1.25ރ ގެ ޑިއުޓީ އަށް 75ލ. ބޮޑުކޮށް، ސިނގިރޭޓްގެ ކޮންމެ އިންވޮއިސްގެ ޖުމްލަ އަގުން 25 ޕަސެންޓް ނަގަން ވެސް ވަނީ ފާސްކޮށްފަ އެވެ.\nސިނގިރޭޓް ފޮއްޓެއް މިހާރު އެވްރެޖްކޮށް ވިއްކަނީ 50ރ. އަށެވެ. އަދި ވަކިން ސިނގިރޭޓެއް 2.50ރ. އަށް ވިއްކާއިރު، ގާނޫނަށް އަމަލްކުރަން ފެށުމުން ވަކި ސިނގިރޭޓެއްގެ އަގު 3.50ރ. އަށް އަރާނެ ކަމަށް ބެލެވެ އެވެ.\nސިނގިރޭޓުން ނަގާ ޓެކްސް ބޮޑުކުރުމުން، މިހާރު އެއެއިން ލިބޭ އާމްދަނީ އަށް، 200 މިލިއަނަށް ވުރެ ގިނަ ރުފިޔާ އިތުރުވާނެ ކަމަށް ސަރުކާރުން ލަފާކޮށްފައިވެ އެވެ.\nކަސްޓަމްސްގެ ތަފާސްހިސާބުތައް ދައްކާ ގޮތުން މިދިޔަ އަހަރު 497 މިލިއަނަށް ވުރެ ގިނަ ސިނގިރޭޓު އެތެރެކުރިއިރު، ސިނގިރޭޓު އިމްޕޯޓްކޮށްގެން އާމްދަނީގެ ގޮތުގައި 622 މިލިއަން ރުފިޔާ ލިބުނެވެ. އޭގެ ކުރީ އަހަރު 460 މިލިއަނަށް ވުރެ ގިނަ ސިނގިރޭޓް އެތެރެކުރި އެވެ.\nއިތުރު ލިޔުންތައް ރައްޔިތުންގެ މަޖިލިސް އިމްޕޯޓް ޑިއުޓީ ދުންފަތް އެނަޖީ ޑްރިންކް އިމްޕޯޓް އެކްސްޕޯޓް ގާނޫނު ސިނގިރޭޓް ދުންފަތާ ބެހޭ ގާނޫނު\nސިނގިރޭޓާއި އެނާޖީޑްރިންކް އަގުބޮޑުކުރަން މާދަމާ ވޯޓަށް\nއެނާޖީ ޑްރިންކުގެ ދަޅަކުން 8ރ. ބޮޑުކުރަނީ\nކޮމެޓީން ފާސްކުރީ ސިނގިރޭޓަކުން ރުފިޔާއެއް ބޮޑުވާގޮތަށް


ރަމަޟާން މަސް ފެށުމާއެކު، މިސްކިތްތަކަށް އަރާމީހުންގެ ޢަދަދު އެތައް ގުނައަކަށް އިތުރުވެގެން ގޮސްފައިވާކަން ފާހަގަ ކުރެވެއެވެ. މިކަމުން ދޭހަކޮށްދެނީ، ނަމާދާމެދު ފަރުވާކުޑަކޮށް އުޅުނުކަމުގައި ވިއަސް، އެއީވެސް ކުރަން ޖެހޭކަމެއްކަން ގިނަބަޔަކަށް ޤަބޫލުކުރެވޭކަމެވެ. އެހެނަސް، ވިސްނާލަން ޖެހޭކަމަކީ، ނަމާދާއި ރޯދާއި ދެމެދުގައި އަދާކުރަންޖެހޭ ވަގުތައް ބަލާއިރު، އެއްވެސް ގުޅުމެއް ނުވާކަމެވެ. ރޯދައަކީ އަހަރުތެރޭގައި އަންނަ ވަކި މަހެއްގައި އަދާކުރެވޭ އަޅުކަމެކެވެ. ނަމާދަކީ މުޅި އަހަރުގެ ހުރިހާ ދުވަހެއްގައި، ދުވާލަކު ފަސްފަހަރު އަދާކުރަންޖެހޭ އަޅުކަމެކެވެ. އެއްވެސް ޙާލެއްގައި އެއީ ރޯދަމަހާ ގުޅުފައިވާ އަޅުކަމެއްނޫނެވެ. މާތް ﷲ ވަޙީކުރެއްވިއެވެ. إِنَّ الصَّلاةَ كَانَتْ عَلَى الْمُؤْمِنِينَ كِتَابًا مَوْقُوتًا [النسا:103] މާނައީ"ހަމަކަށަވަރުން ނަމާދަކީ، މުއުމިނުންގެ މައްޗަށް ވަގުތު ކަނޑައެޅިގެން އޮތް ފަރުޟެއްކަމުގައި ވެއެވެ". <?xml:namespace prefix = o ns = "urn:schemas-microsoft-com:office:office" />\nރޯދަ މަހަކަސް އެހެން މަހަކަސް ނަމާދު ކުރުމުގައި ވަކި ތަފާތެއް ނޯވެއެވެ. އެހެންކަމުން، އެއްވެސް ސަބަބަކާ ނުލައި ޝަރްޢީ ޢުޛުރެއް ނެތި، އެންމެ ނަމާދެއް ވިޔަސް، ނުކޮށް ހުރިމީ އެއްވެސް ޙާލެއްގައި ހުއްދަވެގެންވާނޭ ކަމެއްނޫނެވެ. އަދި ކީއްހިއްޔެވެ. އެއީ މުސްލިމު އަޅާގެ ދީނަށް ނުރައްކާހުރި ކަމެކެވެ.\nﷲއަށް އަޅުކަން ޚާލިޞްކުރުމާއެކު ފުރަތަމަ ކަމަކަށްވެސް، ނަމާދު އަދާކުރުމަށާއި ޒަކާތް ދިނުމަށް މުސްލިމުންނަށް ވަނީ އަމުރު ކުރެވިގެންނެވެ. މިކަން އަންގަވަމުން ކީރިތިވަންތަ ﷲ ވަޙީކުރައްވާފައިވެއެވެ. وَمَا أُمِرُوا إِلاَّ لِيَعْبُدُوا اللَّهَ مُخْلِصِينَ لَهُ الدِّينَ حُنَفَاءَ وَيُقِيمُوا الصَّلاةَ وَيُؤْتُوا الزَّكَاةَ وَذَلِكَ دِينُ الْقَيِّمَةِ [البينة:5] މާނައީ"އެއްކައުވަންތަ ކަމާއެކު ﷲއަށް އަޅުކަން ޚާލިޞް ކުރުމަށާއި، ނަމާދު ޤާއިމު ކުރުމަށާއި، ޒަކާތް ދިނުމަށް މެނުވީ، އެބައިމީހުންނަށް އަމުރު ކުރެވިގެން ނުވެއެވެ. ސީދާވެގެންވާ ދީނަކީ އެއީއެވެ".\nޤިޔަމަތްދުވަހު ނަރަކަވެރިން، ނަރަކައަށް ވަންނަންޖެހުނީ ކީއްވެތޯ އެބައިމީހުންނާ ސުވާލު ކުރެވުމުން، ޖަވާބުގައި ބުނާނޭ ކަމަށް ޤުރްއާނުގައި އައިސްފައިވެއެވެ. قَالُوا لَمْ نَكُ مِنَ الْمُصَلِّينَ (٤٣)وَلَمْ نَكُ نُطْعِمُ الْمِسْكِينَ (٤٤)وَكُنَّا نَخُوضُ مَعَ الْخَائِضِينَ (٤٥)وَكُنَّا نُكَذِّبُ بِيَوْمِ الدِّينِ (٤٦) [المدثر:43-46] މާނައީ"ތިޔަބައިމީހުން ނަރަކައަށް ވެއްދީ ކޮންކަމެއް ހެއްޔެވެ؟ އެބައިމީހުން ބުނާނެތެވެ. ނަމާދުކުރާ މީހުންގެ ތެރެއިން ތިމަންމެން ނުވަމުއެވެ. އަދި ތިމަންމެން މިސްކީނުންނަށް ކާންދީއެއްވެސް ނޫޅެމުއެވެ. އަދި ދީނަށް ފުރައްސާރަކޮށް އުޅުނު މީހުންނާއެކު ފަރައްސާރަކޮށް، ބާޠިލުވާހަކަ ދައްކައި އުޅުނީމުއެވެ. އަދި މަރުއަތުވެއްޖެއުމަށް ދާނދެން، ޤިޔާމަތް ދުވަސް ދޮގުކޮށް އުޅުނީމުއެވެ."\nއިސްލާމް ދީނުގައި ނަމާދަށް ދެވިފައިވާ އަހައްމިއްޔަތު އަންގައިދެއްވަމުން، ރަސޫލުﷲ صلى الله عليه وسلم ޙަދީޘް ކުރައްވާފައިވެއެވެ. "أَوَّلُ مَا يُحَاسَبُ بِهِ الْعَبْدُ يَوْمَ الْقِيَامَةِ الصَّلاَةُ، فَإِنْ صَلُحَتْ صَلُحَ سَائِرُ عَمَلِهِ، وَإِنْ فَسَدَتْ فَسَدَ سَائِرُ عَمَلِهِ" [رواه الترمذي وحسنه الألباني] މާނައީ"ޤިޔާމަތް ދުވަހު އަޅާއާ އެންމެ ފުރަތަމަ ސުވާލުކުރެވޭހުށީ ނަމާދާ މެދުގައެވެ. ފަހެ، ނަމާނު ފުރިހަމައަށް އަދާކޮށްފައިވާނަމަ އޭނާގެ އެހެން ޢަމަލުތައްވެސް ރަނގަޅުވެދާނެއެވެ. އެހެނަސް، ނަމާދާ މެދު ފަރުވާ ކުޑަކޮށްފައިވާނަމަ، އޭނާގެ އެހެން ހުރިހާ ޢަމަލެއް ދާނީ ބޭކާރު ވެގެންނެވެ." އެހެންކަމުން ރަސޫލުﷲ صلى الله عليه وسلم ޙަދީޘް ކުރައްވާފައިވެއެވެ. "رَأْسُ الْأَمْرِ الإِسْلاَمُ، وَعَمُوْدُهُ الصَّلاَةُ". މާނައީ"ހުރިހާ ހެޔޮކަމެއް ބިނާވެގެންވަނީ އިސްލާމް ކަމުގެ މައްޗަށެވެ. އަދި މިއިސްލާމް ކަން ބިނާވެފައިވަނީ ނަމާދުގެ މައްޗަށެވެ." أُمُّ سَلَمَةَ رَضِيَ اللهُ عَنْهَا ގެ އަރިހުން ވާރިދުވެގެން ވެއެވެ. ރަސޫލުﷲ صلى الله عليه وسلم ގެ އެންމެ ފަހުގެ ވަޞިއްޔަތުގެ ތެރޭގައި، ނަމާދަށް ރައްކާތެރިވުމަށާއި އަންހެނުންނަށް އޯގާތެރިވުމަށް ވަޞިއްޔަތް ކުރައްވާފައިވެއެވެ."\nރޯދަހިފި ކަމުގައިވިއަސް ރަމަޟާން މަހުގައިވެސް، ނަމާދު ނުކުރާ ބަޔަކުވެސް އުޅޭކަން ފާހަގަކުރެވެއެވެ. ޙަޤީޤަތުގައި މިއީ އަދި މާނުބައި ކަމެކެވެ. މިފަދަ މީހުންނަށް ރޯދައަށް ތިބުމަކުން، ކަރު ހިއްކުމާއި ބަނޑުހައިވުން ފިޔަވައި، އެހެން މަންފާއެއް ނުކުރާނެއެވެ. މާތް ނަބިއްޔާ صلى الله عليه وسلم ޙަދީޘު ކުރައްވާފައިވެއެވެ. "كَمْ مِنْ صَائِمٍ لَيْسَ لَه مِنْ صِيَامِهِ إلاَّ الْجُوْعُ وَالْعَطَشُ" [رَوَاهُ أَحْمَدُ وَالدَّارِمِيُّ وَابْنُ مَاجَه] މާނައީ "ރޯދަވެރިންގެ ތެރޭގައި، އެމީހެއްގެ ރޯދައިން ބަނޑުހައި ހޫނުކަމާއި ކަރުހިއްކުން ނޫން އެހެންކަމެއް ނުލިބޭނޭ ކިތައް ރޯދަވެރިން ވޭހެއްޔެވެ."\nމިހާތަނަށް މި ލިޔުން ކިޔާފައިވަނީ7ފަހަރު


Affan ge badhalugai Ammadey judge akah | Mihaaru\nއައްފާންގެ ބަދަލުގައި އައްމަޑޭ ޖަޖަކަށް\nމޯލްޑިވިއަން އައިޑޮލް2ގެ ޖަޖިން ޕެނަލާ ރޭ އަލަށް ގުޅުނު އައްމަޑޭ ސްޓޭޖް މަތީގައި ލަވައެއް ކިޔަނީ.\nމޯލްޑިވިއަން އައިޑޮލް ސީޒަން ދޭއްގެ އިއްޔެ ރޭގެ ޝޯގައި ބައިވެރިންގެ ހުށަހެޅުންތަކާ މެދު ހިތްހަމަނުޖެހިގެން، ވަކި ހިސާބަކުން އެ ޝޯ ދޫކޮށްލާފައި ނުކުތް ފަނޑިޔާރު އިސްމާއިލް އައްފާންގެ ބަދަލުގައި އަހުމަދު އިބްރާހިމް (އައްމަޑޭ) ހަމަޖައްސައިފި އެވެ.\nރޭގެ ޝޯ ގެ ޖަޖިން ޕެނަލްގައި މަރިޔަމް އުނޫޝާ (ކިޑީ) އާއި އިބްރާހިމް ޒައިދު އަލީ (ކުޑަ އިއްބެ) އާ އެކު އައްމަޑޭ ބައިވެރިވި އެވެ.\nއައްމަޑޭ އަކީ މިދިޔަ އަހަރު ބޭއްވި އައިޑޮލްގެ ފުތަރަތަމަ ސީޒަންގެ ޖަޖިން ޕެނަލްގައި ހިމެނި، އާންމުންގެ ބޮޑު ތަރުހީބެއް ހޯދި އަދި އެހެން ޖަޖުންނާ ބަލާއިރު މުޅިން ތަފާތު ސްޓައިލެއް ގެންގުޅޭ މީހެކެވެ.\nމިދިޔަ ހުކުރުދުވަހުގެ ރޭ ގެ ޝޯ ދޫކޮށްލާފައި އައްފާން ނިކުމެގެން ދިޔައީ އައިޑޮލްގެ ބައިވެރިންގެ އަދަދު ހަޔަކަށް ދަށްވި އިރު، އުންމީދު ކުރި ވަރުގެ ކުރިއެރުންތަކެއް ބައިވެރިންގެ ފަރާތުން ނުފެންނާތީ އެވެ. ހަމައެއާ އެކު އެހެން ޖަޖުން ބައިވެރިންނަށް އަބަދު ސަނާ ކިޔުމަކީ ވެސް އޭނާ އެހާ ހިތްހަމަޖެހޭ ކަމަކަށް ނުވި އެވެ. އެހެންވެ ކޮންޓްރޯލް ނައްޓާލައިގެން އައްފާން ޝޯ ދޫކޮށް ދިޔައީ އެވެ.\nއެ ހިސާބުން ރޭގެ ޝޯ ފެށުމާ ހަމައަށް ގިނަ ބައެއްގެ ހިތުގައި އުފެދިފައި އޮތް ބޮޑު ސުވާލަކީ ޖަޖިންގެ ޕެނަލުން ދެން އައްފާން ފެނިދާނެތޯ އެވެ؟\nއައްފާނެއް ދެން އެނބުރި އައިޑޮލްގެ ޖަޖަކަށް އަންނާނެ ކަމެއް ނޭނގެ މިހާރު ޖަޖިން ޕެނަލުގައި ތިބީ ސީޒަން އެކެއްގެ ޖަޖުންނެވެ.\nރޭ ޝޯގެ ސެޓަށް އައިސް އައިސް އައްމަޑޭ ވަނީ އޭނާގެ ސްޓައިލްގަނޑުގައި ވަރުގަދަ ލަވައެއް ވެސް ހުށަހަޅައި، އައިޑޮލްގެ ފޯރި ގަދަ ކުރުވައިފަ އެވެ. ބައިވެރިން ރޭ ހުށަހެޅި ލަވަތަކަށް ބަލާ އިރު ވެސް، މުޅިން ވެސް ފެނިގެން ދިޔައީ ގްރޫޕްކޮށް ހުށަހަޅައި ދިން ވަރަށް ފޯރި އާއި ޖޯޝް ގެނުވައި ދިން ކަހަލަ ލަވަތަކެވެ.\nއައްމަޑޭ ބުނީ އައިޑޮލް ވަރަށް ބޮޑަަށް މިސްވި ކަމަށާއި އެކަމަކު ޝޯ ފޮލޯ ކުރާ ކަމަށެވެ. އަދި މި ފަހަރުގެ ޝޯ ސީޒަން އެކަކަށް ވުރެ ފުރިހަމަ ކަމަށް އޭނާ ބުންޏެވެ.\nއޭނާ އަށް މަރުހަބާ ކިޔަމުން ކިޑީ ބުނީ މިހާތަނަށް މި ފަހަރުގެ ޝޯ އިން އެންމެ މިސްވީ އައްމަޑޭގެ ސަކަރާތްގަނޑާއި އޭނާގެ މަޖާކަން ކަމަށެވެ. އަދި އަލުން ޝޯގެ ޖަޖެއްގެ ގޮތުގައި ފެނުމުން ވަރަށް އުފާވި ކަމަށް ކިޑީ ބުންޏެވެ.\nއޭނާ އަދި ބުނީ އައްފާން އަދިވެސް ހުރީ ރުޅި އައިސްފައި ކަމަށާއި ސީދާ ސަބަބެއް ނޭނގޭ ކަމަށެވެ.\nކޮންމެއަކަސް އައްމަޑޭއާ އެކު އައިޑޮލްގެ ފޯރި އަށް ކޮންމެވެސް ބަދަލެއް އަންނާނެ ކަމަށް ގަބޫލު ކުރަމާ ހިނގާށެވެ. އޭނާއަކީ ފިސާރި ވަރުގަދަ އަށް ޝޯގެ ތެރޭގައި ކޮމެންޓް ކުރާ ޖަޖެކެވެ. އެހެންވެ އައިޑޮލް ކުރިއަށް ހުރި އެޕިސޯޑްތައް ދެން ދާނީ "ފަޅައިގެންނެވެ."\nއައްމަޑޭ އަލުން ޝޯއާ ގުޅުނު އިރު، މުބާރާތުން ރޭ ވަނީ އެކަކު ކަޓައި، ބައިވެރިންގެ އަދަދު ފަހެކަށް ވެއްޓިފަ އެވެ.\nރޭ މުބާރާތުން ކަޓައިގެން ދިޔައީ އަހުމަދު ނަބީލް އެވެ. އޭނާއަކީ މަޝްހޫރު މަޝްހޫރު އަންހެން ލަވަ ކިޔުންތެރިޔާ ފާތުމަތު ޒޫނާގެ ދަރިފުޅެވެ.\nމިހާތަނަށް އައިޑޮލްގައި ތަފާތު ވައްތަރުގެ ލަވަތައް ކިޔައިގެން، ނަބީލް ވަނީ އޭނާގެ ހުނަރު ވަރަށް ބޮޑަށް ދައްކާލައިފަ އެވެ. ގިނަ ބަޔަކު ސޯޝަލް މީޑިއާގައި ފާޅުކޮށްފައިވާ ހިޔާލުތަކަށް ބަލާ އިރު، މޯލްޑިވިއަން އައިޑޮލް ސީޒަން ދޭއް ކާމިޔާބު ކުރާނީ ވެސް ނަބީލް އެވެ.\nއެކަމަކު ކަންދިމާ ކުރި ގޮތުން އެހެނެއް ނުވި އެވެ. ގަދަ ހަޔަކާ ހިސާބުން، ނަބީލްގެ ދަތުރު ރޭ ޖެހުނީ ނިންމާލާށެވެ.\nނަބީލާ އެކު ރޭ ބޮޓަމް ތްރީ އަށް ދިޔަ އަނެއް ދެ ބައިވެރިންނަކީ އަބްދުﷲ ހިޝާން އާއި އިބްރާހީމް ވަހީދު (ބޮޑުބެ) އެވެ.\nކޮންމެއަކަސް އަންނަ ހަފުތާގެ ހުކުރު ދުވަހުގެ ރޭ ގަދަ ފަސް ބައިވެރިންގެ ހުށަހެޅުންތައް ފެނިގެން ދާނެ އެވެ. ހަމައެއާ އެކު ހޮނިހިރު ދުވަހުގެ ރޭ އަނެއްކާ ވެސް ބައިވެރިއަކު މުބާރާތުން ކަޓާނެ އެވެ.\n51 ކޮމެންޓް, 106 ރިއެކްޝަންސް\nމަށައް ރަނގަޅީ އެއްގޮތަކަށްވެސް އައްފާނު ނައިއްޔާ\nސްޓާރަކާ ވައްތަރެއް ނޫންތަ؟\nފާތުމާގެ ކޮމެންޓްއަށް ވަރަށް ތާއީދު ކުރަން ތީހަމަ ތެދެއް ލަވަކިޔައިގެން ކެރިއަރ މިރާއްޖޭގައި ބިލްޑް ކުރެވޭކަށް ނެތް، މާޒީއަށް ބެލިޔަސް ސްކޫލް ކުދިންގެ ލަވަ މުބާރާތް ތަކުން ވިދާލި ތަރިންނަކީ މިހާރު ދީނީ އިލްމް ވެރިން މާރަނގަޅު ވާނެ ކުދިންނަށް ގުރުޢާން ކިޔަވަން ދަސްކޮށް ދިނިއްޔާ، ރަނގަޅު އާއްމްދަނީ އެއް ލިބޭނެ، ނޫނީ މޯލްޑިވްސް ގޮޓް ޓެލެންޓްގެ ނަމުގައި އެހެން ޝޯއެއް ބޭއްވިޔަސް ކުދިންނަށް ލިބިފައިވާ އެހެން ހުނަރުތައް ފެނިގެންދާނެ\nމޯލްޑިވިއަން އައިޑަލް އަކީ ތިހާބޮޑު ހަރަދެއް ކޮށްގެން ރާއްޖޭގައި އަދި ބާއްވަން ޖެހޭޝޯއެއްނޫން. އެހެން ގޮތަކަށްވެސް ރާއްޖޭގެ ޓެލެންޓު ނެރެވިދާނެ. އަދި އެކުދިންގެ މުސްތަގުބަލް ހަމަ އެކަނި ލަވަޔަކުން ފުރިހަމަ ވާވަރަކަށް އެއިންޑަސްޓްރީ ނެތް\nޢައްފާން އަކީ ލަވައިގެ ކަންކަން ދަންނަ މީހެއްވީމަ އެދިޔައީ. އަސްލުވެސް ތި އެއްވެސް ބައިވެރިއެއްގެ ނެތް ލަވަ ކިއުމުގެ ކޮލިޓީއެއް. ޖަޖުން ނެތް ހުނަރަކަށް ހުއްޓޭ ބުނުމަކީ އައިޑޮލްގެ ޖަޖުގެ ޕޮލިސީއާވެސް ޚިލާފުވުން. ކެރިގެން ޖަޖުކަން ކުރެވޭނީ. ސާބަސް ޢައްފާން.\nމީހާ ކޮންމެ ގޮތަކަށް ހުއްޓަސް އައްމަޑޭއަށް ހެޔޮ ސްކިނީ ޖީންސް ލެވެނިކޮށް..\nރީތި މީހެއް ނުފެންނަނީ ކާކަށް ކަން ވަރަށް ސާފު\nކެކެ. ކަލެއަށް މައުރީން ރީތި ވީ. ކަލެއަށް ރީތި މީހަކު ފެނިއްޖެއްޔާ ކިހާވަރެއް ވާނެ.\nމީ ހާދަ ވައި ޑްރާމާއެކޭ.\nސީޒަންވަން ޕްރެޒެންޓް ކުރިމަންޖެ މާރީތި ކަމަށް ގަބޫލް ކުރެވޭ އެހެން ކަމުން އެމަންޖެ ވެސް ގެނެސް ގެން އައިޑަލް ޝޯވ ފުރިހަމަވާނީ


16 ސެޕްޓެމްބަރ 2020 1 week ago\nމިއޮފީހުގެ މުނިސިޕަލް އިންސްޕެކްޓަރ މަޤާމަށް ކުރި ނަންބަރު (IUL)426-1A/426/2020/231 އިޢުލާނުގެ މަޤާމުގެ ޝަރުޠުތަކަށް ގެނައި އިސްލާޙާއިގުޅިގެން މިއިޢުލާން ބާޠިލުކޮށް އަލުން އިޢުލާނުކުރީމެވެ.\nކުނިއުކާލުމާއި ކުނިނައްތާލުމުގެ ޤަވާޢީދު ތަންފީޛު ކުރޭތޯ ބެލުން.\nއައްޑޫސިޓީ ކައުންސިލްގެ އެހެނިހެން ޤަވާޢިދުތަކުގެ ތެރެއިން ކައުންސިލުން ކުރަންޖެހޭ ކަންކަން މޮނިޓަރކޮށް ބެލެހެއްޓުން. މީގެ އިތުރުން ކައުންސިލުން ކަނޑައަޅާ މަސައްކަތްތައް މޮނިޓަރކޮށް ބެލެހެއްޓުން.\nލިޔަން ކިޔަން ދަތުމާއިއެކު މަޤާމުގެ މަސައްކަތާއި ގުޅޭ ދާއިރާއަކުން 01 އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2020 ސެޕްޓެންބަރު 28 ވާ ހޯމަ ދުވަހުގެ 13.30ގެ ކުރިން، މީދޫ އަވަށުއޮފީހަށެވެ. އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދި ހުށަހަޅާ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 2020 އޮކްޓޯބަރ 01 އާއި 2020 އޮކްޓޯބަރ 15 އާ ދެމެދު، މީދޫ އަވަށު އޮފީހުގައެވެ. މި ވަޒީފާއަށް ކުރިމަތިލާ ފަރާތްތަކުން، އެ މުއްދަތުގެ ތެރޭގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅުއްވާނީ 6895730 ނަންބަރު ފޯނާއެވެ.\nޕަބްލިޝް ކުރި ތާރީޚް: 16-09-2020


ތުލުސްދޫ ރައްޔިތުންގެ އުންމީދަކަށް ބަދަލެއް ނާދޭ!\nތުލުސްދޫގެ ފަތުރުވެރިކަން ފެށުން\nރަށް ހުޅުވާލާފައިވަނީ ރައްކާތެރިކަމުގެ ގޮތުން އަޅަންޖެހޭ ހުރިހާ ފިޔަވަޅެއް އަޅައިގެން\nގެސްޓްހައުސްތައް އަދި އެހެނިހެން ވިޔަފާރިތަކަށް ތުލުސްދޫ އޮތީ ތައްޔާރަށް\n7 ނޮވެންބަރ 2020 | ހޮނިހިރު 14:59\nބޯޑަރު ހުޅުވާލިފަހުން ތުލުސްދޫއަށް އައި ފުރަތަމަ ދެ ފަތުރުވެރިންނާއި އެކު ޓޫރިޒަމް މިނިސްޓަރ ޑރ. އަބްދުﷲ މައުސޫމް\nޓޫރިޒަމް މިނިސްޓްރީ އިން މިހާރު އެކުލަވާލާފައިވާ ގައިޑްލައިން ތަކާއި ހެލްތު ޕްރޮޓެކްޝަން އެޖެންސީގެ ގައިޑްލައިންތަކުގެ ސަބަބުން ރަށުގެ ހުރިހާ ރައްޔިތުން އެކުގައި މަސައްކަތް ކޮށްގެން ނޫނީ ގެސްޓްހައުސްތައް ހުޅުވާލުމުގެ ހުއްދަ ލިބިގެނެއް ނުދެއެވެ.\nގެސްޓްހައުސްތައް ހުޅުވާލާ ރަށަށް އަލުން ފަތުރުވެރިން ގެނައުމަށް ރަށު ކައުންސިލުން ފެށިގެން، ރަށުގެ ވިޔަފާރިވެރިންނާއި ސިއްހީ ދާއިރާގައި މަސައްކަތްކުރާ ފަރާތްތަކާއި ރަށުގެ އާންމު ރައްޔިތުން ދަނީ މަސައްކަތްކުރަމުންނެވެ. މިގޮތަށް މަސައްކަތްކޮށް ކާމިޔާބު ހޯދާފައިވާ އެއް ރަށަކީ ކ.ތުލުސްދޫއެވެ.\nގެސްޓްހައުސްގެ ވިޔަފާރި އަލުން ހުޅުވާލުމުގެ ހުއްދަ ލިބިގެން ދިޔުމަށް ފަހު ތުލުސްދޫއަށް ފުރަތަމަ ދެ ފަތުރުވެރިން ހޮނިހިރު ދުވަހު އެރަށަށް އައިސްފައިވާ އިރު، އެފަތުރުވެރިންނަށް އެރަށުން ވަނީ ހޫނު މަރުހަބާއެއް ކިޔާފަ އެވެ. މި ދެ ފަތުރުވެރިން ރަށަށް އައު އުންމީދެއް ދީފައިވާއިރު، ތުލުސްދޫގެ ރައްޔިތުން ތިބީ ހިތްވަރާއި އެކު ކުރިއަށް ދިއުމަށް ތައްޔާރަށެވެ.\nއެގޮތުން އާންމުންގެ ތެރޭގައި މިހާ އަވަހަށް ގެސްޓްހައުސްތައް ހުޅުވާލުމާއި މެދު ހިޔާލުތަފާތުވުންތައް ހުރި ނަމަވެސް، މި ވިޔަފާރި އަލުން ފަށައިގެން ނޫނީ ރައްޔިތުންގެ ދިރިއުޅުމުގެ ހާލަތު ރަނގަޅު ނުވާނެ ކަމަށް ރަށުގެ ރައްޔިތުން ގަބޫލުކުރެ އެވެ.\nފަތުރުވެރިކަމަށް ހުޅުވާލެވުމަކީ ތުލުސްދޫގެ ހުރިހާ ގެސްޓްހައުސްތަކަށާއި އާންމު ރައްޔިތުންނަށްވެސް ވަރަށް އުފާވެރި ދުވަހެއްގެ ގޮތުގައި ފާހަގަކުރެވުނު ދުވަހެއް ކަމަށް، އެރަށުގެ ގެސްޓްހައުސް އޯނަރުން ގަބޫލުކުރާ އިރު، މިހާ ދުވަސްކޮށްފައި ގެސްޓްހައުސްތައް ހުޅުވި ފުރަތަމަ ފަތުރުވެރިން ރަށަށް އައުމާއި އެކު ރަށުގެ ހުރިހާ ރައްޔިތުންވެސް ތިބީ ވަރަށް ފޮނި އުންމީދުތަކަކާއި އެކު ކަމަށް އެފަރާތްތަކުން ފާހަގަކުރެ އެވެ.\nރަށަށް ފަތުރުވެރިން އަންނަން ދުވަސްތަކެއް ނަގާފާނެ ކަމަށާއި އެހެން ނަަމެވެސް ރަށް މިހާރު މިއޮތީ ހުޅުވިފައި އޮތްއިރު ގެސްޓްހައުސްތައް އަދި ރަށުގެ އެހެނިހެން ވިޔަފާރިތަކާއި އާންމު ރައްޔިތުންވެސް މިހާރު ތިބީ ތައްޔާރަށް ކަމަށް ތުލުސްދޫގެ ރައްޔިތުން ފާހަގަކުރެ އެވެ.\nއަދި ރަށް ހުޅުވާލެވިފައި މިވަނީ އެކަށިގެންވާ ގޮތުގައި ރައްކާތެރިކަމުގެ ގޮތުން އަޅަންޖެހޭ ހުރިހާ ފިޔަވަޅެއް އަޅައިގެން ކަމަށްވެސް އެރަށުގެ ރައްޔިތުން ގަބޫލުކުރެ އެވެ.\nއެގޮތުން ތުލުސްދޫ ކައުންސިލުން އެރަށަށް އަންނަ ފަތުރުވެރިން ކަރަންޓީން ކުރުމަށް ހަތް ކޮޓަރި ދީފައިވާއިރު، ކައުންސިލުން ވަނީ އެރަށުގައި ފްލޫ ކްލިނިކް ގާއިމް ކުރުމަށްޓަކައި ވެސް ކޮޓަރިއެއް ދޫކޮށްފަ އެވެ. އަދި ރަށުގެ ގެސްޓްހައުސްތަކުން އެކޮޓަރި ތަރައްގީކޮށްފައިވާ އިރު، އެރަށު ކައުންސިލުން ވަނީ ކައުންސިލްގެ ފަރާތުން ތަންތަން އިންސްޕެކްޓްކުރަންވެސް ދިޔައީ އެކަށިީގެންވާ ވަރަށް ތައްޔާރީތައް ވުމުން ކަމަށް ފާހަގަކޮށްފަ އެވެ.\nހެދިފައިވާ ގައިޑްލައިންތަކަށް ރަށުގެ ރައްޔިތުންނާއި ރަށަށް ޒިޔާރަތްކުރާ ފަތުރުވެރިންވެސް ތަބާވުމަށް ތުލުސްދޫ ކައުންސިލުން އެދޭ އިރު، ގައިޑްލައިންތަކާއި ހިލާފުވާ ފަރާތްތަކަށް ހަމަހަމަ ކަމާއި އެކު ފިޔަވަޅުއެޅެން ޖެހޭނެ ކަމަށްވެސް ކައުންސިލުން ފާހަގަކުރެ އެވެ.\nރައްޔިތުންގެ ރައްކާތެރިކަމާއި ސަލާމަތް ކަށަވަރުކުރުމަށް ކުރަން ޖެހޭ ކޮންމެ ކަމެއްވެސް ކުރަން ތުލުސްދޫގެ ކައުންސިލުން ތައްޔާރަށް އޮތް އިރު، ކައުންސިލްގެ ފަރާތުން ފުރިހަމަ އެއްބާރުލުން ލިބިގެންދާނެ ކަމުގެ ޔަގީންކަށް ކައުންސިލުން ވަނީ ދީފަ އެވެ.\nތުލުސްދޫއަށް އައި ފުރަތަމަ ފަތުރުވެރިންނަށް މަރުހަބާ ކިޔުމަށް ޓޫރިޒަމް މިނިސްޓަރ ޑރ. އަބްދުﷲ މައުސޫމް ތުލުސްދޫއަށް ވަޑައިގެންފައިވާ އިރު، އެމަނިކުފާނު ވަނީ ވިޔަފާރީގެ ވާދަވެރިކަމާއި އެކުވެސް އެކުގައި މަސައްކަތްކުރުމުން ކާމިޔާބު ވާނެކަން ތުލޫސްދޫގެ ރައްޔިތުން ދައްކާފައިވާކަން ފާހަގަކުރައްވާފަ އެވެ.\nއަދި އެޗްޕީއޭ އާއި ޓޫރިޒަމް މިނިސްޓްރީގެ ގައިޑްލައިންތަކާއި އެއްގޮތަށް އަމަލުތައް ބެހެއްޓުމަށް މިނިސްޓަރ އިލްތިމާސް ކުރާއްވާފައިވާއިރު، އެމަނިކުފާނު ވަނީ ތުލުސްދޫ ރާއްޖޭގެ ވަކި ބްރޭންޑެއްގެ ގޮތުގައި ޕްރޮމޯޓްކޮށް ތަރައްގީކުރެވިގެންދާނެ ކަމަށް ވިދާޅުވެފަ އެވެ.\nމީގެ އިތުރުން އެރަށަށް ޒިޔާރަތްކުރި ފަތުރުވެރިން ވަނީ ތުލުސްދޫ ހިޔާރު ކުރި އެންމެ ބޮޑު އެއް ސަބަބަކީ އެ ރަށަކީ ދުނިޔޭގެ ފެންވަރުގައި ވެސް ފާހަގަކޮށްލެވޭ ސަރފިން ޕޮއިންޓެއް އޮތް ރަށަށް ވުމުން ކަމަށް ވަނީ ފާހަގަކޮށްފަ އެވެ.\nއަދި ރާއްޖޭގެ ކޮވިޑް-19 ގެ ހާލަތު އެހެން ގައުމުތަކާއި އަޅާބަލާއިރު، ރަނގަޅުކަން އެ ފާރާތްތަކުން ފާހަނގަކޮށްފައިވާއިރު، ރާއްޖޭގައި އެފަރާތްތަކަށް ސަލާމަތާއި ރައްކާތެރިކަން ކަށަވަރުކަމަށްވެސް ފަތުރުވެރިން ވަނީ ފާހަނގަކޮށްފަ އެވެ.


ޝައިމްގެ މައުލޫމާތު ހާމަކުރެވިގެން ނުވާނެ: އީވާ | Jazeera\tޝައިމްގެ މައުލޫމާތު ހާމަކުރެވިގެން ނުވާނެ: އީވާ - Jazeera\nޝައިމްގެ މައުލޫމާތު ހާމަކުރެވިގެން ނުވާނެ: އީވާ\nއީމާ މުހައްމަދު ވަހީދު June 27, 2019 130 views0\nދައުލަތުގެ ބެލުމުގެ ދަށުގައި ހުއްޓައި، ގެއްލިގެން ހޯދަމުންދާ ޝައިމްގެ ކުށުގެ ވެއްޓާއި ގުޅުން ހުރި މައުލޫމާތު އާއްމުކުރެވިގެން ނުވާނެ ކަމަށް، ގަލޮޅު ދެކުނު ދާއިރާގެ މަޖިލިސް މެންބަރު އަދި މަޖިލީހުގެ ނައިބު ރައީސް އީވާ އަބްދުﷲ ވިދާޅުވެއްޖެއެވެ.\nމަޖިލީހުގެ ނައިބު ރައީސް އީވާ އަބްދުﷲ ކުރެއްވި ޓުވީޓެއްގައި ވިދާޅުވެފައިވަނީ، ކުއްޖާ އާއި ބެހޭ މައުލޫމާތަކީ ހާމަކުރެވިގެން ވާނެ މައުލޫމާތު ތަކެއް ނޫން ކަމަށާއި އަދި، އެ ކުއްޖާގެ މުޅި ހަޔާތުގައި ދިމާވެފައިވާ ހާދިސާ ތަކާއި ހާލަތުތަކަށް ބަލާ އިރު، އޭނާއަށް ދައުލަތުގެ ފަރާތުން ހިމާޔަތާއި ރައްކާތެރިކަން ދޭން ޖެހޭ ސަބަބުތައް ވަކީން ގިނަ ކަމަށެވެ.\nއީވާ އިތުރަށް ވިދާޅުވެފައިވަނީ، އެކުއްޖާގެ މައުލޫމާތުތައް އާއްމުކުރުމުން އެކުއްޖާއަށް، ގަދަރުވެރި ދިރިއުޅުމެއް އުޅުމުގެ ފުރުސަރު ގެއްލޭ ކަމަށާއި، އެ އުޅުން އެއީ އެކުއްޖާ އަމިއްލަ އަށް ބޭނުންވެގެން ހިޔާރުކުރި އުޅުމެއް ނޫން ކަމަށެވެ.\nއިއްޔެ ޖެންޑަރ މިނިސްޓްރީން ބޭއްވި ނޫސްވެރިންގެ ބައްދަލުވުމެއްގައި މިނިސްޓަރ ޝިދާތާ ވަނީ، ޝައިމްގެ ގިނަ މައުލޫމާތު ތަކެއް މީޑިއާތަކާއި ހިއްސާކޮށްފައެވެ.


ނައިފަރުގައި“ނެތޭވެވޭކަށް ބާޣީއަކަށް” ފުރަތަމަ ޖަލްސާ ރޭ ބާއްވައިފި – Maldivian Democratic Party\nނައިފަރުގައި“ނެތޭވެވޭކަށް ބާޣީއަކަށް” ފުރަތަމަ ޖަލްސާ ރޭ ބާއްވައިފި\nއެމްޑީޕީގެ ރިޔާސީ ކެންޑިޑޭޓް ރައީސް މުޙައްމަދު ނަޝީދުގެ ރަނިންމޭޓް ޑރ މުސްތަފާ ލުތުފީ ހޮނިހިރު ދުވަހު “ނެތޭވެވޭކަށެ ބާޣީއަކަށް” މިޝިޢާރުގެ ދަށުން އެމަނިކުފާނު މިހާރު ފައްޓަވައިގެން ކުރިޔަށް ގެންދަވާ ކެމްޕެއިންގެ ދަށުން ޅ. ނައިފަރަށް ވަނީ 27 ޖުލައިގައި ވަޑައިގެން ނައިފަރުގައި“ނެތޭވެވޭކަށް ބާޣީއަކަށް” ފުރަތަމަ ޖަލްސާ ރޭ ބާއްވަވާފައެވެ.\nމިދަތުރުގައި އެމަނިކުފާނުގެ އަރިއަހުގައި އެމްޑީޕީގެ ޗެއަރޕާސަން ރީކޯ މޫސާމަނިކު، ރައްޔިތުންގެ މަޖިލީގުގެ އިހަވަންދޫ ދާއިރާގެ އިއްޒަތްތެރި މެމްބަރ އަޙުމަދު ޢަބުދުﷲ އާއި އެމްޑީޕީގެ ގައުމީ މަޖިލީހުގެ މެންބަރ އިބުރާޙީމް އަޙުމަދު (މާލިމީ) ބައިވެރިވެ ވަޑައިގެންނެވިއެވެ. ނައިފަރަށް ވަޑައިގަތުމާއެކު ގަދަ އަވީގައި ޓީމްގެ ބައިވެރިންނަށް ވަރަށް ފުރިހަމަ މަރުހަބާއެއް ވަނީ ދަންނަވާފައެވެ.\nހިންނަވަރަށް ވަޑައިގެން ޑރ. މުސްތަފާ ލުތުފީ ވަނީ ރަށު ރައްޔިތުންނާއި ބައްދަލުކުރައްވާފައެވެ. މިގޮތުން ދޮރުން ދޮރަށް ހިންގަވާ ރައްޔިތުންގެ ހާލުބެއްލެވުމާއި ކެމްޕެއިން ބިލްބޯޑް ހަރުކުރުން ކުރިއަށް ގެންދަވައިފައިވެއެވެ. އެމަނިކުފާނުގެ ޝަރަފުގައި ބޭއްވުނު ރޯދަ ވީއްލުމަށްފަހު ނައިފަރު ރައްޔިތުންނަށް ރޭގަނޑު ނައިފަރުގެ މަލްޓިޕާޕަސް ބިލްޑިންގްގައި ޖަލްސާއެއް ބޭއްވެވިއެވެ.\nމިޖަލްސާގައި ރަނިންމޭޓް ޑރ. މުސްތޮފާ ލުތުފީ ދެއްކެވި ވާހަކަފުޅު ފައްޓަވައިފައިވަނީ ނައިފަރު ރައްޔިތުން އެމަނިކުފާނަށް ދެންނެވި ހޫނު މަރުހަބާއަށް ޝުކުރުއަދާކުރައްވަމުންނެވެ. ވާހަކަފުޅު ކުރިއަށް ގެންދަވަމުން ރާއްޖޭގެ މިނިވަން ދުވަހު އިހްސާސްވާންޖެހޭ މިނިވަންކަން އިހުސާސްވެގެން ނުދިޔަކަމަށާއި، އެދުވަހުވެސް ފެނިގެންދިޔައީ މާލޭގެ މަގުތައް ބަންދުކޮށް ސަރުކާރުން ރައްޔިތުންނަށް އުނދަގޫވާގޮތަށް ޖަލްސާތައް ކުރިއަށް ގެންދިޔަތަންކަމަށެވެ. އަދި ރާއްޖެޓީވީ އިން އިންތިޒާމް ކުރި އާރޓް އެގްޒިބިޝަން ބަލައިގަނެވޭނެ ފަދަ އުޒުރެއްނެތި ބަންދުކުރިކަން ފާހަގަ ކުރެއްވިއެވެ.\nއެމްޑީޕީގެ ސަރުކާރެއްގައި ސިވިލްސާވިސްގެ މުއައްޒަފުންނާޢި މެދުވެސް ކަންކުރަމުން ގެންދާނީ އޯގާތެރިކޮށް އަދި އިންސާފުވެރކޮށް ކަމަށާއި، މިއަދުގެ ސަރުކާރުން އެގެންދަނީ ސިވިލްސާވިސް އަށްވެސް ބަދުބަސްތައް ބުނެ އެބޭފުޅުންނަށްވެސް މަލާމާތް ރައްދުކުރަމުން ކަމަށް ޑރ މުސްތަފާ ވިދާޅުވިއެވެ. އައުގާނޫނު އަސާސީ އަށްފަހު ޑިމޮކްރަސީ ގާއިމްވެގެންދިޔައީ ހީކޮށްގެން ތިއްބާ ބަޤާވާތާއެކު ސަރުކާރު ވައްޓައިލައި ޑިމޮކްރަސީ ގެއްލުވައިލައިފައިވާ ކަމަށް އެމަނިކުފާނު ވިދާޅުވިއެވެ. އަދި މިއިންތިޚާބު ސުލްހަވެރިކަމާއެކު އެއްބުރުން ކާމިޔާބުކުރާނެކަން ތަކުރާރުކުރެއްވިއެވެ.\nނައިފަރުގައި އިހަވަންދޫ ދާއިރާގެ އިއްޒަތްތެރި މެމްބަރުގެ ވާހަކަފުޅުގައި މިއަދު މިއޮތް ސަރުކާރަކީ ޣައިރުގާނޫނީ ސަރުކާރެއް ކަމަށާއި، އަދި މިސަރުކާރުން ރައްޔިތުންނަށް ދިން އަނިޔާ ތަކުރާރު ވާން ބޭނުން ނޫންނަމަ އެމްޑީޕީގެ ވެރިކަން އިއާދަ ކުރަންޖެހޭ ކަމުގައި ވިދާޅުވިއެވެ. މިގައުމާއި ރައްޔިތުންގެ ރައްކާތެރިކަމަށް އެދިގެން ހެޔޮވެރިކަމެއް ކޮށްދިނުމަށާ ، އަނިޔާވެރިކަން ގައުމުން ފޮހެލައި ބަޣާވާތް ކުރުމުގެ ސަގާފަތް ނައްތާލުމަށް ހަމައެކަނި ނުކުމެ މިތިބީ ރައީސް ނަޝީދުއާއި އެމްޑީޕީ ކަމުގައިވެސް ވިދާޅުވިއެވެ.\nޗެއަރޕާސަން މޫސާ މަނިކުގެ ވާހަކަފުޅުގައި ރައްޔިތުންގެ މަޖިލީހުގެ ނައިފަރު ދާއިރާގެ މެންބަރަށް ވަރަށް ބޮޑަށް ފާޑުވިދާޅުވެފައިވެއެވެ. މިގޮތުން ސަރުކާރު ވައްޓައިލުމުގައި ބައިވެރިވެ އަދި މީގެ އަހަރު ތަކެއް ކުރިން އެމަނިކުފާނުގެ މައްޗަށް މަރުގެ ހުކުމް ގާއިމް ކުރުމަށް ދައުވާކުރެއްވި ނައިފަރު ދާއިރާގެ މެންބަރަށް އެކަން ކާމިޔާބު ނުވިކަމަަށް ވިދާޅުވިއެވެ. އަދި ހަމައެހެންމެ މިއަދު އަދާލަތު ޕާޓީގެ އިސްމީހުން ދީން ހަތިޔާރަކަށް ހަދާ ރައްޔިތުންގެ ފިކުރާއި ކުޅުމަށް އުޅުނު ނަމަވެސް ރާއްޖޭގައި އިސްލާމީ ވަހުދަތު ދެމިއޮންނާނެ ކަމަށާއި އެކަން ދަމަހައްޓަން އެމްޑީޕީއިން އަބަދުވެސް މަސައްކަތްކުރައްވާނެ ކަމުގެ ޔަގީންކަން ދެއްވިއެވެ.\nރޭގެ ޖަލްސާއަކީވެސް އެމްޑީޕީގެ އެހެނިހެން ގިނަޖަލްސާތަކެކޭ އެއްފަދައިން ނުހަނު ފޯރީގަދަ އަދި ޖަލްސާއަށް ހާޒިރުވި އެމްޑީޕީގެ މެމްބަރުންނާޢި ސަޕޯޓަރުންގެ ތަރުޙީބު ވަރަށް ލިބިގެން ދިޔަ ޖަލްސާއެކެވެ.


“ނަލަނަލަ ރާއްޖެ” ކޮންޓެސްޓުގެ އެސޯސިއޭޓެޑް ޕާޓްނަރަކަށް އުރީދޫ ހަމަޖައްސައިފި - AO News\nޓޫރިޒަމްގެ ރަންޔޫބީލް ފާހަގަކުރަން ޓޫރިޒަމް މިނިސްޓްރީން ކުރިއަށް ގެންދާ “ނަލަނަލަ ރާއްޖެ” ސޯޝަލް މީޑިއާ ކޮންޓެސްޓުގެ، އެސޯސިއޭޓެޑް ޕާޓްނަރަކަށް އުރީދޫ ހަމަޖައްސައިފި އެވެ.\nޓޫރިޒަމް މިނިސްޓްރީއިން މި މުބާރާތް އުރީދޫއާ ގުޅިގެން ހުޅުވާލުމާއެކު އެ ކުންފުނިން ދުނިޔޭގައި ހިދުމަތްދޭ، 10 ގައުމެއްގެ 117 މިލިއަން މީހުންނަށް، މި މުބާރާތް ފޯރައިގެންދާނެއެވެ.\nރާއްޖޭގެ ފަތުރުވެރިކަމަށް 50 އަހަރުފުރޭ ރަން ޔޫބީލް އަހަރުގެ މުނާސަބަތަށް، ޚާއްޞަކޮށް ކުރިއަށްގެންދާ މި މުބާރާތުގެ މަޤުޞަދަކީ އިންސްޓަގްރާމް، ފޭސްބުކް އަދި ޓިކްޓޮކް ގެ ޒަރިއްޔާއިން 50 އަހަރުފުރޭ ރަން ޔޫބީލް އަހަރުގެ ތީމްލަވަ އިޝްތިހާރު ކުރުމެވެ.ލިޕްސިންކް ކުރާ ގޮތަށް ކުރިއަށް ގެންދާ މި މުބާރާތުން، މޮޅުވާ ފަރާތްތަކަށް ހޮލިޑޭ ޕެކޭޖުތަކާއި އަގުހުރި ފައިސާގެ އިނާމުތަކެއް ދިނުމަށް ވަނީ ހަމަޖެހިފައެވެ.\nހުރިހާ އުމުރުފުރާއަކަށްވެސް ބައިވެރިވެވޭ މިޗެލެންޖްގައި ބައިވެރިވުމަށް ޝައުގުވެރިވާ ގޮތަށް ކުރިއަށް ގެންދާ މި މުބާރާތުގައި، 60 ސިކުންތަށް ވުރެ ދިގުނޫން ވީޑިއޯއެއް އިންސްޓަގްރާމް، ފޭސްބުކް ނުވަތަ ޓިކްޓޮކް ގައި ޙިއްސާކުރާއިރު، ކޮންމެ ވީޑިއޯއެއްގައި ޗެލެންޖަށް ޚާއްޞަ ކުރެވިފައިވާ ހޭޝްޓެގްތައް ހިމަނަން ޖެހެއެވެ. އަދި މިނިސްޓްރީން ދީފައިވާ އޮފިޝަލް އެކަންޓްތައް ޓެގް ކުރަން ޖެހެއެވެ.\n12 މާރިޗް އިން 30 ޖޫންގެ ނިޔަލަށް ކުރިއަށް ގެންދާ މި މުބާރާތުގެ ވަނަތައް ހޮވާނީ ދިވެހިންނާއި ބޭރު މީހުން ވަކިންނެވެ. މުބާރާތުގެ އެއްވަނައަށްދާ ދިވެހި ނަސީބުވެރިއަކަށް 25،000ރުފިޔާ އާއި އުރީދޫ މައިފައި ޑިވައިސްއެއް ލިބިގެންދާނެ އެވެ. އަދި ބޭރު މީހުންނަށް ހޮލިޑޭ ޕެކޭޖެއްގެ އިތުރުން މައިފައިއެއް ލިބޭނެ އެވެ.\nނަލަނަލަ ރާއްޖެއުރީދޫމިނިސްޓްރީ އޮފް ޓޫރިޒަމް\nޢާއިލާއާއި ރައްޓެހިންނާއެކު ޢީދު އުފާ ފާހަގަކުރުމަށް އުރީދޫގެ މި ޚާއްޞަ އޮފަރ އޮބިނޯވޭ އެނގޭ!\nއުރީދޫ މޫލީ މެދުވެރިކޮށް، މާލެ އާއި ހުޅުމާލޭގައި ދިރިއުޅޭ އާއިލާ އާއި ރަހްމަތްތެރިންނަށް، އީދު ހަދިޔާ ފޮނުވޭނެ!


Easauge dhiya viheey dhari fottakah lai sirru kuri goiy - Hali News\nއީސައުގެ ދިޔަ ވިހޭދަރި ފޮށްޓަކަށްލައި ސިއްރުކުރި ގޮތް\n23 February 2021, 11:55\nއީސައުގެ ދިޔަ ވިހޭދަރި ފޮށްޓަކަށް ލައި ސިއްރުކުރި ގޮތަކީ ފުވައްމުލަކުގައި ބޭނުންކުރާ މިސާލު ބަހެކެވެ. އެ ބަހުގެ މާނަ ބޮޑަށް ސާފުވާނީ ބަސް އުފެދެން ދިމާވި ހާދިސާއަށް ބަލައިލުމުންނެވެ.\nއީސައުގެ ދިޔައަކީ ފުރާވަރަށް އަރާފައި އިން ހުސްހަށިބައި އަންހެން ކުއްޖެކެވެ. އޭނާ ކުއްޖަކާ ރައްޓެހި ވެގެން އުޅުމުގެ ތެރޭގައި ބަލިވެއިނދެފިއެވެ. ފިރިހެން ކުއްޖާ ކައިވެނިކުރާކަށް އެއްބަހެއް ނުވިއެވެ. ދިޔައަށް ޖެހުނީ ދުނިޔޭގެ ލަދުން ސަލާމަތް ވުމަށްޓަކައި ބަލިވެއިންކަން ފޮރުވާށެވެ.\nއޭނާގެ ބަނޑުގައި ފޮތިއޮޅައިގެން މީހަކަށް ނޭނގި9މަސް ހަމަކޮށްފިއެވެ. ވިހެއީ ވެސް އެކަނިމާއެކަންޏެވެ. ދެން ދަރިފުޅުގެ ކަރު ފިއްތައި މަރާލާފައި ފޮރުވަން ފޮށްޓަކަށް ލީއެވެ. ފޮށި ފޮރުވީ ފަންގިފިލާ މަތީގައެވެ.\nގަދަވަންދެން ދެތިން ދުވަހު ގޭގައި މަޑުކޮށްފައި އޭނާ ފެންވަރައި ރީތިވެގެން ރަށުތެރޭގެ ޚަބަރުދަބަރު ބަލައިލަން ބުރެއް ޖަހާލަން ނުކުތެވެ. އެހެން ދަނިކޮށް ވަނަކުން ހަނޑޫކަނޑަން ތިބި އަންހެނުންތަކެއް ފެނިއްޖެއެވެ. ވީތައް ވަނަށް އަޅަމުން ސާފުވާބައި ބަތްޕޮޅިއަކުންފޮޅައި ރީތި ހަނޑޫ ޑަބިޔާއަކަށް އަޅަމުން ދިޔައިރު އެމީހުން ތިބީ އޮލަ ވާހަކައެއްގައެވެ.\nވާހަކައިގެ އޮލަކަމުން ދިޔަގެ ހިތަށް އެރިއެވެ. އަނެއްކާ މި މީހުން މި ދައްކަނީ މަގޭ ވާހަކަ ބާވައެވެ. މި މީހުންނަށް މަގޭ ދަރި ފޮށްޓަކަށް ލީކަން އެނގުނީބާވައެވެ. މި ވިސްނުމެއްގައި އިންދާ އެތަނުން މީހަކު އޭނާ ކައިރިން ލާފައި އެބަ ދެއެވެ. އެ މީހާ ހުއްޓުވައިފައި ދިޔަ އަހައިފިއެވެ. އެ މީހުން އެ ދައްކަނީ ކޮން ވާހަކައެއްހެއްޔެވެ. އީސައުގެ ދިޔަ ވިހޭ ދަރި ފޮށްޓަކަށްލީ ވާހަކަ އެބަ ކިޔާހެއްޔެވެ؟\nއެމީހާއަށް ދިޔަގެ ވާހަކައިން އޭނާ އެހުރީ ވަރަށް ބޮޑު ގޯހެއް ހަދައިގެންކަން ވިސްނިއްޖެއެވެ. އަވަސްއަވަހަށް އެ މީހާ ގޮސް ކަތީބަށް އަންގައިފިއެވެ. މި ގޮތުން، މީހަކު ކަމެއް ސިއްރުކޮށްގެން ހުރެ، އޭނާއަށް ތެޅޭ އަނގައެއްގެ ސަބަބުން އެކަމެއް ބޭޒާރުވުމުގެ މިސާލެއްގެ ގޮތުން އީސައުގެ ދިޔަ ވިހޭ ދަރި ފޮށްޓަކަށްލައި ސިއްރުކުރި ގޮތަށޭ ކިޔައި އުޅެއެވެ.


Anehkaaves Eagles aai TC ge final eh!\nއަނެއްކާވެސް އީގަލްސް އާއި ޓީސީގެ ފައިނަލެއް!\nޔޫތު ޗެމްޕިއަންޝިޕްގެ ފައިނަލުގައި މިއަހަރު އީގަލްސް އާއި ޓީސީ ވާދަ ކުރަން ޖެހިއްޖެ އެވެ. ދެ އަހަރުގެ މެދުކެނޑުމަކަށް ފަހު އަލުން މުބާރާތުގައި ވާދަކުރަން ފެށި ޓީސީ ވަނީ މީގެކުރިންވެސް ފައިނަލުގައި އީގްލްސްއާ ދެކޮޅަށް ނިކުމެފަ އެވެ.\nދެހާސް ސޯޅަ ވަނަ އަހަރުގެ ފައިނަލުގައި ޓީސީއާ ވާދަކޮށް އީގަލްސް މޮޅުވީ 5-3 ންނެވެ. މިއީ އޭގެ ފަހުން ޔޫތު ޗެމްޕިއަންޝިޕްގައި ޓީސީ ވާދަ ކުރާ ފުރަތަމަ އަހަރެވެ. ޓީސީ ފައިނަލަށް ދަތުރު ކުރީ، އެންމެ ފަހުގެ ޗެމްޕިއަން ގްރީން ސްޓްރިޓްގެ މައްޗަށް 2-1 ން ކުރި ހޯދުމަށް ފަހު އެވެ.\nއިއްޔަ ހަވީރު ކުޅުނު މެޗުގައި، ޓީސީގެ ދެ ލަނޑުވެސް ކާމިޔާބު ކުރީ، ޒަޔާން ނަސީރު އެވެ. މެޗުގައި ގްރީންގެ ކުޅުންތެރިންގެ ފަރާތުން ފެނުނީ ވަރުބަލި ކަމެވެ. ކުރިން ދެ މެޗުގައި އެ ޓީމުގައި މޮޅު ކުޅުމެއް ދެއްކި އަބްދުﷲ ޔާމީންގެ ފަރާތުންވެސް ފެނުނީ ވަރުބަލި ކަމަވެ. ގުރޫޕް ސްޓޭޖުގައި އެންމެ ފަހުން ކުޅުނު ދެ މެޗުގައި، އޭނާ ވަނީ ބުރަކޮށް މަސައްކަތް ކޮށްފަ އެވެ. ގްރީންގެ ލަނޑު ކާމިޔާބު ކުރީ، ހަސަން ލަވާހް އެވެ.\nޔޫތު ޗެމްޕިއަންޝިޕް މިލުކު ކުރުމުގެ ޝަރަފު ހާސިލު ކުރި ހަމައެކަނި ޓީމަކީ އީގަލްސް އެވެ. މިދިޔަ ހަތަރު އަހަރު ތެރޭގައި އެ ޓީމު ވަނީ، މުބާރާތުގެ ހުރިހާ ފައިނަލެއްގައި ކުޅެފަ އެވެ.\nރޭ ކުޅުނު ސެމީ ފައިނަލު ދެ ވަނަ މެޗުގައި އީގަލްސް ނިކުތީ ދަ ގްރޭންޑް އަމީގޯސް ނިއު ޖެނަރޭޝަން އާ ދެކޮޅަށެވެ. ކެޕްޓަން ހަސަން ރާއިފް އަހްމަދު، 'ހަންނަ' ގެ މޮޅު ކުޅުމާއެކު އީގަލްސް މެޗު ކާމިޔާބު ކުރީ 3-1 ންނެވެ.\nއީގަލްސްގެ ފުރަތަމަ ލަނޑު ކާމިޔާބު ކުރީ ހަސަން އަޒްމޫން އެވެ. އަނެއް ދެ ލަނޑު ކާމިޔާބު ކުރީ ހަންނަ އެވެ. ގްރޭންޑް އަމީގޯސްގެ ލަނޑު ކާމިޔާބު ކުރީ، ސާއިމް މުހައްމަދެވެ.\nޓީސީ އާއި އީގަލްސް ކުޅޭ، ފައިނަލު މެޗު އޮންނާނީ އަންގާރަދުބަހުގެ ރޭ 8:30 ގަ އެވެ.\nފަހު ވަގުތު ޓީސީން އީގަލްސް ހުއްޓުވައިފި


Dhe commission aai BML hoonu bahusakah, dhen othee hukum\nބީއެމްއެލްގެ ވަކީލް ޝާހީން، ކޮމިޝަންގެ މެންބަރު ނަދީމް އަދި އޭސީސީގެ ރައީސް މުއައްވިޒު: މައްސަލާގެ ހުކުމާ ހަމައަށް ވަނީ ގޮސްފަ --\nރިޔާސީ ކޮމިޝަނުން އެދޭ މައުލޫމާތުތައް ފޯރުކޮށް ދިނުމަކީ ބޭންކް އޮފް މޯލްޑިވްސް (ބީއެމްއެލް) އަށް ބަރީއަވެވެން ނެތް ލާޒިމް ކަމެއް ކަމަށް މިއަދު ދައުލަތުން ޝަރީއަތުގެ މަޖިލީހުގައި ބުނެފި އެވެ. މިއަދުގެ ޝަރީއަތުގައި ބީއެމްއެލް އާއި ކޮމިޝަނާ ދެމެދު ހޫނު ބަހުސަކަށް ދިޔަ އެވެ.\nދައުލަތް ތަމްސީލް ކުރާ ބަންޑާރަ ނައިބުގެ ފަރާތުން މިހެން ބުނީ ބީއެމްއެލްގެ ފަރާތުން ކޮރަޕްޝަންގެ މައްސަލަތައް ބަލާ ރިޔާސީ ކޮމިޝަނަށް ދެކޮޅަށް ހުށަހަޅާފައިވާ މައްސަލާގަ އެވެ. އެ މައްސަލައަކީ އެ ކޮމިޝަނުން އެދޭ މައުލޫމާތުތައް ކޯޓު އަމުރެއް ނެތި ފޯރުކޮށްދެވެން ނެތް ކަމަށް ކަނޑައެޅުމަށް ބީއެމްއެލްއިން ސިވިލް ކޯޓަށް ހުށަހެޅި މައްސަލައެކެވެ.\nމީގެކުރިން ޖިނާއީ ތަހުގީގުކުރާ އިދާރާއަކުން އެދޭ އެފަދަ މައުލޫމާތު ދޫކުރުމަށް ބޭންކިންއާބެހޭ ގާނޫނުގެ 41 ވަނަ މާއްދާގައި ލާޒިމްކުރާ މިންވަރަށް، ގާނޫނުތަކާއި ގަވައިދުތަކާ އެއްގޮތްވާ ގޮތުގެ މަތީން ކަސްޓަމަރުންގެ މައުލޫމާތު ބޭންކުން އައީ ތަހްގީގީ އިދާރާތަކާ ހިއްސާކުރަމުންނެވެ. އެކަން ހުއްޓާލީ ކުރީގެ ރައީސް އަބްދުﷲ ޔާމީންގެ އެކައުންޓް ފްރީޒް ކުރި މައްސަލާގައި ހައިކޯޓުން ކުރި ހުކުމަށްފަހު އެވެ. އެ ހުކުމުގައިވާ ގޮތުން ކަސްޓަމަރުންގެ މައުލޫމާތު ދެވޭނީ ޖިނާއީ އިޖުރާއަތުގެ ގާނޫނުގެ 72 ވަނަ މާއްދާގެ އިޖުރާއަތްތައް ފުރިހަމަކޮށްގެންނެވެ. މާނައަކީ ކޯޓު އަމުރެއް ލިބިގެންނެވެ. ހަމައެކަނި ލިޔުމެއް ނުފެދެ އެވެ.\nމިއަދު ސިވިލް ކޯޓުގައި ވަނީ އެ މައްސަލާގެ ފަހު އަޑުއެހުން ބާއްވާފަ އެވެ. އަޑުއެހުމުގައި ހުލާސާ ގޮތެއްގައި މައްސަލައާމެދު ވާހަކަ ދައްކަވަމުން ބީއެމްއެލްގެ ވަކީލް ޝާހީން ހަމީދު ވިދާޅުވީ ހައިކޯޓުން އިއްވި ހުކުމާއެކު ބީއެމްއެލްއިން އަމަލު ކުރަމުން އައި ގޮތަށް ބަދަލު ގެންނަން ޖެހިފައިވާ ކަމަށާއި އެއީ އެ ބޭންކްގެ ކަސްޓަމަރުންގެ ހައްގުތައް އެންމެ ބޮޑަކަށް ހިމާޔަތް ކުރުމަށްޓަކައި ކަމަށެވެ.\nޝާހީން ވިދާޅުވީ މި މައްސަލާގައި ބޭންކުން ފުލުހުންނާ ވެސް ބައްދަލުކުރި ކަމަށާއި ފުލުހުން ވެސް ވަނީ ފޯރުކޮށްދޭ ލިޔުމަކީ ގާނޫނާ އެއްގޮތަށް ފޯރުކޮށްދޭ ލިޔުންތަކެއްކަން ޔަގީން ކުރުމުގެ މުހިންމުކަން ފާހަގަކޮށްފަ ކަމަށެވެ. އެހެންވެ ކޯޓަށް މި މައްސަލަ ހުށަހަޅައިގެން އުޅެނީ އެ މަގުސަދު ހާސިލް ކުރުމަށްޓަކައި ކަމަށެވެ.\nމައްސަލާގައި ޖަވާބު ދެއްވަމުން ބަންޑާރަ ނައިބުގެ ވަކީލް ފައެނާ ފައްޔާޒު ވިދާޅުވީ ރިޔާސީ ކޮމިޝަންގެ މަގުސަދަކީ ވަރަށް މުހިންމު މަގުސަދެއް ހާސިލް ކުރުން ކަމަށާއި ގެއްލިފައިވަނީ ރައްޔިތުންގެ އެތައް ބިލިއަން ރުފިޔާއެއް ކަމުން ރައްޔިތުންގެ ހައްގުތަކާ ވެސް ގުޅިފައިވާ މަގުސަދެއް ކަމަށެވެ. އެހެން ކަމުން އެ ކޮމިޝަނަށް އެއްބާރުލުންދީ މައުލޫމާތު ފޯރުކޮށްދިނުން ބީއެމްއެލްއަށް ލާޒިމް ކަމަށާއި އަދި އެކަމަކީ ގާނޫނުތަކުން ވެސް ލާޒިމް ކުރާ ކަމެއް ކަމަށެވެ.\nއެގޮތުން ރިޔާސީ ކޮމިޝަނަށް ބާރު ދިނުމުގެ ގާނޫނު ފާހަގަކުރެއްވި އެވެ. އެ ގާނޫނުގައިވާ ގޮތުން ރިޔާސީ ކޮމިޝަނަކީ ތަހުގީގު އިދާރާއެއްގެ ބާރުތައް ލިބިފައިވާ ކޮމިޝަނެކެވެ. އަދި އެ ކޮމިޝަނުން އެދިއްޖެ ކޮންމެ މީހަކު ކޮމިޝަނަށް ހާޒިރުވެ، ދޭން އަންގާ ކޮންމެ ލިޔުމެއް ދޭން ޖެހޭނެ އެވެ. އަދި އެކަމާ ހިލާފުވެއްޖެނަމަ އެއީ ޖިނާއީ ކުށެކެވެ. އޭގެ އިތުރުން ބޭންކިން ގާނޫނު ވަކީލް ފާހަގަ ކުރެއްވި އެވެ. އެ ގާނޫނުގައިވާ ގޮތުން ވެސް ތަހުގީގީ އިދާރާއަކުން ލިޔުމަކުން ދޭން އަންގައި މައުލޫމާތުތައް ބޭންކުން ދޭން ޖެހެ އެވެ.\nފައެނާ ވިދާޅުވީ ގާނޫނުތަކުގައި ފަސޭހަ އިޖުރާއަތްތައް ބަޔާންކޮށްފައިވަނީ ވެސް ވަރަށް މުހިންމު މަގުސަދެއްގަ ކަމަށެވެ. އެ އިޖުރާއަތްތަކާ ހިލާފަށް ކޮމިޝަންގެ މަސައްކަތްތަކަށް ހަނިވާ ގޮތަށް އަމަލު ކުރުމަކީ އާންމު މަސްލަހަތާ ހިލާފު ކަމެއް ކަމަށެވެ.\nމި މައްސަލާގެ ތެރެއަށް އެންޓި ކޮރަޕްޝަން ކޮމިޝަން (އޭސީސީ) ވަނީ ތަދުއްހުލް ވެފަ އެވެ. އެ ކޮމިޝަންގެ ވަކީލް ސޮއްފަތު ހަބީބު ވިދާޅުވީ ހައިކޯޓުގެ ހުކުމް އައި ފަހުން ވެސް ބީއެމްއެލްއިން 38 މައްސަލައެއްގައި މައުލޫމާތު ފޯރުކޮށްދީފައިވާ ކަމަށެވެ. އަދި ހުކުމާ ގުޅިގެން އެހެން އެއްވެސް ބޭންކެއްގެ ޝަކުވާއެއް ވެސް ނެތް ކަމަށާއި ބަރާބަރަށް މައުލޫމާތުތައް ފޯރުކޮށްދެމުން އަންނަ ކަމަށެވެ.\nސޮއްފަތު ފާހަގަ ކުރެއްވި ގޮތުގައި ހައިކޯޓުގެ ހުކުމްގައި ބުނާ އިޖުރާއަތްތައް ފުރިހަމަ ކުރަން ޖެހެނީ އެކައުންޓެއް ފްރީޒްކުރާ ހާލަތްތަކުގައި އެކަންޏެވެ. އެ ހާލަތުގައި މޮނިޓާ އަމުރެއް ހޯދުމާއި އެއަށްފަހު ފްރީޒުކުރުމުގެ އަަމުރެއް ހޯދުމަކީ އެންމެ ރަނގަޅު އިޖުރާއަތެއް ކަމަށް ގަބޫލު ކުރައްވާ ކަމަށެވެ. ނަމަވެސް ބޭންކް ސްޓޭޓްމެންޓް ފަދަ މައުލޫމާތުތައް ހޯދުމަކީ ފްރީޒްކުރުމާ ގުޅުން ހުރި ކަމެއް ނޫން ކަމަށާއި އެފަދަ މައުލޫމާތުތައް ހޯދުމަށް މޮނީޓާކުރުމުގެ އަމުރެއް ކޯޓުން ހޯދަން ނުޖެހޭ ކަމަށެވެ. ހައިކޯޓުގެ ހުކުމުން އެކަން ވަރަށް ސާފު ކަމަށެވެ.\nދެ ކޮމިޝަންގެ ވާހަކަތަކަށް ރައްދު ދެއްވުމުގެ ގޮތުން ޝާހީން ފާހަގަ ކުރެއްވީ އެންމެ ނުކުތާއެކެވެ. އެއީ ހައިކޯޓުގެ ހުކުމަށް އަމަލު ކުރަން ނުޖެހޭ ސަބަބެއް ދައުލަތަށް ވިދާޅުވެ ނުދެވޭތީ އެވެ. އެކަމަށް ރައްދު ދެއްވުމަށް ބަންޑާރަ ނައިބުގެ ވަކީލް ވިދާޅުވީ ހައިކޯޓުގެ ހުކުމްގެ ވާހަކަ ޝަރީއަތުގައި ނުދައްކަނީ ގަސްދުގައި ކަމަށާއި އެއީ ހައިކޯޓުގެ ހުކުމަކަށްވާއިރު ސިވިލް ކޯޓުގައި އެ ހުކުމަށް ޗެލެންޖް ނުކުރެވޭނެ ކަމަށެވެ. އެ ހުކުމާ ގުޅިގެން ދައުލަތަށް ވެސް ފާހަގަވާ ކަންކަން އެބަހުރި ކަމަށާއި އެ ވާހަކަތައް ދައްކާނީ ސުޕްރީމް ކޯޓުގަ ކަމަށެވެ. ސުޕްރީމް ކޯޓުގައި މައްސަލަ ވަނީ އިލްތިމާސްކޮށްފަ އެވެ.\nއެ ހުކުމް އެހެން އޮތް ނަމަވެސް، މިހާރު ވެސް އަމަލު ކުރާ ގާނޫނުތަކުން ބީއެމްއެލްގެ މައްޗަށް ލާޒިމްވާ ކަންކަން އެބަހުރިކަން ސާފު ކަމަށާއި މި ޝަރީއަތުގައި ދައުލަތުން ފާހަގަކުރާނީ އެކަންކަން ކަމަށް އޭނާ ވިދާޅުވި އެވެ.\nއެ ވާހަކައަށް ރައްދު ދެއްވައި ބީއެމްއެލްގެ ވަކީލް ވިދާޅުވީ ބޭންކުން ބުނަމުން އަންނަ ވާހަކައަށް މިއަދު ދައުލަތުން ވެސް އެއްބަސްވެފައިވާ ކަމަށެވެ. އެއީ އެ ހުކުމާ ގުޅިގެން ސުވާލު އުފެދޭ ކަންކަން އެބަހުރިކަން ކަމަށެވެ. ބީއެމްއެލްއިން ބޭނުން ވަނީ އެކަންކަން ސާފުކުރުމަށް ކަމަށާއި މައްސަލަ އިސްތިއުނާފަށް ހުށަހަަޅާފައި އޮތުމަކީ ހުކުމަށް އަމަލު ކުރަން ނުޖެހޭނެ ހާލަތެއް ނޫން ކަމަށެވެ. މިހާރު ވެސް ބީއެމްއެލްގެ މައްޗަށް އޮތް ހުކުމަކީ އެއީ ކަމަށެވެ.\nހުކުމް އެހެން އޮތްވާ އެހެން ގޮތަކަށް އަމަލުކޮށްފިނަމަ ބޭންކާއި ބޭންކްގެ ކަސްޓަމަރުން އަދި ހިއްސާދާރުންނަށް ބޮޑެތި ގެއްލުންތަކެއް ވެދާނެ ކަމަށާއި އެއީ ގިނަ ބައެއްގެ ހައްގާ ގުޅޭ ކަމެއް ކަމަށް ވަކީލް ވިދާޅުވި އެވެ. ވަކީލް ވިދާޅުވީ ކޮމިޝަންގެ ބާރުތަކާމެދު ސުވާލު ނުއުފައްދާ ކަމަށާއި އެއްބާރުލުން ވެސް ދޭނެ ކަމަށެވެ. ނަމަވެސް ބޭންކުން ވަނީ އެ ބޭންކުން ފޯރުކޮށްދޭ މައުލޫމާތަކީ ގާނޫނުގެ ތެރެއިން ފޯރުކޮށްދޭ މައުލޫމާތަށްވުން ކަމަށެވެ. އެއީ ކޮމިޝަނަށް ވެސް އެންމެ ރަނގަޅު ގޮތް ކަމަށެވެ. ބީއެމްއެލްއިން ވެސް ބަލަހައްޓަމުން ދަނީ ދިވެހި އެތައް ރައްޔިތުންގެ އެތައް ބިލިއަން ރުފިޔާއެއް ކަމަށާއި އެހެންކަމުން ދެ ކޮމިޝަން ވެސް ބީއެމްއެލް ވެސް މިއޮތީ އެއް ހަމައެއްގައި އެއް ފަރާތެއްގައި ކަމަށް ވަކީލް ވިދާޅުވި އެވެ.\nއޭނާ އިތުރަށް ފާހަގަ ކުރެއްވި ގޮތުގައި ހުކުމުން އައި ފަހުން ބީއެމްއެލްއިން މައުލޫމާތުތައް ފޯރުކޮށްދީފައިވީ ނަމަވެސް އެއީ ހުކުމާ ގުޅިގެން ބޭންކުން އަމަލު ކުރާނެ ގޮތް ރިވައިސް ކުރުމުގެ ކުރިންނެވެ. ބޭންކްގެ ހިމާޔަތުގައި އެފަދަ މައްސަލަތަކާ ގުޅިގެން އަމަލު ކުރާނެ ގޮތް ރިވައިސް ކުރާ ކަމަށެވެ. އަދި އެހެން ބޭންކުތަކުން އަދި އަމަލު ކުރާނެ ގޮތެއް ނިންމާފައި ނެތުމަކީ އެ ބޭންކުންތަކުން ވެސް ގާނޫނަށް އަންނަ ބަދަލުތައް ބަލަން ނުތިބޭނެ ކަމަށް ބެލޭނެ ސަބަބެއް ނޫން ކަމަށް އޭނާ ވިދާޅުވި އެވެ.\nރިޔާސީ ކޮމިޝަންގެ މެންބަރު ނަދީމް އިބްރާހިމް ވެސް މިއަދުގެ ޝަރީއަތަށް ވަޑައިގެން އިންނެވި އެވެ. ނަދީމް ވިދާޅުވީ ބީއެމްއެލްއިން ބަލަނީ ހައިކޯޓުގެ ހުކުމްގެ އެއް ބައި ކަމަށެވެ. ޖިނާއީ އިޖުރާއަތުގެ ގާނޫނުގެ 72 ވަނަ މާއްދާގެ އިޖުރާއަތްތައް ފުރިހަމަ ކުރަން ޖެހޭނެ ކަމަށް ބުނުމަށްފަހު، ތަހުގީގީ އިދާރާއަކުން ނޫނީ ކޯޓަކުން ލިޔުމަކުން އެދިއްޖެނަމަ އެ މައުލޫމާތެއް ފޯރުކޮށްދޭން ޖެހޭނެކަން އެނގެން އޮންނަ ކަމަށް ހުކުމްގައި ބުނާ ބަޔަށް ބޭންކުން ރިއާޔަތް ނުކުރާ ކަމަށެވެ.\nހުކުމްގައި ފަހުކޮޅުގައި އެހެން ބުނެފައި އޮތުމުން ތަހުގީގީ އިދާރާއަކުން ލިޔުމަކުން އެދޭ ހާލަތުގައި އެ މައުލޫމާތެއް ފޯރުކޮށްދޭން ޖެހޭނެކަން އެނގެން އޮންނަ ކަމަށް ނަދީމް ވިދާޅުވި އެވެ. ނަދީމް ވިދާޅުވީ ރައީސް ޔާމީން މައްސަލާގައި ދިމާވި ކަމަކީ އެމަނިކުފާނުގެ އެކައުންޓް ފްރީޒް ކޮށްފައިވަނީ އެމްއެމްއޭގެ ލިޔުމަކަށް ރިއާޔަތް ކުރުމަށްފަހު ކަމަށްވާތީ ކަމަށެވެ. އެމްއެމްއޭއަކީ ތަހުގީގީ އިދާރާއަކަށް ނުވާތީ އެ މައްސަލައަކީ މުޅިން އެހެން ގޮތަކުން ގޮސްފައިވާ މައްސަލައެއް ކަމަށެވެ.\nނަދީމަށް ރައްދު ދެއްވުމަށް ޝާހީން ވިދާޅުވީ ހައިކޯޓުގެ ހުކުމްގައި ވަކި މަރުހަލާތަކެއް ފުރިހަމަ ކުރުމަށް ބަޔާންކޮށްފައި އޮތްވައި، އެ ފުރިހަމަ ނުވާ ހާލަތުގައި ބަލަން ޖެހޭނެ ކަމަށް ހުކުމްގައި ފާހަގަ ކުރާ ބައި މާނަ ކުރުމަކީ އެންމެ ރަނގަޅު ގޮތް ނޫން ކަމަށެވެ.\nމި މައްސަލަ ބައްލަވަނީ ސިވިލް ކޯޓުގެ އިސް ގާޒީ އަބްދުﷲ އަލީ އެވެ. އިސް ގާޒީ ވިދާޅުވީ ދެން އެ މައްސަލާގައި އޮންނާނީ ހުކުމް އިއްވުމުގެ އަޑުއެހުން ކަމަށެވެ. މައްސަލައަކީ ގާނޫނީ ގޮތުން ވަރަށް ބޮޑަށް ދިރާސާ ކުރަން ޖެހޭ މައްސަލައެއް ކަމަށްވާތީ ހުކުމް ނެރުމަށް ވަގުތު ބޭނުންވާ ކަމަށް ގާޒީ ވިދާޅުވި އެވެ. އެހެންވެ ހުކުމް އިއްވުމުގެ އަޑުއެހުން އަންނަ މަހުގެ ހަތްވަނަ ދުވަހަށް ތާވަލު ކުރެއްވި އެވެ. އެ ދުވަހަށް ތައްޔާރު ނުވެވިއްޖެނަމަ ދެން އަޑުއެހުން ބާއްވަނީ އީދު ބަންދަށްފަހު 18 ވަނަ ދުވަހު ކަމަށް ގާޒީ ވިދާޅުވި އެވެ.\nބީއެމްއެލްއިން މައްސަލާގައި އެދުނު ވަގުތީ އަމުރު ސިވިލް ކޯޓުން ނެރެދީފައިނުވާތީ، މި ވޭތުވެދާ މުއްދަތުގައި ވެސް އަމަލު ކުރާނެ ގޮތެއް އަދި ސާފު ނުވާތީ މައްސަލަ ވީހާވެސް އަވަސްކޮށްދިނުމަށް އެ ބޭންކުން އެދުނެވެ. ބީއެމްއެލްއިން އެދުނީ ކޮމިޝަނުން އެދޭ މައުލޫމާތު ފޯރުކޮށްދޭ ނުދޭ ހާލަތުގައި ވެސް އެ ބޭންކުގެ މުވައްޒަފުންނަށް ފިޔަވަޅު ނޭޅުމުގެ އަމުރެއް ހޯދުމަށެވެ.\nބޭންކް އޮފް މޯލްޑިވްސް އިންކްއަރީ ކޮމިޝަން އޭސީސީ + ސިވިލް ކޯޓް ހިޔާނާތް


Sattar Fen Jehimeehaa Hoadhan Fuluhun Aamun Ge Ehee Ah Edhihje - Vaguthu\n2 އަހަރު ކުރިން ( އޮކްޓޯބަރ 7, 2019 )\nސައިކަލެއްގެ މަތީގައި އިންދާ ފެން ޖެހި މައްސަލައިގައި އަނިޔާ ލިބުނު މީހާ ދެނެގަންނަން ފުލުހުން މިއަދު އާއްމުންގެ އެހީއަށް އެދިއްޖެއެވެ.\nފުލުހުން ދެންމެ ކުރި ޓްވީޓެއްގައި ވިދާޅުވީ ސައިކަލެއް މަތީގައި އިން މީހެއްގެ ގަޔަށް ފެން ޖެހި މައްސަލައިގެ ތަޙްޤީޤުގެ ބޭނުމަށް އަނިޔާ ލިބުނު މީހާ ދެނެގަތުމުގެ މަސައްކަތް ފުލުހުން ދަނީ ކުރަމުން ކަމަށެވެ.\nއެހެންކަމުން އޭނާ އާއި ބެހޭ އެއްވެސް މައުލޫމާތެއް ލިބިފައިވާ ފަރާތެއް ވާނަމަ ޖެނެރަލް އިންވެސްޓިގޭޝަން ޑިޕާޓްމަންޓްގެ ނަމްބަރު 9631696 އަށް ގުޅުއްވާ ހިއްސާ ކުރެއްވުމަށް ފުލުހުން އެދެއެވެ.\nSaikaleh matheegai in meehegge gayah fen jehi massalaige thahuqeeq ge beynumah aniyaa libunu meehaa dhenegathumuge masakkaiy fuluhun dhanee kuramun. Veemaa, emeehaa aa behey evves mauloomaatheh libifaivaa faraatheh vaanama, #GID ge number 9631696 ah gulhuvvai hissaakurevvun edhen\n— Maldives Police (@PoliceMv) October 7, 2019\nދޫނިދޫ ޖަލުގައި ގައިދީން ހަލުތާލު ކުރަން ފަށައިފި\nއައްޑޫގައި ފުލުހުން ކުޑަ ކުއްޖަކަށް އަނިޔާ ކުރި މައްސަލައެއް\nއޮކްޓޯބަރ 7, 2019 12:30\nގަލޮޅު ދަނޑު ޗެކް ކޮއްލަބަލަ ތިސޮރަކު ފެނޭތޯ\nއޮކްޓޯބަރ 7, 2019 12:37\nސައްތާރު ކުރިޔަސް އެހެން މީހަކު ކުރިޔަސް ތިޔަކަން ވާނީ ގޮހަކަށް. ފެންޖަހަންނާ ޖަހަންވީ ކީޕަރު މައުރޫފުގެ ގަޔަށް އެއަށްފަހު އިމިގްރޭޗަންގެ ނާޖާއިޒް ފައިދާ ހޯދައި ގަނެގެން އުޅޭ މީހުންގެ ގަޔަށް ނިކަމެތިންނަކަށް ނޫން އަނިޔާވެރިވާންވީ.\nއޮކްޓޯބަރ 7, 2019 12:44\nއޮކްޓޯބަރ 7, 2019 12:57\nފުލުހުން ވެސް އެސޮރު ގަޔަށް ފެންޖަންތަ؟\nމިހާރު އެ ބަންގާޅި މީހާ މި ކުއްވެރިވީ. ސާބަސް އިގޭ\nއޮކްޓޯބަރ 7, 2019 13:12\nތީވަރަށްހެވާ ކަމެއް ދޯ،،، މިމީހުން ގަޑިހިނގާ ގޮތަށް މިބައި މީހުން ޗާޖު ވަނީ މީޑި ޔާހިނގާ ގޮތަ ދެތޯ...\nއޮކްޓޯބަރ 7, 2019 13:22\nއަވައްޓެރި ގައުމުގެތަކުގައި ހިނގާ ކަހަލަ ލާއިންސާނީ ކަންކަން ހުއްޓުވަންޖެހޭ. މިފަދަ ކަމެއްވެސް ދޫކޮށްލެވިގެން ނުވާނެ. ރަނގަޅު ޕޮލިސް.\nއޮކްޓޯބަރ 7, 2019 13:28\nމީކޮންކަމެއް ޢޭނަ މައްސަލަނެތީ ދައްތަމައްސަލަނެތީ ބާލިދީމައްސަލަނެތީ ދެން ޕޮލިސް ކޮންމަސަލަ\nއޮކްޓޯބަރ 7, 2019 13:31\nޚކޮބާތަ ކޮބާތަ މުޅިމާލޭގަ ފަތުރާލައިފަވާ ކެމެރާތައް..އަބަދުވެސް އާންމުންގެ މީހެއް ކަމެއްހޯދާ މިޖެނީ ރިޕޯޓް ކުރަން އެހެން ހެދީމަ މުޖްތަމުގެތެރޭގަ މައްސަލަ އުފެދޭނެ ކަމެއްނޭނގޭބާ\nއޮކްޓޯބަރ 7, 2019 13:58\nބަންގާޅިންތައް ބޭރުކުރޭ ކިހާބޮޑު އުނދަގުލެއް\nއޮކްޓޯބަރ 7, 2019 14:50\nމީހާ ދެނެ ނުގަނެވިގެންތަ ދީނަށް ފުރަށްސާރަ ކުރާއިރު ފިޔަވަޅު ނޭޅެނީ..\nއޮކްޓޯބަރ 7, 2019 14:55\nސައިކަލަށް ދަވާދު ޖެހި މައްސަލާގަ އެސޮރަށް ތުހުމަތު ކުރެވޭތީ ބަދަލު ހޯދަން.\nއޮކްޓޯބަރ 7, 2019 14:57\nބަންގުލަދޭސް މީހާ ހޯދާ ގެންނައިރު ގަވައިދާ ހިލާފަށް ވަގައް އުޅޭ ކަމުގައި ވަނީނަމަ ގަވައިދަށް ފައްތާ ދިވެހި މީހާ އުމުރައްޖަލަށްލާ.\nޥަރިހަމަ5މީހުން އަރާތިއްބަސް ސައިކަލް ހަރު ލެބުނަސް\nއާމުކަމެއް ސައިކަލަށް އަރާ ތިބުން.\nއޮކްޓޯބަރ 7, 2019 14:59\nމިއަދު މޫސުން ވަރަށް ސައްތާރު ކޮއްއުޅެނީ\nއޮކްޓޯބަރ 11, 2019 14:32\nވެމް ކޯ ގަރާޖުގަ މަސައްކަތް ކުރާ މީހެއް އެއީ އެތަނަށް ގޮސް އަހާބަލަ!


SunOnline: Ocean man swim race dholhu gadi iru therey Shameem ninmavaifi\nއޯޝަން މޭން ރޭސް ދޮޅު ގަޑިއިރު ތެރޭ ޝަމީމް ނިންމަވައިފި\nޢަބްދުﷲ އައިމަން 04 Nov 2019, 11:43\nވިއެޓްނާމުގައި ކުރިއަށް ދިޔަ އަޔަންމޭން 70.3ގެ ސްވިމިން އިވެންޓަށް ޝަމީމް ތައްޔާރުވަނީ: އޭނާ ޓްރައިތެލޯން ފުރިހަމަކުރީ 186 ވަނައިގައި އޮވެ ---\nހަމައެކަނި ފަތައިގެން ޖަހާ، ފަސް ކިލޯ މީޓަރު ރޭހެއް ކަމަށްވާ އޯޝަން މޭން ސްވިމް އެއް ގަޑިއިރާއި 38 މިނަޓުން ނިންމި ފުރަތަމަ ދިވެއްސަކަށް، ގާނޫނީ ވަކީލް އަދި ކުރީގެ ފުޓްބޯޅަ ކުޅުންތެރިޔާ ހުސެއިން ޝަމީމް ވެއްޖެ އެވެ.\nތައިލަންޑުގެ ކްރަބީގައި މިއަދު އޮތް މި ރޭސް ސަލާމަތާއި ރައްކާތެރިކަމާ އެކު ނިންމާލުމަށް ފަހު ޝަމީމް ކުރެއްވި ޓުވީޓެއްގައި އޭނާ ވަނީ އިވެންޓުން ލިބުނު މެޑަލްއާ އެކު ފޮޓޯއެއް ލައިފަ އެވެ.\n"އެންމެ ބޭފުޅުންގެ ހެޔޮ އެދުމާއި ދެއްވާ ހިތްވަރަށް ހިތުގެ ޢުމުގުން ޝުކުރު ދަންނަވަން. ސަލާމަތާއި ރައްކާތެރިކަމާ އެކު ފަސް ކިލޯ މީޓަރު ފެތުމުގެ އޯޝަން މޭން ރޭސް 1 ގަޑި 38 މިނިޓުން ނިންމާލެވިއްޖެ. ސިއްހަތަކީ ނިއުމަތެއް އެއާމެދު ސުވާލު ކުރެވޭނެ. އެއަށް ރައްކާތެރިވުމަކީ ދީނީ ވާޖިބެއް." ޝަމީމް ރޭސް ނިންމުމަށް ފަހު ކުރެއްވި ޓުވީޓެއްގައި އޭނާ ބުނެފައިވެ އެވެ.\nހާފް އޯޝަންމޭން ސްވިމްގެ ރޭހުގެ ޓައިމް ލިމަޓަކީ ތިން ގަޑިއިރާއި 30 މިނަޓެވެ. މި ރޭހުގައި 300 މީހުން ވަނީ ބައިވެރިވެފަ އެވެ. މިއަދު ހެނދުނު އިންޑޯނޭޝިޔާގެ ކްލޮން މުއަންގް ބީޗާ ދިމާ މޫދުގައި ކުރިއަށް ދިޔަ މި އިވެންޓުގައި 10 ކިލޯ މީޓަރު ފެތުމާއި ކުޑަ ކުދިންގެ އެއް ކިލޯމީޓަރު ފެތުމުގެ ހަރަކާތް ވަނީ ކުރިއަށް ގެންގޮސްފަ އެވެ.\nޝަމީން ވަނީ އިންޑިއާގައި ގޯއާގައި ދާދި ފަހުން އޮތް އަޔަންމެން ޓްރައިތެލޯންގައި 35-39 އަހަރާ ދެމެދުގެ ކެޓަގަރީގައި ވާދަކުރިި 168 ޓްރައެތުލީޓުންގެ ތެރެއިން 16 ވަނަ ހޯދައި އަންނަ އަހަރުގެ ނޮވެމްބަރު މަހު ނިއު ޒީލެންޑުގައި އޮންނަ ވޯލްޑް ޗެމްޕިއަންޝިޕަށް ވެސް ކޮލިފައި ވެފަ އެވެ.\nމި ރޭހަކީ ދުވުމާއި ބައިސިކަލް ދުއްވުން އަދި ފެތުން ހިމެނޭ ރޭހަކަށް ވާއިރު، ޝަމީމް އެ ރޭހުގައި 1.9 ކިލޯ މީޓަރުގެ ފެތުން ނިންމައިލި އިރު އޮތީ ތިން ވަނައިގަ އެވެ. އޭގެ ފަހުން 90 ކިލޯ މީޓަރުގެ ބައިސިކަލް ދުއްވުން ނިންމާލީ ހަތް ވަނައިގަ އެވެ. އެކަމަކު 21.2 ކިލޯ މީޓަރަށް ދުވެ ނިންމާލި އިރު 15 ވަނަ އަށް ސޮއްސާލީ އެވެ.\nވަކީލުކަން ކުރެެއްވުމުގެ އިތުރުން ޝަމީމް އަކީ ސްވިމް މޯލްޑިވްސް ކްލަބުގެ ރައީސްވެސް މެއެވެ. އޭނާ އަންނަނީ ސްވިމް މޯލްޑިވްސްގެ ނަމުގައި ފެތުމުގެ ބޮޑެތި މުބާރާތްތަކެއް ރާއްޖޭގައި ބާއްވަމުންނެވެ. އެގޮތުން ދިރާގާ އެކު މިދިޔަ މަހު ވަނީ ރާއްޖޭގައި މިހާތަނަށް ބޭއްވި އެންމެ ގިނަ ބަޔަކު ބައިވެރިވި ފެތުމުގެ ރޭސް މާލޭގައި ބާއްވައިފަ އެވެ.


Yunaange dhemafirin hahyaru kohfi\nޔުނާންގެ ދެމަފިރިން ހައްޔަރު ކޮށްފި\nކުޑަ ދެ ކުއްޖަކަށް ޖިންސީ ގޯނާ ކުރި ކަމުގެ ތުހުމަތުގައި ފިލްމީ ތަރި މުހައްމަދު ޔުނާނާއި އޭނާގެ އަންހެނުން ފާތުމަތު ރިހުލާ ހައްޔަރު ކޮށްފި އެވެ.\nޔުނާން އާއި ރިހުލާގެ މައްޗަށް ކުޑަކުއްޖަކާއެކު ގަދަ ކަމުން ޖިންސީ އަމަލެއް ހިންގުމުގެ ތުހުމަތު ވަނީ ކޮށްފައެވެ. އެ މައްސަލަ ފުލުހަށް ރިޕޯޓް ކޮށްފައިވަނީ ޔުނާންގެ އެއްބަނޑު އެއްބަފާ ބޭބެ ކަމަށް ވެއެވެ. އިއްޔެ ހެނދުނުން ފެށިގެން އޭނާ ދަނީ އޭނާގެ ކޮއްކޮ ޔުނާންއާއި ރިހުލާ ހައްޔަރު ކުރަން ގޮވާލަމުންނެވެ. އަދި އެ ދެ މީހުންނަށް ދުވަަހަކުވެސް މައާފު ނުކުރާނެ ކަމަށް އޭނާ ކުރި ޕޯސްޓްތަކެއްގައި ބުނެފައިވެއެވެ. އެ ޕޯސްޓްތައް ޝެއާކޮށް ވަރަށް ގިނަ ބަޔަކު ދަނީ ފޭސްބުކާއި ޓްވިޓާގައި އެ ދެމަފިރިން ހައްޔަރުކޮށް ތުހުމަތުތައް ބެލުމަށް ގޮވާލަމުންނެވެ.\nފުލުހުން ބުނީ 15 އަހަރުގެ ކުއްޖަކާއެކު ގަދަކަމުން ބަދުއަހުލާގީ އަމަލު ހިންގި މައްސަލައިގެ ތުހުމަތަށް ދެ މީހަކު ހައްޔަރު ކޮށްފައިވާ ކަމަށެވެ.\nމި މައްސަލާގައި އެ މީހުން ހައްޔަރު ކުރުމަށް ގޮވާލާ އިއްޔެ ހަވީރު ބަޔަކު ވަނީ އެ މީހުން ދިރިއުޅެ ގެ ކައިރިއަށް ގޮސް މުޒާހަރާވެސް ކޮށްފަ އެވެ. މުޒާހަރާ ކުރަމުންދަނިކޮށް ފުލުހުން ވަނީ އެ ވަގުތު އެ ދެމީހުން ވެހިކަލަށް އަރުވައިގެން ފުލުހުންގެ އިދަރާއަށްވެސް ގެންގޮސްފަ އެވެ. ނަމަވެސް އޭރު އެ ދެމީހުން ހައްޔަރު ނުކުރާ ކަމަށާއި އެއީ އެ ދެމީހުން ހިމާޔަތަށް އެދުމުން ހިމާޔަތް ދިނީ ކަމަށް ފުލުހުން ވަނީ ބުނެފަ އެވެ.


Vaadha Kuraane Dhaairaa Thakuge Adhadhu Kanda Alhaafa Eh Nuvey: JP – adduLIVE\nވާދަ ކުރާނެ ދާއިރާތަކުގެ އަދަދު ކަނޑައަޅާފައެއް ނުވޭ: ޖޭޕީ\nJan 12, 2019, 15:46 ހަސަން ރަޝީދު\nޕެރެޑައިސް އައިލެންޑު ރިސޯޓު: ޖޫން 22، 2018- ޖުމްހޫރީ ޕާޓީގެ ތިންވަނަ ކޮންގްރެސްގައި އެޕާޓީގެ 400 އަށް ވުރެ ގިނަ މަންދޫބުން ބައިވެރިވެފައިވާ އިރު މި ކޮންގްރެސްގައި، އެ ޕާޓީގެ ކުރިމަގާ ގުޅޭ މުހިންމު ގިނަ ކަންތައްތަކެއް ވަނީ ފާސްކޮށްފައި، އޭގެ ތެރޭގައި ޕާޓީގެ އިސް މަގާމުތަކާއި ރިޔާސީ ކެންޑިޑޭޓު ހޮވާ އުސޫލުވަނީ ފާސްކޮށްފައި، ފޮޓޯ، ވީމީ\nކުރިއަށް އޮތް ރައްޔިތުންގެ މަޖިލީހުގެ އިންތިހާބުގައި ވާދަކުރާނެ ދާއިރާތަކުގެ އަދަދު އަދި ކަނޑައަޅާފައި ނުވާ ކަމަށް އެ ޕާޓީގެ ތަރުޖަމާނު އަލީ ސޯލިހު ވިދާޅުވެއްޖެއެވެ.\nއަލީ ސޯލިހު މިހެން ވިދާޅުވިއިރު މަޖިލިސް އިންތިހާބުގައި ޖޭޕީން ވާދަކުރާނީ 22 ދާއިރާއަކަށް ކަމަށް، އެ ޕާޓީގެ ކައުންސިލްގައި ހިމެނިވަޑައިގަންނަވާ އަދި ޓެކްނޮލޮޖީ މިނިސްޓަރުކަން ވެސް ކުރައްވަމުން ގެންދަވާ މުހައްމަދު މަލީހު ޖަމާލު އިއްޔެ ވަނީ ވިދާޅުވެފައެވެ.\nމިކަމާ ގުޅިގެން ބައެއް މީޑިޔާތަކަށް މައުލޫމާތު ދެއްވަމުން އަލީ ސޯލިހު ވިދާޅުވީ ޖޭޕީން އެއްވެސް ދާއިރާއަކަށް ވާދަ ކުރަންވެސް އަދި ނުކުރަންވެސް ނިންމާފައި ނުވާ ކަމަށާއި އަދި ވާދަ ކުރާނޭ ދާއިރާތަކުގެ އަދަދު ވެސް ކަނޑައަޅާފައިނުވާ ކަމަށެވެ.\nއަދި ޖޭޕީގެ ވިސްނުމަކީ ކޯލިޝަން ޕާޓީތަކާ އެކު މަސައްކަތް ކުރުން ކަމަށާއި އެހެންކަމުން މިނިސްޓަރު އިޝާރާތްކުރެއްވީ ކޯލިޝަންގެ އެއްބަސްވުމުގައިވާ 22 ދާއިރާ ކަމަށް ގަބޫލުކުރައްވާ ކަމަށް ވެސް އަލީ ސޯލިހު ވިދާޅުވިއެވެ.\nޖޭޕީގެ ޓިކެޓުގައި މަޖިލިސް އިންތިހާބުގައި ވާދަކުރަން ބޭނުންވާ ފަރާތްތަކަށް އެ ފުރުސަތު ހުޅުވާލާފައިވާއިރު، އެ ފުރުސަތު ހަމަވާނީ މި މަހުގެ 25 ވަނަ ދުވަހުއެވެ.


Foreign minister shahidh vanee majleehugai dhogu hahdhavaafa - Saeedh\nފޮރިންގ މިނިސްޓަރު ޝާހިދު ވަނީ މަޖިލީހުގައި ދޮގު ހައްދަވާފަ - ސައީދު\n2 މަސް,2ހަފްތާ,4ދުވަސް, 18 ގަޑި, 46 މިނެޓް, 28 ސިކުންތު ކުރިން 4210ހުސައިން ނާސިފް\nޚާރިޖީ ވަޒީރު އަބްދުﷲ ޝާހިދު ރައްޔިތުންގެ މަޖިލީހަށް ހާޒިރު ކުރެއްވުމުން ހަގީގަތާއި ޚިލާފް ވާހަކަ ދައްކަވާ ދޮގު ހައްދަވާފައިވާ ކަމަށް މާވަށު ދާއިރާގެ މެންބަރު މުހައްމަދު ސައީދު ވިދާޅުވެއްޖެއެވެ.\nމިނިސްޓަރު ޝާހިދު މަޖިލީހަށް ހާޒިރު ކުރެއްވީ ކާށިދޫ ދާއިރާގެ މެންބަރު އަބްދުﷲ ޖާބިރު ހުށަހެޅުއްވި ސުވާލަކާއި ގުޅިގެންނެވެ.\nމަޖިލީހުގައި ވާހަކަދައްކަވަމުން ޝާހިދު ވަނީ، ރައީސް ޞާލިހް، ހަތަރު ގައުމަކަށް ދަތުރުކުރައްވައި، ތިން މަސް ތެރޭގައި 1.9 ބިލިއަން ރުފިޔާގެ ހިލޭ އެހީ ހޯއްދަވައިފައިވާ ކަމަށެވެ. އަދި އެއީ ކުރީގެ ރައީސް ޔާމީންގެ ސަރުކާރުން ހަތަރު އަހަރު ދުވަހުގެ ތެރޭގައި ހޯދި ހިލޭ އެހީއާ އެއްވަރު އަދަދެއް ކަމަށެވެ.\nޝާހިދުގެ ވާހަކަތަކަށް ރައްދު ދެއްވާ ކުރީގެ އިކޮނަމިކް މިނިސްޓަރު ސައީދު ވިދާޅުވީ، ރައީސް ޔާމީންގެ ސަރުކާރުގައި ހިލޭ އެހީ ނުހޯއްދެވުނު ވާހަކައާއި ހޯއްދެވުނު ފައިސާގެ އަދަދު މަދު ކަމަށް ދޭހަވާ މޭރުމުން މިނިސްޓަރު ޝާހިދު ދައްކަވާފައިވަނީ ހަގީގަތާއި ޚިލާފް ދޮގު ވާހަކަތަކެއް ކަމަށެވެ.\nސައީދު ވިދާޅުވީ ފިނޭންސް މިނިސްޓްރީން އާންމުކުރި މިދިޔަ އަހަރުގެ މައުލޫމާތުތަކަށް ބަލާއިރު މޭޖަރ އެކްޓިވް އެކްސްޓާނަލް ގްރޭންޓްގެ ގޮތުގައި 222 މިލިއަން އެމެރެކީ ޑޮލަރު ލިބިފައިވާ ކަމަށެވެ. އަދި ހަމައެކަނި ކުނި މެނޭޖްކޮށް ތިމާވެއްޓާއި ގުޅުންހުރި މަޝްރޫއުތަކަށް އެކަނިވެސް ރައީސް ޔާމީންގެ ސަރުކާރުން 146 މިލިއަން އެމެރިކާ ޑޮލަރުގެ ހިލޭ އެހީ ހޯދިފައިވާ ކަން ސައީދު ފާހަގަކުރެއްވިއެވެ.\nމަޖިލީހުގެ ކޮމިޓީތަކަށް ހާޒިރުކުރެވޭ ބޭފުޅުން މައުލޫމާތު ދެއްވުމުގައި އިތުރުފުޅު ހައްދަވާ ނަމަ ދައުވާ ކުރައްވާނެ ކަމަށް މަޖިލީހުގެ ރައީސް، ވަނީ މީގެ ކުރިން ވިދާޅުވެފައެވެ. އެގޮތުން އެއީ ކުށެއްކަން ހަނދާންކޮށްދެއްވަމުން ނަޝީދު ވިދާޅުވީ، ދެން އެފަދަ ކަމެއް ކުރާ ކަމަށް ޝައްކު ކުރެވިއްޖެ ނަމަ ތަހުގީގުކޮށް، ފިޔަވަޅު އަޅުއްވާނެ ކަމަށެވެ.\nނަޝީދު މިހެން ވިދާޅުވެފައި ވަނީ، ބޭންކް އޮފް މޯލްޑިވަސް (ބީއެމްއެލް)ގެ ޑެޕިއުޓީ ސީއީއޯ މުހައްމަދު ޝަރީފް މަޖިލީހުގެ މާލިއްޔަތު ކޮމިޓީއަށް ސައްހަ ނޫން މައުލޫމާތު ދެއްވި ކަމަށްބުނެ އެ ކޮމެޓީގެ މުގައްރިރު ފޮނުއްވި ސިޓީއަކާއި ގުޅިގެންނެވެ.


ކޮންޓްރެކްޓް އުސޫލުން ރ.އަނގޮޅިތީމު ފުޓްސަލް ދަނޑުގެ ބޮޑުކުރިބައިގައި އެޅުމަށް ކާރޕެޓް ގަނެ ފޯރުކޮށްދޭނެ ފަރާތެއް ހޯދުން.\nމިނިސްޓްރީ އޮފް ޔޫތް ސްޕޯރޓްސް އެންޑް ކޮމިއުނިޓީ އެމްޕަވަރމަންޓުން މިރަށުގައި އަޅާފައިވާ ފުޓްސަލް ދަނޑުގެ ބޮޑުކުރި ބައިގައި އެޅުމަށް ކާރޕެޓާއި ، ކާރޕެޓް ހިއްޕުމަށް ބޭނުން ކުރާ ތެރަސް ގަނެ މި އިދާރާއަށް ފޯރުކޮށްދޭނެ ފަރާތެއް ހޯދަން ބޭނުންވެއްޖެއެވެ.\nމިކަމަށް ކުރިމަތިލެވޭނީ ވިޔަފާރި ރަޖިސްޓްރީ ކުރުމުގެ ޤާނޫނު (ޤާނޫނު ނަމްބަރު 2014/18) ގެ ދަށުން ރަޖިސްޓްރީ ކުރެވިފައިވާ ފަރާތްތަކާއި، އަމިއްލަ ފަރުދުންގެ ޤާނޫނު (ޤާނޫނު ނަމްބަރު 2014/19) ގެ ދަށުން ރަޖިސްޓްރީ ކުރެވިފައިވާ ފަރާތްތަކަށެވެ.\nވީމާ، މިކަމަށް ޝައުގުވެރިވާ ފަރާތްތަކުން 2019 އޮގަސްޓް 19 ވާ ހޯމަ ދުވަހުގެ 10.00ށް މަޢުލޫމާތު ސާފުކުރަން ވަޑައިގެންދެއްވުން އެދެމެވެ. އަންދާސީ ހިސާބު ހުށަހެޅުން އޮންނާނީ 2019 އޮގަސްޓް 25 ވާ އާދިއްތަ ދުވަހުގެ 13:15 ގައެވެ.\nމަޢުލޫމާތު ދިނުމާ އަންދާސީ ހިސާބު ހުށަހެޅުން އޮންނާނީ ރ. އަނގޮޅިތިމު ކައުންސިލް އިދާރާގެ ކޮންފަރެންސް ރޫމްގައެވެ. މަޢުލޫމާތު ސާފުނުކުރައްވާ ފަރާތްތަކަށް އަންދާސީ ހިސާބު ހުށައެއްނޭޅޭނެއެވެ. ބަދަލުގައި ހާޒިރުވާ ފަރާތެއްނަމަ ވެރިފަރާތުގެ ސިޓިއާއި ވެރިފަރާތުގެ އައި.ޑީ.ކާޑް ކޮޕީ ހުށަހަޅަންވާނެއެވެ. މަޢުލޫމާތު ސާފު ކުރަން ވަޑައިގަންނަވާއިރު އައި.ޑީ ކާޑު ގެންނަން ވާނެއެވެ. އެކަކަށް ދެފަރާތެއްގެ ނަމުގައި އަންދާސި ހިސާބު ހުށައެއް ނޭޅޭނެއެވެ.\nމަސައްކަތުގެ މުއްދަތު %25\nސުންގަޑި: 19 އޮގަސްޓް 2019 1000


SunOnline: EUge leaderun 859 billion dollaruge covid package akah ebbasvejje\nއީޔޫގެ ލީޑަރުން 859 ބިލިއަން ޑޮލަރުގެ ކޮވިޑް ޕެކޭޖަކަށް އެއްބަސްވެއްޖެ\nރުގިއްޔާ މުހައްމަދު މޫސާ 22 Jul 2020, 08:15\nއީޔޫގެ ލީޑަރުން ވަނީ 859 ބިލިއަން ޑޮލަރުގެ ކޮވިޑް ޕެކޭޖަކަށް އެއްބަސްވެފަ -- ފޮޓޯ: އޭޕީ\nބްރަސެލްސް (ޖުލައި 21): ކޮވިޑް-19 ބަލިމަޑުކަމުގެ ސަބަބުން ޔޫރަޕުގެ ގައުމުތަކަށް ލިބުނު ގެއްލުންތަކުން އަރައިގަތުމަށް ޔޫރަޕިއަން ޔޫނިއަނުން 750 ބިލިއަން ޔޫރޯ (859 ބިލިއަން ޑޮލަރު) ހަރަދު ކުރަން އެއްބަސްވެއްޖެ އެވެ.\nއީޔޫގެ 27 މެމްބަރު ގައުމުގެ ލީޑަރުން އެ ކޮރޯނާވައިރަސް ސްޓިމިއުލަސް ޕެކޭޖަށް އެއްބަސްވެފައި ވަނީ މިދިޔަ ހުކުރު ދުވަހުން ފެށިގެން ބެލްޖިއަމްގެ ބްރަސެލްސްގައި ބާއްވަމުން އައި ބައްދަލުވުންތަކަށް ފަހުގަ އެވެ. އަދި އެ ޕެކޭޖާ ބެހޭ ގޮތުން މެމްބަރު ގައުމުތަކުގެ މެދުގައި ހިޔާލު ތަފާތުވުން އުފެދި، ދެ ދުވަހަށް ބާއްވަން އޮތް ސަމިޓު ފަސް ދުވަހަށް ދިގުލައިގެން ދިޔަ ފަހުންނެވެ.\nއެ ދެބަސްވުންތައް އުފެދުނީ ވައިރަހުގެ އަސަރު އެންމެ ބޮޑަށް ކޮށްފައިވާ ގައުމުތަކާއި ހަރަދުތައް ކުޑަ ކުރަން ބޭނުންވާ ގައުމުތަކާ ދެމެދުގަ އެވެ. އެގޮތުން އީޔޫގެ ގައުމުތަކަށް ހިލޭ އެހީގެ ގޮތުގައި 500 ބިލިއަން ޔޫރޯ ދޭން ޔޫރަޕިއަން ކޮމިޝަނުން ފުރަތަމަ ހުށަހެޅި ނަމަވެސް، ހަރަދުތައް ކުޑަ ކުރަން ބޭނުންވާ ގައުމުތަކުން ވަނީ އެ އަދަދު 375 ބިލިއަން ޔޫރޯއަށް ކުޑަ ކުރުމަށް ބޭނުންވާ ކަމަށް ބުނެފަ އެވެ. އެގައުމުތަކަކީ ސްވިޑެން، ޑެންމާކް، އޮސްޓްރިއާ، ފިންލެންޑް އަދި ނެދަލޭންޑްސް އެވެ.\nނަމަވެސް އެ އަދަދާ މެދު އެއްބަސްވުމަކަށް ނާދެވި، އެންމެ ފަހުން ހުރިހާ ގައުމަކުން އެއްބަސްވެފައި ވަނީ 390 ބިލިއަން ޔޫރޯގެ ހިލޭ އެހީ އާއި އިންޓްރެސްޓް ކުޑަ ލޯނުގެ ގޮތުގައި 360 ބިލިއަން ޔޫރޯ ދޭށެވެ. އެ ފައިސާ އީޔޫއިން ހޯދާނީ އިންޓަނޭޝަނަލް މާކެޓުތަކުން ދަރަންޏަށް ނަގައިގެންނެވެ.\nއެ ޕެކޭޖުގެ އިތުރުން އީޔޫގެ ލީޑަރުން ވަނީ ކުރިއަށް އޮތް ހަތް އަހަރަށް އެ އިއްތިހާދަށް 1.1 ޓްރިލިއަން ޑޮލަރުގެ ބަޖެޓެއް ހެދުމަށް އެއްބަސްވެފަ އެވެ.\nއީޔޫގެ ކޮވިޑް ޕެކޭޖާއި ބަޖެޓު ފާސް ކުރުމަށްޓަކައި ދެން ހުށަހަޅާނީ އެ އިއްތިހާދުގެ ޕާލިމެންޓަށެވެ.


Red wave aharee baazaaru miadhu nimeyne! | Mihaaru\nރެޑްވޭވުން ބަޔަކު ވިޔަފާރި ކުރަނީ-- ފޮޓޯ: ރެޑްވޭވް\n15 ޖެނުއަރީ 2020 - 14:20 1 comment\nމިދިޔަ އަހަރުގެ އޮކްޓޯބަރު މަހު ފެށި ރެޑްވޭވްގެ "އަހަރީ ބާޒާރު" މިއަދު ނިމޭނެ ކަމަށް އެ ކުންފުނިން ބުނެފި އެވެ.\nރެޑްވޭވްގެ އޮފިޝަލަކު ވިދާޅުވީ މި ޕްރޮމޯޝަނުގައި ބައިވެރިވާން ބޭނުންވާ މީހުންނަށް މިއަދުގެ ނިޔަލަށް ފުރުސަތު އޮންނާނެ ކަމަށެވެ.\n"ކަސްޓަމަރުން ރެޑްވޭވްގެ ފިހާރަތަކަށް ޒިޔާރަތްކުރަންވީ،" އޭނާ ވިދާޅުވި އެވެ.\nމި ޕްރޮމޯޝަންގައި މާލެ އާއި ހުޅުމާލޭގެ ރެޑްވޭވް ފިހާރަތަކުން ބޮޑެތި ޑިސްކައުންޓްތައް ލިބެ އެވެ.\nރެޑްވޭވުން ބުނީ ހަތަރު މަސް ދުވަހަށް ކުރިއަށްގެން ދިޔަ ޕްރޮމޯޝަނަށް ވަރަށް ބޮޑު ތަރުހީބެއް މިހާތަނަށް ވެސް ލިބިފައިވާ ކަމަށެވެ. ހާއްސަކޮށް އަލަށް ތައާރަފްކުރި މޮލްފިކްސް ނެޕީ އާއި ޝާޕް އޭސީ އަދި އައިސްއަލަމާރި ފަދަ ތަކެއްޗަށް ގިނަ ކަސްޓަމަރުންގެ ސަމާލުކަން ލިބުނު ކަމަށް އެ ކުންފުނިން ބުންޏެވެ.\nމި ޕްރޮމޯޝަނުގައި ރެޑްވޭވުން ކުރާ ކޮންމެ 500ރ. ވިޔަފާރިއަކަށް ކޫޕަނެއް ލިބެ އެވެ. މި ލަކީ ޑްރޯގައި ބައިވެރިވާ މީހުންގެ ތެރެއިން ގުރުއަތުން ހޮވޭ ފަސް މީހަކަށް 10،000ރ. ދޭން ވަނީ ހަމަޖެހިފަ އެވެ. އަދި އިތުރު 10 މީހަކަށް ފަރުނީޗަރާއި އިލެކްޓްރޯނިކްސްގެ ތެރެއިން 10 އިނާމެއް ލިބޭނެ އެވެ.\nކޮންމެ ހަފްތާއަކު ރެޑްވޭވްގެ ފިހާރަތަކުން 200ރ. އަށް ވުރެ މަތިން ވިޔަފާރިކުރާ ހުރިހާ ކަސްޓަމަރުންގެ މެދުގައި ގުރުއަތުލައި ތިން ނަސީބުވެރިން ވަނީ ހޮވައިފަ އެވެ. އޭގެ ތެރެއިން އެއްވަނަ އަށް 5000ރ، ދެ ވަނަ އަށް 3،000ރ އަދި ތިން ވަނައަށް 2،000ރގެ އިނާމު ވަނީ ދީފަ އެވެ. އަދި މިއާ އެކު، ރެޑްވޭވްގެ ފޭސްބުކް ޕޭޖްގައި މަހަކަށް ވުރެ ގިނަ ދުވަސް ވެފައިވާ "ޓޮޕް ފޭނުންނަށް" ހާއްސަ ޕްރޮމޯޝަނެއް ވެސް ވަނީ ކުރިއަށް ގެންގޮސްފަ އެވެ.\nރެޑްވޭވް އަހަރީ ބާޒާރުގައި ގުރުއަތުން ހޮވާ ފަރާތްތަކަށް މި މަހު އިނާމު ހަވާލުކުރާނެ ކަމަށް އޮފިޝަލް ވިދާޅުވި އެވެ.


ވަޒީރުންގެ ޚިޠާބު – Type – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ ވަޒީރުންގެ ޚިޠާބު – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޮލޮޖީ\nފިލްޓަރ: ވަޒީރުންގެ ޚިޠާބު5ޕޯސްޓް\nދުނިޔޭގެ ތިމާވެށީގެ ދުވަސް 2016ގައި މިނިސްޓަރ ޠާރިޤު އިބްރާހީމް ދެއްވި ޚިޠާބު – 05 ޖޫން 2016\n5 ޖޫން 2016 ބައޮސްފިއަރ ރިޒަރވް, ބައޯޑައިވަރސިޓީ, ކްލައިމެޓް ޗޭންޖް, އެންވަޔަރަންމަންޓަލް ޕްރޮޓެކްޝަން, އެންވަޔަރަންމަންޓް\nދުނިޔޭގެ އޯޒޯން ދުވަސް 2013ގެ މުނާސަބަތުގައި މިނިސްޓަރ ޑރ. މަރިޔަމް ޝަކީލާ ދެއްވި ޅިޠާބު – 16 ސެޕްޓެންބަރު 2013\n13 ސެޕްޓެމްބަރ 2013 ބައޯޑައިވަރސިޓީ, ކްލައިމެޓް ޗޭންޖް, އެންވަޔަރަންމަންޓަލް ޕްރޮޓެކްޝަން, އެންވަޔަރަންމަންޓް\nދުނިޔޭގެ ތިމާވެށީގެ ދުވަސް 2013ގައި މިނިސްޓަރ ޑރ. މަރިޔަމް ޝަކީލާ ދެއްވި ޚިޠާބު – 05 ޖޫން 2013\n5 ޖޫން 2013 ބައޯޑައިވަރސިޓީ, ކްލައިމެޓް ޗޭންޖް, އެންވަޔަރަންމަންޓަލް ޕްރޮޓެކްޝަން, އެންވަޔަރަންމަންޓް\n5 ޖޫން 2013\nކޮޕް10ގެ ހައިލެވެލް ސެގްމަންޓުގައި މިނިސްޓަރ މުޙައްމަދު އަސްލަމް ދެއްވި ޚިޠާބު – 28 އޮކްޓޯބަރު 2010\n28 އޮކްޓޯބަރ 2010 ކްލައިމެޓް ޗޭންޖް, އެންވަޔަރަންމަންޓް


މުޒާހަރާތައް ކުރިއަށްދަނިކޮށް ލެބަނާންގެ މުޅި ސަރުކާރު އެއްކޮށް އިސްތިއުފާދީފި – DhiDaily\nމުޒާހަރާތައް ކުރިއަށްދަނިކޮށް ލެބަނާންގެ މުޅި ސަރުކާރު އެއްކޮށް އިސްތިއުފާދީފި\nލެބަނާނުގެ ޕްރައިމް މިނިސްޓަރ ހަސަން ދިއާބް ވަނީ މިކަން ކަށަވަރުކޮށްދެއްވާފައެވެ. ބެއިރޫތްގައި ހިނގާގިޔަ ގޮވުމަށް ސަރުކާރުން ޒިންމާ ނަގަން ޖެހޭނެކަމަށް ބުނެ އެ ގައުމުގެ ރައްޔިތުންދަނީ ނިކުމެ މުޒާހަރާތައްކޮށް ސަރުކާރާއި ދެކޮޅަށް ފާޑުކިޔަމުންނެވެ.\nމިކަން ހަސަން ދިއާބް އިއުލާންކޮށްދެއްވުމުގެ ކުރިން، ސަރުކާރު އެއްކޮށް އިސްތިއުފާ ދޭނެކަމަށް އެ ގައުމުގެ ހެލްތް މިނިސްޓަރ ހައްމާދު ހަސަން މައުލޫމާތު ދެއްވި ކަމަށް އެގައުމުގެ މީޑިއާ ރިޕޯޓުތައް ބުނެއެވެ.\nހޯމަދުވަހު ގައުމާއި މުޚާތަބުކުރައްވަމުން ދިއާޒް ވިދާޅުވީ އެނާ އެއް ހުންނެވުނީ ގައުމުގެ ރައްޔިތުން މި އަމަލުގެ ޒިންމާ އަޅުވާފައިވާ މީހުންނާއި އެއްކޮށްކަމަށެވެ. އަދި މިގޮވުމަކީ ލާރިދީގެން ބަޔަކު ހިންގާފައި އޮތް ކޮރަޕްޝަންގެ ނަތީޖާމަކަށެވެ . ދިއާޒް ވިދާޅުވީ ކޮރަޕްޝަން އަށް ކޮންމެވެސް ވަރެއްގެ ހައްލެއް ގެނޭވެނެކަމަށް ކަމަށެވެ. ނަމަވެސް ކޮރަޕްޝަންގެ މިންވަރު އާއްމުވެފައިވާވަރު ގައުމާއި ގައުމު ހިންގުމަށް އޮންނަ ނިޒާމަށްވުރެން ވެސް ބޮޑުކަމަށް ދިއާޒް ފާހަގަކުރެއްވިއެވެ. އެހެން ވުމާއެ އެކު މުޅި ސަރުކާރު އެއްކޮށް އިސްތިއުފާދެއްވީ ކަމަށް ބުނެ އެކަން ޔަގީންކޮށްދެއްވާފައެވެ.\nދިއާބް ވަނީ އިދިކޮޅު ފަރާތްތަކުން ބެއިރޫތްގެ ހާލަތު މިހާރު އޮތް ގޮތުގެ ނާޖާއިޒް ފައިދާ ނަގައިގެން އެގައުމުގެ ހާލަތު އޮތްވަރަށްވުރެންވެސް ދަށްހާލަތަކަށް ވައްޓާލައިފިކަމަށް ބުނެ އިދިކޮޅު ފަރާތްތަކަށް ފާޑުކިޔުއްވާފައެވެ. އަދި މިއީ އިދިކޮޅު ފަރާތްތަކުން ސިޔާސީ ގޮތުން ޕޮއިންޓް އިތުރުކުރަން ކުރި ކަމެއްކަމަށް ވެސް ދިއާޒް ވަނީ ސިފަކޮށްފައެވެ.\nސަރުކާރު އިސްތިއުފާދީފައި މިވަނީ ބެއިރޫތްގެ މަގުތައްމަތީގައި ރައްޔިތުން ތިންދުވަސްވަންދެން މުޒާހަރާ ކުރަމުންދަނިކޮށެވެ. ރައްޔިތުންވަނީ ބެއިރޫތްގައި ހިނގާދިޔަ މިހިތާމެވެރި ހާދިސާގައި ލިބުނު ގެއްލުންތަކަށް އިންސާފު ހޯދައިދީ ބަދަލަކަށް އެދޭކަމަށް މުޒާހަރާތަކުގައި އަޑު އުފުލާފައެވެ. މިހާދިސާއާއި ގުޅިގެން އެތަކެއް ކޮރަޕްޝަންގެ މައްސަލަތަކުގެ ވާހަކަތައް އެކި ގޮތްގޮތުން ކުރެވެން ފަށާފައެވެ.\nމަރުވެގެން ވަޅުލަން އުޅެނިކޮށް ދިރިހުރިކަން އެނގިއްޖެ\nލޯބިވެރިޔާ އަނިޔާކުރަން ފެށުމުން ސަލާމަތްވާން ހަތަރު ވަނަ ބުރިން ފުންމާލައިފި\nކުޑަކުއްޖަކު ރަހީނުކޮށް ބިންގަރާހުގައި 52 ދުވަސް ވަންދެން ގެންގުޅެފި


Update nukuraa appthah App Store nagan nimmaifi – adduLIVE\nއަޕްޑޭޓްނުކުރާ އެޕްތައް އެޕް ސްޓޯރުން ނަގަނީ\nApr 30, 2022, 10:48 އަހުމަދު އަދްޝަން\nއަޕްޑޭޓްނުކޮށް ގިނަ ދުވަސްތަކެއްވެ، އަދި ޑައުންލޯޑިން ވެސް ދަށްވެފައިވާ ގިނަ އަދަދެއްގެ އެޕްތަކެއް އެޕް ސްޓޯރުން ބޭރުކުރަން ނިންމުމުން އަމާޒުވި ފާޑުކިޔުންތަކަށް އެޕަލް އިން ރައްދު ދީފި އެވެ.\nޑިވެލޮޕަރުންގެ އެފްތަކެއް އެޕް ސްޓޯރުން ނަގަން ނިންމާފައިވާތީ އެކަމަށް ފާޑުކިޔައި، ބައެއް ޑިވެލޮޕަރުން ޓްވިޓާގައި ވެސް ކަންބޮޑުވުން ފާޅުކޮށްފައިވެ އެވެ. އެހެންވެ އަމާޒުވަމުންދާ ފާޑުކިޔުންތަކަށް ރައްދުދީ އެޕަލް އިން އިއްޔެ ނެރުނު ބަޔާނެއްގައި ބުނީ އެޕް ސްޓޯރުން ބޭރުކުރަން ނިންމީ އެ ފިޔަވަޅު އަޅަން މިހާރު ހައްގު އެޕްތަކެއް ކަމަށެވެ.\nއެގޮތުން ފާއިތުވި ތިން އަހަރެއްހާ ތެރޭގައި އެއްވެސް އަޕްޑޭޓެއް ނުގެންނަ އަދި ފާއިތުވި 12 މަސް ދުވަހުގެ ތެރޭގައި ޑައުންލޯޑް ވެސް ބޮޑު ތަނުން ދަށްވެފައިވާ އެޕްތައް އެޕް ސްޓޯރުގައި ބަހައްޓަން ބޭނުންނުވާ ކަމަށް ބުންޏެވެ.\n"މިއީ އެޕް ސްޓޯރަށް ވެސް ގެންނަ ހެޔޮބަދަލުތަކާ އެކު ކުރާ ކަމެއް." އެޕަލް އިން ބުންޏެވެ.\nއެ ކުންފުނިން ވަނީ އެއްވެސް އަޕްޑޭޓެއް ނުގެންނަތާ އެތައް ދުވަހެއްވީ ގިނަ އަދަދެއްގެ އެޕްތަކެއް ނަގަން ނިންމައި، އެފަދަ އެޕްތައް އެޕް ސްޓޯރުގައި ބަހައްޓަ ބޭނުން ނަމަ އަޕްޑޭޓްކުރަން ދިން މަސް ދުވަހުގެ މުހުލަތު މިހާރު ތިން މަހަށް އިތުރު ވެސްކޮށް ދީފަ އެވެ. އަދި އެ މުއްދަތުގެ ތެރޭގައި އަޕްޑޭޓްނުކުރާ އެޕްތައް ދެން އިތުރު ނޯޓިހަކާ ނުލައި އެޕް ސްޓޯރުން ނަގާނެ އެވެ.\nއެޕް ސްޓޯރްގައި ހުރި އެޕްތަކުގެ އަދަދު 1.96 މިލިއަނަށް އަރަ އެވެ. މިއީ އައިއޯސް ޑިވައިސްތައް ބޭނުންކުރާ މީހުން ބަރޯސާވާ އެއްޗެކެވެ. އެޕް ސްޓޯރް ވުޖޫދަށް އައީ 2008 ގަ އެވެ.


SunOnline: MP in vazeerunah gulhaa, Dhaaira kankamugai nukiyan Majlis Raees edhivadaigenfi\nރައީސް ނަޝީދު: މެމްބަރުން ވަޒީރުންނަށް ގުޅާ ކަންކަމުގައި ނުކިޔަން އެމަނިކުފާނު އެދިވަޑައިގެންނެވި -- ފޮޓޯ/ ރައްޔިތުންގެ މަޖިލިސް\nމެމްބަރުން މިނިސްޓަރުންނަށް ގުޅައި، ދާއިރާގެ ކަންކަމުގައި ނުކިޔުމަށް މަޖިލިސް ރައީސް މުހައްމަދު ނަޝީދު މެންބަރުންގެ ކިބައިން އެދިވަޑައިގެންފި އެވެ.\nރައީސް ނަޝީދު މިގޮތަށް ވިދާޅުވީ، މިއަދު މަޖިލިސް ޖަލްސާގައި ހޯމް މިނިސްޓަރު އިމްރާން އަބްދުﷲއާ ސުވާލު ކުރުމުގެ ތެރެއިން މެމްބަރަކު ދެއްކެވި ވަހަކައަކާ ގުޅިގެންނެވެ.\nއެގޮތުން ދިއްގަރު ދާއިރާގެ މެމްބަރު އިކްރާމް ހަސަން ކަންބޮޑުވުން ފާޅު ކުރެއްވީ ދާއިރާގެ ކަންކަމުގައި މަޝްވަރާ ކުރެއްވުމަށް މިނިސްޓަރު އިމްރާނާ ފޯނުން ނުގުޅޭތީ އެވެ. އަދި ދާއިރާގެ ކަންކަމުގައި މައުލޫމާތު ސާފުވާނީ މަޖިލީހަށް ހާޒިރުކޮށްގެން އެކަނިތޯ އޭނާ ސުވާލު އުފެެއްދެވި އެވެ.\nއިކްރާމް އެގޮތަށް ވިދާޅުވުމުން ރައީސް ނަޝީދު ވިދާޅުވީ، ދާއިރާގެ ކަންކަން ސާފު ކުރަން ވާނީ މިނިސްޓަރަށް ގުޅައިގެން ނޫން ކަމަށާއި މެމްބަރާ މެދު ގުޅުން ގައިމްކުރައްވަނީ މަޖިލީހަށް ހާޒިރުކޮށް ސުވާލުކޮށްގެން ކަމަށެވެ.\n"ސަރުކާރާ ގުޅިގެން މަސައްކަތް ކުރުމަށް ވައުދުވެވަޑައިގެންވީ ނަމަވެސް، މި މަޖިލިސް މެދުވެރިކޮށް، ވަޒީރާ ގުޅުން ގައިމުކުރަން ވަނީ ސުވާލު ކުރައްވައިގެން،" ރައީސް ނަޝީދު ވިދާޅުވި އެވެ.\nއެމަނިކުފާނު ވިދާޅުވީ، އެގޮތަށް މެމްބަރާއި ވަޒީރަކާ ދެމެދު އޮންނަ ރަހުމަތްތެރިކަމުގެ ސަބަބުން ފޯނުން ގުޅައިގެން ދައިރާގެ ކަންކަން ކުރުމަށް އެދޭނަމަ، އެހެން ދާއިރާތަކުގެ މެދުގައި ތަފާފާތުކުރުމަށް މަގުފަހުވެގެން ދާނެ ކަމަށެވެ. އަދި ނިޒާމް ބައްޓަންވެފައި ވަނީ އެގޮތަށް ކަންކަން ކުރުމަށް ނޫން ކަމަށް ރައީސް ނަޝިދު ވިދާޅުވި އެވެ.\n"ގާތް ކަމުން، ރަހުމަތްތެރިކަމުން، އެކުވެރިކަމުން، ފޯނުކޮށްލައިގެން ކަންކަން ކުރެއްވުމުން ނުހަމަކޮށް ދާއިރާތަކަށް ކަންކަން ސަރުކާރުން ކުރެވޭތަން ނުވަތަ ފަހިވާތަން ފެނިގެން ދަނީ. މަޖިލިސް މެމްބަރުން، ވަޒީރު ބޭފުޅުންނަށް ގުޅުއްވާލައިފައި އަޅުގަނޑުގެ އެވެނި ކަމަކޭ ދާއިރާގެ އެވެނި ކަމެކޭ، މިވެނި ކަމަކޭ [ކުރަން ދެންވެވުމަކީ]، އެއީ އެއް ނޫން އަޅުގަނޑުމެންގެ އިންތިޒާމަކީ، ނިޒާމަކީ،" ރައީސް ނަޝީދު ވިދާޅުވި އެވެ.\nމެމްބަރު އިކްރާމްގެ ވާހަކަތަކާ ގުޅިގެން ރައީސް ނަޝިދު ދެއްކެވި ވާހަކާ ގުޅުވައި، މިނިސްޓަރު އިމްރާން ވިދާޅުވީ، އޭނާއަށް ވީވަރަކުން ހުރިހާ މެމްބަރުންގެ ކަންބޮޑުވުންތައް އައްސަވަމުން ގެންދަވާ ކަމަށެވެ.\nބައެއް ވަޒީރުން، ބައެއް އެމްޑީޕީ މެމްބަރުންގެ ދާއިރާތަކާމެދު ތަފާތުކުރުން ގެންގުޅޭ ކަމަށް ބުނެ އެމްޑީޕީގެ މަޖިލިސް ބައެއް މެމްބަރުންގެ މެދުގައި މީގެ ކުރިންވެސް ކަންބޮޑުވުންތަކެއް ހުއްޓެވެ. އަދި ބައެއް ދާއިރާތަކުގެ ކަންކަން ކުރަނީ އެ ވަޒީރެއްގެ ގާތް މެމްބަރުންގެ ދާއިރާތަކަށް ކަމަށް އެ މެމްމަބެރުން ތުހުމަތު ކުރެ އެވެ.\n"ވާދަވެރިން ތިބީ ލާމަރުކަޒީ ނިޒާމު ކަފުންކުރަން ނުކުމެ"\nމަޖިލިސް ރައީސްގެ ތުހުމަތު އަނެއްކާވެސް ފައްޔާޒަށް


BREAKING NEWS: Raajjey Gai Ulhenee Covid Ge Aa Vahthareh - Vaguthu\nރާއްޖޭގައި އުޅެނީ ކޮވިޑްގެ އާވައްތަރެއް، ނުރައްކާ ބޮޑު\nރާއްޖޭގައި މިހާރު ކޮވިޑް-19 ގެ އާވައްތަރެއް އުޅޭކަމަށާއި މިވައްތަރުގެ ކޮވިޑްގެ ނުރައްކާ ބޮޑު ކަމަށް އައިޖީއެމްއެޗްގެ އެތެރެހަށީގެ ޑޮކްޓަރު މުހައްމަދު އަލީ ވިދާޅުވެއްޖެއެވެ.\nރާއްޖެ އިން ކޮވިޑް ޖެހި ހާލު ސީރިއަސްވާ މީހުންނަށް ފަރުވާ ދިނުމުގައި އެންމެ އިސްކޮށް ހަރަކާތްތެރިވާ އެއް ޑޮކްޓަރު ކަމަށްވާ މުހައްމަދު އަލީ ވިދާޅުވީ މިހާރު ރާއްޖޭގައި ފެތުރޭ ކޮވިޑް ފެންނަ ފެނުމަށް މާ ނުރައްކާ ކަމަށެވެ. މިވައްތަރުގެ ކޮވިޑް ޖެހުމުން ފުއްޕާމެއަށް މާ ބޮޑަށް އަސަރު ކުރުވާކަމަށާއި އަދި ބަލި ވެސް އަވަހަށް ފެތުރިގަންނަ ކަމަށް ޑރ.މުހައްމަދު އަލީ ވިދާޅުވިއެވެ.\nމިހާތަނަށް ވެކްސިން ޖަހާފައިވާ މީހުންނަށް އާ ސްޓްރެއިން އިން ކުރާ އަސަރު ކުޑަކަން އަދި ސާފު ނުވާ ކަމަށް ވެސް ޑރ.މުހައްމަދު އަލީ ވިދާޅުވި އެވެ.\nއޭނާ ވިދާޅުވީ ރާއްޖެ އިން ކޮވިޑްގެ އާވައްތަރެއް ފެނިފައިވާކަން މުޅިން ނިންމާނީ ޓެސްޓްތައް ހެދުމަށް ފަހު އެޗްޕީއޭ އިން ކަމަށެވެ.\nރާއްޖެ އިން ކޮވިޑަށް ޓެސްޓް ކުރާ މީހުންގެ ތެރެއިން ކޮވިޑަށް ފައްސިވާ މީހުންގެ ނިސްބަތް ވެސް ފަހަކަށް އައިސް އަންނަނީ އިތުރުވަމުންނެވެ. އެޗްޕީއޭ އިން ރޭ އާއްމު ކުރި މައުލޫމާތުތައް ދައްކާ ގޮތުގައި އިއްޔެ ވެސް 3153 މީހުން ކޮވިޑަށް ޓެސްޓްކުރިއިރު އޭގެތެރެއިން 766 މީހުން ވަނީ ކޮވިޑަށް ފައްސިވެފައެވެ. އެހެންކަމުން ކޮވިޑަށް ޓެސްޓް ކުރި މީހުންގެ ތެރެއިން %24.29 މީހުން ވަނީ ކޮވިޑަށް ފައްސިވެފައެވެ.\nމިހާރު ރާއްޖޭގައި ކޮވިޑް ޖެހިފައި 8261 މީހުން އެބަތިއްބެވެ. އޭގެތެރެއިން 205 މީހަކަށް ހޮސްޕިޓަލްގައި އަންނަނީ ފަރުވާ ދެމުންނެވެ.\nމެއި 8, 2021 00:04\nމި ސަރުކާރު އޮތީ ބޮޑުތަނުން ރޭޕަށް ފައްސިވެފަ.. އެހެން އެެއްޗިއްސަށް ފައްސި ނުވިއްޔާ ދެރައެއްނު\nމެއި 8, 2021 06:07\nކީއްވެ އާވައްތަރެކޭ ތިޔަ އޮޅުވާލަން މަސައްކަތްކުރަނީ؟ ކީއްވެ ތިބުނާ ވޭރިއަންޓަކީ އިންޑިޔާއިން ފެނިގެން އުޅޭ ވޭރިއަންޓޭ ނުބުނަން ތިޔަ ހިފަހައްޓަނީ؟ މިސަރުކާރުން އިންޑިޔާގެ އުނގަށް ވެއްޓިފައިވާލެއް ބޮޑުކަމުން އަދިވެސް އެއުޅޭނީ އިންޑިޔާ މީހުން މިގައުމަށް އެތެރެވުން ހުއްޓުވާ ނުލެވިގެން!! އިންޑިޔާގެ ކަންކަން ގޯހުން ގޯހަށް ދާން ފެށީމާ އިންޑިޔާ މީހުން އައުން ހުއްޓުވަން އެތައްބަޔަކު މިސަރުކާރުގައި އެދުނު!! އެކަމަކު އިންޑިޔާ މީހުންގެ ކޮރަންޓީން މަރުކަޒަކަށް މިރާއްޖެހަދާ މީހުން ދިރިއުޅޭ ރައްޔަކަށް އެބައިގަނޑު ފޮނުވަމުންދިޔައީ!! ތިބުނާ އާވޭރިއަންޓަކީ އިންޑިޔާއިން ފެނިގެން އެއުޅޭ ވޭރިއަންޓް!! އެކަން އެނގޭ މީހުން އެބަތިބި!! ސާމްޕަލް ބޭރަށް ފޮނުވައިގެން ނަތީޖާ ލިބުމުން އާވޭރިއަންޓޭ ބުނެ އޮޅުވާނުލާ!! ބުނަންވީ ހާމަކުރަންވީ އިންޑިޔާ ވޭރިއަންޓޭ ބުނަންވީ!! މިސަރުކާރުން ފުރިހަމަ ޒިންމާ ނަގަންޖެހޭނެ ރައްޔިތުން ނުރައްކަލަށް ހުށަހެޅީ ހަމަ ސަރުކާރުން!! އިންޑިޔާ އެންބަސީއިން މިގައުމު ހިންގަނީ!! މިއޮތީ ބޮޑު މުސީބާތެއް!!\nމެއި 8, 2021 00:05\nތަމެނައް އަދިކިރިޔާތަ މިއެނގުނީ. މަމެން މިކިޔަނީ އުޅެޔޭ ދޫނުދޭށޭ...\nކޮވިޑު އުޅެނީ ތަރާވީސް ގަޑީ އެކަނިތަ.. ނުބައިނުލަފާކަން އެގަޑީ ލޮކްޑައުންކުރަނީވެސް\nމެއި 8, 2021 00:10\nއެންމެ ގިނަ ކޭސްތައް ހުރީ މާރުކޭޓާއި އޮފީސްތަކާއި ގުޅިފައި. މާރުކޭޓު ބަންދެއް ނުކުރޭ. އޮފީސްތައްވެސް އަސްލު ބަންދު ކުރީ ނަމެއްގައި. މީހުން ބަރާބަރަށް ޖޮބަށް ދާން އަމުރުކޮށްފަ އޮންނަނީ. މޯބައިލް ފިހާރަތަކުގެ މީހުން ދާންޖެހޭ. ކޯޓުތަކުގެ މުވައްޒަފުންވެސް ނިކުންނަން އަންގާފަ. ސެލޫންތަކުގައި ފޮތިގަނޑު ދަމައިގެން ބޯކޮށާ. އޮންނަނީ ވަޒީފާއަށް އަންނަން އަންގާފަ. އެޓް ލީސްޓް ސަރުކާރު އޮފީސްތައް އެއްކޮށް ޝަޓްޑައުން ކޮއްބަލަ. ބުނެބަލަ ތަން ބަލަހައްޓަންތިބޭ ދެ ތިން މީހުން ފިޔަވައި އެމްޕްލޮޔީސް ގެނައުމަކީ މަނާކަމެކޭ. އޮންލައިން ކޮށް މަސައްކަތް ކުރާށޭ.\nމެއި 8, 2021 00:13\nމި ސަރުކާރު އޮތީ ކޮވިޑާ ރޭޕާ ވައްކަމަށް ފައްސިވެފަ\nމެއި 8, 2021 00:57\nނުރައްކަލޭ ރިހާކުރޭ ނުކިޔާ.. ވެކްސިން2ޑޯސް ޖަހުވާފި.. އަހަރުމެނަށް ލުއި ލިބެންޖެހޭ.. ލުއި ނުލިބެންޏާ ކީއްކުރަން ޖެހުވި ވެކްސިނެއް މީ\nމެއި 8, 2021 00:58\nމިސަރުކާރުމީ މާބޮޑު ބަލާވެރިކަމެއް ކޮވިޑަށް ވުރެ\nމެއި 8, 2021 01:00\nދެން ބުނާގޮތް ހަދައިގެން ގޭގަ ތިބެވޭނީ ބިލްތައް ދައްކައިދީ ކައިބޮއެހަދާނެ ލާރި ދެންޏާ.. ކުރީފަހަރުވެސް ޖަނަވާރުތައް އަހަރުމެން ބަނޑަށް ޖެއްސީ\nމެއި 8, 2021 01:27\nއިންޑިޔާއިން ގެނައި ވައްތަރު. މުޅި ދިވެހިރާއްޖޭގައި އިންޑިޔާ ޓުއަރިސްޓުން. ބަލާލި ކޮއްމެ ދިމާލަކުންވެސް. އެމީހުންގެ ހާލަތު އެހެން އޮއްވާ ފްރީކޮށް އަދެވޭގޮތް ހެދި މީހުން މިކަމުގެ ޒިންމާ ނަގަން ޖެހޭ. އަދި އެމީހުން ކޮވިޑަށް ފިލަން ވެގެން ރާއްގެއައިސް ގިނަދުވަހު ތިބެވޭނެހެން 1 އަހަރަށް ޓޫރިސްޓް ވިސާ ދިގު ކުރީވެސް ހަމަ އެމީހުން.\nމެއި 8, 2021 01:31\nބޯޑަރު ބަންދު ނުކުރަންޖާ އަދި މިއަށް ވުރެންވެސް ބާރުގަދަ ވައިރަސް ވެސް ފެންނާނެ\nމެއި 8, 2021 04:11\nމިހާރު ރާއްޖޭގައި އޮތީ ކޮވިޑުގެ ބައްޕަ ކޮވޑުުުުު އިންޑިޔާގައި އޮތީ ކޮވިޑުގެ އަންމަ\nމެއި 8, 2021 08:35\nޢޭތި ނުކުތީ ގ. ކެނެރީގެއިން.\nތިޔައީ ހުސް ދޮގު\nމެއި 8, 2021 10:02\nއަސްލުކާކުގެކައި ރީގަތޯ މުހަންމަދު އަލީ ތިހެންތިޔަވިދާޅުވަނީ ؟\nމެއި 8, 2021 13:30\nމީސްމީހުންގެ ފުރާނައަށް ގެއްލުންދިނުމެއް އަދި މީހުންނަށް އަނިތާވެރި ވުނެއްވެސް އިސްލާމްދީނަކު ނެތް! ޤައުމެއްގެ ރައްޔިތުންތަކެއް ފަނާވެގެންދަނީ! އެހެން ޤައުމެއްގެ ބަޔަކު މިތަނަަށް އަތްގަނދަކޮށްފި! އެޖެންޑާ 19 އަކާއި އަނެއްދިވެހިރާއްޖެއަކަށް ދަނީ އޭ ކިޔާ ޔަހޫދިންގެ މަކަރުވެރި ބޮޑެތި ލާދީނިއްޔަތު ގްރޫޕްތަަކުގެ ހީލާތާއި މަކަރުވެރި ފޭރާމުން ފެންވަރާގެން އަައިސް ރައްޔިތަކަށް ބޮޑެތި ދޮގުތައް ދޮގުމައްޗަށް ދޮގުތައް ހަދާ ބަޔަކު ބަނޑަށް ޖެހިގެންދާއިރުވެސް ﷲ ގެ ކޯފާއެއް ޢަޛާބެއް މުސީބާތެއް ނުޖައްސަވާ އެއްބަޔަުވެސް ދުނިޔޭގައި ވޭތޯ؟މި ޤައުމަކީ ސައްތައިން ސައްތަމުސްލިމް ޤައުމެއް! މިޤަައުމަށް މާތްވެގެންވާ އިސްލާމްދީން ނޫން އެހެން ދީނެއްގެ ކަންތައްތައް ގެނެސްފަތުރަން ޔަހޫދީންނާއި އެކު އުޅޭ ބައިގަނޑެއް ކީއްކުރަންތޯ ދޮގުތައް ހަދާކަމަރާ ހީލަތުންވެރިކަމަށްއަރާ ޤައުމު އިނދަޖެހޭއިރުވެސް ހޭދެބައިވެފަ މިތިބީ؟ ބޭރުގައުތަކުގައި ސަލާމްޖަހަންޖެހި ފައިބުޑަށްވެއްޓުނީ ސަރުކާރުގެ ނާގާބިލްކަމުންކަމާއި މެދު ދިވެހިރައްޔިތުން މިއަދު ޝައްކެއްވެސް ނުކުރޭ!


Road Construction | Mihaaru\nކާނުތަކުގެ މަތިތައް ވަރަށް އަވަހަށް ލިބޭނެ:މިނިސްޓްރީ\nމަޖީދީ މަގުގެ ދެ ފަރާތުގައި ހުރި ކާނުތަކުގެ މަތިތައް ވަރަށް އަވަހަށް ލިބޭނެ ކަމަށް ހައުސިން މިނިސްޓްރީން މިއަދު ބުނެފި އެވެ.\nJune 18, 2017 75\nކާނަކަށް ކުޑަ ކުއްޖަކު ގަނބައިގަނެ ފައި ޒަޚަމްވެއްޖެ\nމުލިއާގޭ އިރުމަތިން އޮންނަ ޝަހީދު އަބްދުﷲ ޒުހައިރު ހިނގުމުގައި ހަލާކުވެފައި އޮތް ކާނެއްގެ ތެރެ އަށް ކުޑަކުއްޖަކު މިރޭ ގަނބައިގަނެ އެ ކުއްޖާގެ ފައި ވަރަށް ބޮޑަށް ޒަޚަމްވެއްޖެ އެވެ.\nJune 16, 2017 99\nކާނެއްގެ ތެރެއަށް ފައި ގެނބި މާބަނޑު މީހަކަށް އަނިޔާ\nމަޖީދީމަގުގައި މަރާމާތުކޮށް ނިިމިފައިވާ ސަރަހައްދުގައި ފެން ހިންދަން ހަދާފައި ހުރި ބައެއް ކާނުތަކުގެ މަތިގަނޑު ހަލާކުވެފައި ހުއްޓާ އޭގެ ކާނެއްގެ ތެރެއަށް މާބަނޑު އަންހެނެއްގެ ފައި ގެނބިގެން ގޮސް، އޭނާއަށް އެކިވަރުގެ އަނިޔާވެއްޖެ އެވެ.\nJanuary 17, 2017 16\nބިދޭސީންގެ ފައިސާ މީހަކު ގެންދާ ނަމަ ޖޫރިމަނާ ކުރަނީ\nރެމިޓެންސް ޓެކްސް ނުދައްކަން، ބިދޭސީންގެ ފައިސާ އެހެން މީހަކު ލައްވައި ބޭރަށް ގެންދާ ނަމަ ޖޫރިމަނާ ކުރަން ނިންމައި، ރެމިޓެންސް ޓެކްސްއާ ބެހޭ ގަވާއިދަށް އިއްޔެ އިސްލާހު ގެނެސްފި އެވެ.\nއެމްއާރުޑީސީ އަށް 88 އާ ވެހިކަލް ގެނެސްފި\nމޯލްޑިވްސް ރޯޑް ޑިވެލޮޕްމަންޓް ކޯޕަރޭޝަން (އެމްއާރްޑީސީ) އަށް 100 އަށް ވުރެ ގިނަ އާ ވެހިކަލް ހޯދުމަށް ހިންގާ އަށް މިލިއަން ޑޮލަރުގެ މަޝްރޫއުގެ ދަށުން މިހާތަނަށް 88 ވެހިކަލް ރާއްޖެ ގެނެސްފި އެވެ.\nJanuary 09, 2017 38\n"ދުުވާރު އުހެއް ނުކުރަން، އިތުރަށް ފުރިހަމަ ކުރަނީ"\nނުކުޅެދުންތެރިކަން ހުންނަ މީހުންނަށް ފަސޭހައަކަށް މަޖީދީމަގުގެ ދުވާރުތަކުގެ ބައެއް ކަންތަކުން ތިރި ކުރި ބައި އަލުން އުސް ނުކުރާ ކަމަށާއި އެކަމަކު އެ މަސައްކަތް އިތުރަށް ފުރިހަމަ...\nJanuary 09, 2017 39\nދުވާރުން ތިރި ކުރި ބައި އަލުން އުސްކުރަން ފަށައިފި\nނުކުޅެދުންތެރިކަން ހުންނަ މީހުންނަށް ހާއްސަކޮށްގެން މަޖީދީމަގުގައި ދުވާރުން ތިރި ކުރި ބައި އަލުން އުސްކުރަން ފަށައިފި އެވެ.\nDecember 28, 2016 28\nރައީސް އަބްދުﷲ ޔާމީން ވެރިކަމަށް ވަޑައިގަތީ އިގްތިސާދީ އެޖެންޑާއަކާ އެކީގަ އެވެ. ރާއްޖޭގެ އިގްތިސާދަށް ކުރިމަތިވެފައިވާ ހީނަރުކަމުން އަރައިގަތުމުގެ މަގު ކޮށްޓަވައި ދެއްވާނެ ކަމުގެ ޔަގީންކަން ދެއްވަމުންނެވެ. އިގްތިސާދީ ތަރައްގީއާ އެކު، ޒަމާނީ ރާއްޖެއެއް ބިނާކުރައްވާނެ ކަމުގެ ވައުދުފުޅާ އެކީގަ އެވެ. އެހެންވެ، އެ މަނިކުފާނުގެ...\nބްރިޖާއި ހުޅުމާލެ ގުޅުވާލާ ހައިވޭ ހަދަން އެޗްޑީސީ އަށް\nމާލެ އާއި ހުޅުލެއާ ދެމެދު އަޅާ ބްރިޖު ހުޅުމާލެއާ ގުޅުވައިލުމަށްޓަކައި ހުޅުލެ އާއި ހުޅުމާލެއާ ދެމެދު މިހާރު ބޭނުންކުރާ މަގު ހައިވޭ ފެންވަރަށް ތަރައްގީ ކުރަން ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ)އާ މިއަދު ހަވާލުކޮށްފި އެވެ.\nއެޗްޑީސީގެ 34 މިލިއަން ޑޮލަރުގެ ލޯނަށް ގެރެންޓީ ދީފި\nހުޅުމާލޭގެ ދެވަނަ ފިޔަވަހީގެ ދަށުން ހިއްކާފައިވާ ސަރަހައްދުގެ މަގުތައް ހެދުމަށް، ހައުސިން ޑިވެލޮޕްމަންޓް ކޯޕަރޭޝަން (އެޗްޑީސީ) އިން އިންޑިއާގެ އެގްޒިމް ބޭންކުން ނެގި 34.3 މިލިއަން...\nމަގުތައް އަލުން ހަދާއިރު ގަސް އިންދާނެ ޖާގައެއް ނެތް!\nތޮއްޖެހިފައިވާ މާލޭގެ މަގުތައް އަލުން ހަދާއިރު ގަސް ނުއިންދާ ގޮތަށް ހަމަޖައްސާފައިވާތީ، ތިމާވެއްޓަށް ލޯބިކުރާ ބައެއް މީހުން ކަންބޮޑުވެއްޖެ އެވެ.\nމަޖީދީ މަގު ހެދުމުގެ ދެވަނަ ބައި މާދަމާ ފަށަނީ\nމާލޭގެ ބޮޑެތި ބައެއް މަގުތައް އަލުން ހެދުމުގެ މަޝްރޫއުގެ ދަށުން މަޖީދީ މަގުގެ ދެވަނަ ސެގްމެންޓްގެ މަސައްކަތް މާދަމާ ފެށުމަށް ނިންމައިފި އެވެ.\nމަގު ހެދުން ދިގުލައިގެން ދަނީ މޫސުމާ ހެދި: ހައުސިން\nމާފަންނުކޮޅު މަޖީދީމަގުގެ ގާތަށް ނަގައި، އެ މަގު އަލުން ހެދުމުގެ މަސައްކަތް ކަނޑައެޅިފައިވާ މުއްދަތަށް ނުނިމި ދިގުލައިގެން ދަނީ މޫސުމް ގޯސްވުމާއި އިތުރު މައްސަލަތަކެއް ކުރިމަތިވެގެން ކަމަށް ހައުސިން މިނިސްޓްރީން ބުނެފި އެވެ.\nOctober 11, 2016 26\nމަޖީދީމަގު ހަދަނިކޮށް ހޮޅިއެއް ފެޅި ނަޖިސް ލީކުވެއްޖެ\nމަޖީދީމަގު އަލުން މަރާމާތުކުރުމުގެ މަސައްކަތްކުރަމުން ދަނިކޮށް ނަޖިސް ހޮޅިއެއް ފެޅި، މިއަދު ނަޖިސް ލީކުވެއްޖެ އެވެ. އަދި އެކަމާ ގުޅިގެން އެ ހިސާބުގެ ބައެއް ގޭގޭގެ ފާހާނާ ބޭނުންކުރަން ވެސް ވަނީ ހުރަސް އެޅިފަ އެވެ.\nOctober 02, 2016 33\nމާލޭ މަގުތައް ހެދުމުގެ މަޝްރޫއު މަޖީދީ މަގުން ފަށައިފި\nމާލޭގެ ބޮޑެތި ބައެއް މަގުތައް އަލުން ހެދުމުގެ މަޝްރޫއު މަޖީދީ މަގު، ކުރީގެ ސްޓާ ސިނަމާ ސަރަހައްދުން އިއްޔެ ފަށައިފި އެވެ.\nއޭދަފުށީ މަގުތައް ތާރު އަޅައިގެން ހަދަން ފަށައިފި\nބ. އޭދަފުށީގެ ބޮޑެތި މަގުތައް ތާރު އަޅައިގެން ހެދުމަށް 33 މިލިއަން ރުފިޔާގެ މަޝްރޫއެއް މިއަދު ފަށައިފި އެވެ.\nSeptember 27, 2016 42\nމާލޭގެ މަގުތައް ހަދާ ގޮތާއި، ތާރީހުތައް އާންމުކޮށްފި\nމާލޭގެ ބޮޑެތި މަގުތަކުގެ ފެންވަރު ރަނގަޅު ކުރުމުގެ މަސައްކަތް އަންނަ މަހު އެކެއްގައި ފަށަން ނިންމައި، މަސައްކަތް ހިނގާނެ ގޮތުގެ ތާވަލެއް ހައުސިން މިނިސްޓްރީން މިރޭ އާންމުކޮށްފި...\nތާރުއަޅާ މަގު އާއްމުންނަށް ހުޅުވާލާނެ: މިނިސްޓްރީ\nތާރުއަޅާ ނިމުމުން ބޮޑުތަކުރުފާނު މަގު އާއްމުންނަށް ހުޅުވާލާނެ ކަމަށް ހައުސިން މިނިސްޓްރީން މިއަދު ބުނެފި އެވެ.


Terrorism aa gulhey massala thakugai goiy ninmaane goiythakaa...\nޓެރަރިޒަމްއާއި ގުޅޭ މައްސަލަތަކުގައި ގޮތްނިންމުން\nރާއްޖެއިން ފުރަތަމަ ވާހަކަދެއްކެވީ އަލްއުސްތާޛާ ޢާއިޝާ ޝުޖޫން މުޙައްމަދު\nމި ބައްދަލުވުމަށް ފަންޑު ކޮށްފައިވަނީ އީޔޫގެ ފަރާތުން\nމިއީ ޔޫއެންއޯޑީސީން އިންތިޒާމުކޮށްގެން ކުރިއަށް ގެންދިޔަ ބައްދަލުވުމެއް\nކ. މާލެ |5ޖޫން 2020 | ހުކުރު 07:22 | 2,494\nބައްދަލުވުމުގައި ރާއްޖޭގެ ފަރާތުން ފުރަތަމަ ވާހަކަދެއްކެވީ ސުޕްރީމް ކޯޓުގެ ފަނޑިޔާރު އަލްއުސްތާޛާ ޢާއިޝާ ޝުޖޫން މުޙައްމަދު - ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަން\nޓެރަރިޒަމާއި ގުޅޭ މައްސަލަތަކުގައި ގޮތްނިންމާނެ ގޮތްތަކާ ގުޅޭގޮތުން މަޝްވަރާ ބައްދަލުވުމެއް ބާއްވައިފި އެވެ.\nއެކަމާ ގުޅޭގޮތުން ޑިޕާރޓްމަންޓް އޮފް ޖުޑީޝަލް އެޑްމިނިސްޓްރޭޝަން (ޑީޖޭއޭ)އިން ބުނީ، މިއީ ޔުނައިޓެޑް ނޭޝަންސް އޮފީސް އޮން ޑްރަގްސް އެންޑް ކްރައިމް (ޔޫއެންއޯޑީސީ)އިން އިންތިޒާމުކޮށްގެން ކުރިއަށް ގެންދިޔަ ބައްދަލުވުމެއް ކަމަށެވެ. އެގޮތުން "އޮންލައިން ކޮންސަލްޓޭޓިވް މީޓިން އޮން ޓެއިލަރިންގ ދަ ޔޫއެން ސައުތު އޭޝިއާ ރީޖަނަލް ޓޫލް ކިޓް ފޮރ ޖަސްޓިސް އޮފް މޯލްޑިވްސް" ގެ ނަމުގައި އޮންލައިންކޮށް ކުރިއަށް ގެންދިޔަ މި ބައްދަލުވުމަށް ފަންޑުކޮށްފައި ވަނީ އީޔޫގެ ފަރާތުންކަމަށް ޑީޖޭއޭއިން މައުލޫމާތު ދެއެވެ.\nޑީޖޭއޭއިން ބުނީ، މި ބައްދަލުވުމުގެ މައިގަނޑު މަޤުޞަދަކީ "ޔޫއެން ސައުތު އޭޝިއާ ރީޖަނަލް ޓޫލްކިޓް" ދިވެހިރާއްޖެއަށް ފެތޭނެހެން އެކަށައެޅުމުގައި ޔޫއެންއަށް އެހީތެރިކަން ފޯރުކޮށްދެވޭނެ ގޮތްތަކާއި ގުޅޭގޮތުން މަޝްވަރާ ކުރުމާއި، އަދި ޤައުމީ ފެންވަރެއްގައި ޓެރަރިޒަމާއި ގުޅޭ މައްސަލަތަކުގައި ގޮތްނިންމުމުގައި ބޭނުންކުރެވިދާނެ ގޮތްތަކާއި ގުޅޭގޮތުން މަޝްވަރާކުރުން ކަމަށެވެ.\nމި ބައްދަލުވުމުގައި ދިވެހިރާއްޖޭގެ ފަރާތުން ފުރަތަމަ ވާހަކަ ދެއްކެވީ ދިވެހިރާއްޖޭގެ ސުޕްރީމް ކޯޓުގެ ފަނޑިޔާރު އޮނަރަބަލް އަލްއުސްތާޛާ ޢާއިޝާ ޝުޖޫން މުޙައްމަދެވެ. އަދި ބައްދަލުވުމުގެ ބައިވެރިންގެ ގޮތުގެ ދިވެހިރާއްޖޭގެ ހައިކޯޓާއި، ކްރިމިނަލް ކޯޓާއި، ޖުވެނައިލް ކޯޓާއި، މެޖިސްޓްރޭޓް ކޯޓުގެ ފަނޑިޔާރުން ނާއި، ނޭޝަނަލް ކައުންޓަރ ޓެރަރިޒަމް ސެންޓަރ (އެންސީޓީސީ) ގެ ބޭފުޅުން ހިމެނޭހެން 40 ބޭފުޅުން ބައިވެރިވެވަޑައިގެން ކަމަށް ޑީޖޭއޭއިން މަޢުލޫމާތު ދެއެވެ.\nއޭގެ އިތުރުން، ޔޫ.އެން.އޯ.ޑީ.ސީގެ ޓެރަރިޒަމް ޕްރިވެންޝަން ބްރާންޗް ގެ އެރިއާނާ ލެޕޮރޭ އަދި ކައުންޓަރ ޓެރަރިޒަމް ކޮމިޓީ އެގްޒެކެޓިވް ޑިރެކްޓަރޭޓް (ސީޓެޑް) ގެ އެޑްރިއާ ޑި ލާންޑްރީ ވެސް ބައިވެރިވެވަޑައިގެންނެވި ކަމަށް ޑީޖޭއޭއިން މަޢުލޫމާތު ދެއެވެ.\nމިހާރު ކޮވިޑް-19 އަށް ޕޮޒިޓިވްވާ ގިނަ ކޭސްތަކުގައި ހިމެނެނީ ސަރުކާރުގެ އޮފީސްތަކުގެ މުއައްޒަފުން: ޑރ. ނަޒްލާ


3 Fandiyaarun vaki nukuri sababu saafukoh dhehvaifi\nފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދު --\nފެބްރުއަރީ 1، 2018 ގެ ބޮޑު އަމުރާއި ގުޅިގެން ބެލި މައްސަލަތަކުގައި ފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދު ވަކި ނުކުރެއްވި ސަބަބު ކުރީގެ ރައީސް އަބްދުﷲ ޔާމީން އަބްދުލްގައްޔޫމް ފުރަތަމަ ފަހަރަށް ސާފުކޮށް ދެއްވައިފި އެވެ. ފެބްރުއަރީ އެކެއްގެ އަމުރާ ގުޅިގެން މި ފަހުން ރައީސް ޔާމީން ވަރަށް ގިނަ ވާހަކަތަކެއް ދެއްކެވި ނަމަވެސް ފަސް ފަނޑިޔާރުންގެ ތެރެއިން ތިން ފަނޑިޔާރުން ވަކި ނުކުރެއްވި ސަބަބާއި ގުޅޭގޮތުން ވާހަކަފުޅު ދައްކަވާފައެއް ނުވެއެވެ.\nރައީސް ޔާމީންގެ ވެރިކަމުގައި އޭރު ޖަލަށްލާފައި ތިބި ހުރިހާ ސިޔާސީ ލީޑަރުން މިނިވަން ކުރުމަށް އަމުރުކޮށް ފެބްރުއަރީ 1، 2018 ގައި ސުޕްރީމް ކޯޓުން ނެރުނު އަމުރުގައި ސުޕްރީމް ކޯޓްގެ ފަސް ފަނޑިޔާރުން ސޮއި ކުރައްވާފައި ވެއެވެ. ނަމަވެސް ތަހުގީގުކޮށް ޖަލަށްލާ މަގާމުން ދުރުކުރީ އޭރުގެ އުއްތަމަ ފަނޑިޔާރު އަބްދުﷲ ސައީދު އާއި އަލީ ހަމީދެވެ.\nފަނޑިޔާރު ޑރ. އަހުމަދު އަބްދުﷲ ދީދީ އާއި ފަނޑިޔާރު އަބްދުﷲ އަރީފާއި ފަނޑިޔާރު އާދަމް މުހައްމަދު ވަކި ނުކުރެއްވި ސަބަބު ސާފު ކޮށްދެއްވާ ރަައީސް ޔާމީން ވިދާޅުވީ އޭރުގެ އުއްތަމަ ފަނޑިޔާރު އަބްދުﷲ ސައީދު އާއި އަލީ ހަމީދުގެ މައްސަލަ ބަލާ މަގާމުން ދުރުކުރަން ޖެހިވަޑައިގަތީ ރިޝްވަތުގެ ތުހުމަތު ކުރެވި ތަހުގީގުން އެކަން ސާބިތުވާ ވަރަށް ހެކި ހުރުމުން ކަމަށެވެ. ނަމަވެސް އަނެއް ތިން ފަނޑިޔާރުންގެ އެފަދަ މައްސަލައެއް ނެތް ކަމަށެވެ.\n"އެ ހުކުމް [ފެބްރުއަރީގެ ބޮޑު ހުކުމް] ނެރުނު މީހުން އެއްވެސް ގޮތަކަށް އަދުލްއިންސާފުގެ ދާއިރާއަށް ދުވަހަކު ވެސް ކައިރި ކުރާކަށް ނުވާނެ. ދެން އަޅުގަނޑާ ސުވާލުވޭނެ ބައެއް ފަނޑިޔާރުން ބޭތިއްބީ ކީއްވެގެންތޯ. އެއީ އެ ފަނޑިޔާރުން ރަނގަޅު މަސައްކަތްތަކެއް ކުރައްވައިގެނެއް ނޫން. އޭގެ ތެރެއިން އެންމެ އިސްކޮށް ތިއްބެވި ދެ ފަނޑިޔާރުންގެ މައްޗަށް ރިޝްވަތުގެ ބޮޑެތި ތުހުމަތުތަކެއް ހުރެގެން އެ ބޭފުޅުންގެ މައްސަލަތައް ބަލަން ފެށިއިރު އެބޭފުޅުންގެ މައްޗަށް ސާބިތުވާ ވަރަށް ހެކި ލިބުނު. އެހެންވީމަ އެ ދެ ބޭފުޅުން ދުރަށްލާން ޖެހުނީ. ދެން ތިއްބެވި ތިން ބޭފުޅުންގެ މައްޗަށް ރިޝްވަތުގެ ތުހުމަތެއް ނުކުރޭ،"\nރައީސް ޔާމީން މިރޭވެސް ވިދާޅުވީ ފެބްރުއަރީ އެކެއްގެ އަމުރަކީ އެމަނިކުފާނު ވެރިކަމުން ދުރު ކުރުމަށް ނެރުނު އަމުރެއް ކަމަށެވެ. އަދި އޭގެ ކުރީންވެސް މެޖިސްޓްރޭޓް ކޯޓްތަކުން އެމަނިކުފާނު ހައްޔަރު ކުރަން އަމުރު ހޯދާ ހެދީ ސިޔާސީ ލީޑަރުންނާއި ފަނޑިޔާރުންތަކެއް ގުޅިގެން ކަމަށެވެ.\nފެބްރުއަރީ އެކެއްގެ އަމުރަކީ މިހާރު އޮތް ސަރުކާރުގެ ހުރިހާ ވެރީންގެ ބައިވެރީން ބައިވެރީވުން އޮތް އަމުރެއް ކަމަށާ އެ މައްސަލަ ބަލާ އިންސާފު ގާއިމު ކުރަން ޖެހޭ ކަމަށެވެ. އަދި ފުލުހުންގެ ތެރެއިން އެކަމަށް މަދަދުވެރިވީ އޮފިސަރުންނާއި ފަނޑިޔާރުންގެ މައްސަލަތައްވެސް ބަލަން ޖެހޭ ކަމަށެވެ.\n"އަޅުގަނޑު އޭރު މަސައްކަތް ކުރަމުން ގެންދިޔައީ ސުޕްރީމްކޯޓްގެ ފަސް ފަނޑިޔާރުން އެއް ފަހަރާ ދުރަށްލައިފި ކަމަށް ވަންޏާ މި ދިވެހިރާއްޖެ އެކަންޏެއް ނޫން، މުޅި ދުނިޔެވެސް ފުންމައިގެންދާނެ ކަމެއް އެއީ. އެއީ 2018 ވަނަ އަހަރުގެ ފެބްރުއަރީ އެއްވަނަ ދުވަހުގެ އަމުރަކީ ދިވެހި ސަރުކާރާ އިދިކޮޅަށް ތިބި ލީޑަރުން އެކަނި ކުރި ކަމެއް ނޫން. އެއީ އިންޑިއާ ސަރުކާރާވެސް ގުޅިގެން އޭރު އޮތް ދިވެހި ސަރުކާރު އެ މީހުން ބުނާހާ ގޮތަކަށް ކަންކަން ނުކުރާތީ ސަރުކާރު ވައްޓާލަން ނެރުނު އަމުރެއް،"\nރައީސް ޔާމީން ވިދާޅުވީ ރިޝްވަތު ހުށައަޅައިގެން ބޮޑު އަމުރެއް ނެރުނީ ރައްޔިތުންގެ ވޯޓަކުން އެމްޑިޕީއަށް ވެރިކަމަށް ނާދެވޭނެކަން ކަށަވަރުވުުމުން ކަމަށެވެ. އަދި އިންޑިއާގެ މަދަދު އިދިކޮޅަށް ލިބުނީ އެމަނިކުފާނުގެ ވެރިކަމުގައި އިންޑިއާ އިން ބޭނުންވާ ގޮތަށް އަމަލު ކުރަމުން ނުދާތީ ކަމަށެވެ.\nރައީސް އަބްދުﷲ ޔާމީން ޕީޕީއެމް ސުޕްރީމް ކޯޓް + އުއްތަމަ ފަނޑިޔާރު 1 ފެބުރުއަރީގެ އަމުރު އަބްދުﷲ ސައީދު ޑރ. އަހުމަދު އަބްދުﷲ ދީދީ\nއުއްތަމަ ފަނޑިޔާރު ކަމަށް ޑރ. ދީދީ އައްޔަން ކުރައްވައިފި


Gaanoonuasaasee aa hilaafu kamah bune majileehunethibee hurihaa bileh hifahattaigen: Raees | Mihaaru\nގާނޫނުއަސާސީއާ ޚިލާފު ކަމަށް ބުނެ މަޖިލިހުން އެ ތިބީ ހުރިހާ ބިލެއް ހިފަހައްޓައިގެން: ރައީސް\n02 އެޕްރީލް 2019 - 08:52 46 comments\nއަންނަ ހޮނިހިރު ދުވަހު ބާއްވާ ރައްޔިތުންގެ މަޖިލިހުގެ އިންތިޚާބަށް އެމްޑީޕީގެ ޓިކެޓުގައި ބ. ތުޅާދޫ ދާއިރާ އަށް ވާދަކުރައްވާ ގާނޫނީ ވަކީލު ހިސާން ހުސައިންގެ ކެމްޕެއިން ޖަލްސާގައި ރައީސް ވިދާޅުވީ، ލޯކަލް ކައުންސިލްތަކަށް މާލީ އަދި ގާނޫނީ ބާރު ދިނުމުގެ ބިލް މަޖިލިހަށް ފޮނުވާފައިވީ ނަމަވެސް އެއީ ގާނޫނުއަސާސީއާ ޚިލާފު ބިލެއް ކަމަށް ވިދާޅުވާ ބަޔަކު ތިބި މަޖިލިހަކުން އެ ފާސްނުވާ ކަމަށެވެ.\n"ކިތަންމެ ވަރަަކަށް އަޅުގަނޑުމެން އެ ޑްރާފްޓު ކޮށްފައި ފޮނުވިޔަސް ދޭތެރެއަކުން ބުނާނެ ގާނޫނުއަސާސީއާ ޚިލާފޭ. އަޅުގަނޑަކަށް ނޭނގޭ އެކަން ދެން އަޅުގަނޑުމެން ކުރާނެ ގޮތެއް. ގާނޫނުއަސާސީއާ ޚިލާފު ކަމަށް ބުނެ، އެ ތަނަށް [ރައްޔިތުންގެ މަޖިލިހަށް] ފޮނުވާ ހުރިހާ ބިލެއް މިހާރު އެ ތިބީ ހިފަހައްޓައިގެން،" މި ސަރުކާރު ހިންގާ ކޯލިޝަންގެ ފުރިހަމަ އަޣުލަބިއްޔަތު އޮތް މަޖިލިހުން ސަރުކާރަށް އެއްބާރުލުން ނުލިބޭކަން ފާހަގަކުރައްވަމުން ރައީސް ވިދާޅުވި އެވެ.\n"އެހެންވެ އަޅުގަނޑު މި ދަންނަވަނީ ހިނގާށޭ އަޅުގަނޑުމެން އެންމެން ނުކުމެ މިކަން ނިންމަން. ރައްޔިތުންގެ މަޖިލިހުގެ އަޣުލަބިއްޔަތު ހޯދަައި ރައްޔިތުން މި ބޭނުންވާ ގޮތަށް މި ގައުމު ހިންގުމަށް. ތުޅާދޫ ދާއިރާގައި ވެސް ތަރައްގީ އަށް ކުރަން ޖެހިފައި ހުރި މަސައްކަތްތައް ވަރަށް ބައިވަރު އެބަހުރި. އެހެން ނަމަވެސް މި ކަންތައްތައް ކުރެވޭނީ ފައިސާ ވެސް ލިބިގެން. ފައިސާ ލިބޭނެ ގޮތް ވެސް ހޯދޭނެ ގޮތް އޮތީ ރައްޔިތުންގެ މަޖިލިސް."\nރޭ ބޭއްވި ކެމްޕެއިން ޖަލްސާގައި ރައީސް އިބްރާހިމް މުހައްމަދު ސޯލިހާއި ހިސާން ބައިވެރިވެވަޑައިގަންނަވަނީ.---ފޮޓޯ: ހުސައިން ވަހީދު/މިހާރު\nމާލޭގައި ބޭއްވި ހިސާންގެ ކެމްޕެއިން ޖަލްސާގައި ރައީސް ވިދާޅުވި ގޮތުގައި ކޮރަޕްޝަނާއި ފަސާދަ ހުއްޓުވަން ގާނޫނުތައް ހަދަން ޖެހެ އެވެ. އިތުރު އާމްދަނީ ލިބޭނެ ގޮތަށް ޓެކްސްގެ ނިޒާމު ބަދަލުކުރަންޖެހެ އެވެ.\n"މިއީ ރައްޔިތުންގެ މަޖިލިހުގެ މެޖޯރިޓީ ބޭނުންވާ ކަމަކީ. ރައްޔިތުންނަށް ފުއްދައިދޭން ހުރި އަސާސީ ހައްގުތަށް ފުއްދުމަށާއި ރައްޔިތުން ހަމަނޭވާ ލައިގެން މި ރާއްޖޭގައި އުޅެވޭނެ ގޮތް ހޯދައި ދިނުމަށްޓަކައި ކުރާ މަސައްކަތެއް އަޅުގަނޑުމެން ކުރަމުން މިދަނީ،" މިދިޔަ އަހަރުގެ ރިޔާސީ އިންތިޚާބުގެ ކެމްޕެއިންގައި ރައީސް އިބްރާހިމް މުހައްމަދު ސޯލިހްގެ އިންތިޚާބީ އެޖެންޓު އަދި އެމަނިކުފާނުގެ ގާނޫނީ ވަކީލު ހިސާންގެ ކެމްޕެއިން ޖަލްސާގައި ރައީސް ވިދާޅުވި އެވެ.\n"ގާނޫނުއަސާސީއާ ޚިލާފު ކަމަށް ބުނެ، އެ ތަނަށް [ރައްޔިތުންގެ މަޖިލިހަށް] ފޮނުވާ ހުރިހާ ބިލެއް މިހާރު އެ ތިބީ ހިފަހައްޓައިގެން،" ރައީސް\nރައީސް ވިދާޅުވީ، ރައްޔިތުންގެ މަޖިލިހުގެ އަޣުލަބިއްޔަތު ސަރުކާރު ނުވަތަ އެމްޑީޕީ އަށް ބޭނުންވަނީ ކޮރަޕްޝަނާއި ފަސާދައިގެ އަމަލުތައް ބަލާނެ އިންސާފުވެރި ޝަރުއީ ނިޒާމެއް ހޯދުމަށްޓަކައި ކަމަށެވެ. އެކަން ކުރެވޭނީ އެމަނިކުފާނު ވިދާޅުވި ގޮތުގައި، ރައްޔިތުންގެ މަޖިލިހުން ފާސްކުރާ ގާނޫނުތަކުންނެވެ.\n"އަޅުގަނޑުމެން މިއުޅެނީ ވަކި ބަޔަކާ ޖައްސާލައިގެން، ވަކި ބަޔަކާ ދެކޮޅަކަށް ނުކުމެއެއް ނޫން. އަޅުގަނޑުމެން ތިބީ ރައްޔިތުންނާ އެއްކޮޅަށް،" މިދިޔަ ދެ ހަފުތާއެއްހާ ދުވަހު އެމްޑީޕީގެ ކެމްޕެއިންގައި އަމަލީ ގޮތުން އުޅުއްވާ ރައީސް އިބްރާހިމް މުހައްމަދު ސޯލިހް ވިދާޅުވި އެވެ.\nސަރުކާރު ހިންގާ ކޯލިޝަންގެ އެންމެ ބޮޑު ޕާޓީ އެމްޑީޕީ އަށް ރައްޔިތުންގެ މަޖިލިހުގެ އަޣުލަބިއްޔަތު ހޯދުމަށް އެ ޕާޓީގެ ލީޑަޝިޕުން މަސައްކަތް ކުރާތީ ކޯލިޝަންގެ އެހެން ޕާޓީތަކުގެ މެދުގައި ނުތަނަވަސްކަން އޮތް ނަމަވެސް އެކަން ފާޅުގައި ދައްކަވަނީ ޖުމްހޫރީ ޕާޓީގެ ލީޑަރު ގާސިމް އިބްރާހީމެވެ. އެމަނިކުފާނު ވިދާޅުވަނީ ވަކި ބަޔަކަށް މަޖިލިހުގެ އަޣުލަބިއްޔަތު ދީފި ނަމަ، ބޭނުން ގޮތަކަށް ކަންކަން ކުރާނެ ކަމަށާއި އިދިކޮޅަށް ވެސް މަޖިލިހުގެ ގޮނޑިތައް ލިބެން ޖެހޭނެ ކަމަށެވެ.\nއެކަމަކު، މި ކެމްޕެއިން ގައި އެމްޑީޕީގެ އިސްވެރިން ވިދާޅުވަނީ އެ ޕާޓީ އަށް މަޖިލިހުގެ އަޣުލަބިއްޔަތު ނުލިބިއްޖެ ނަމަ، ސަރުކާރު ހިންގަން ދަތިވެ، މަޝްރޫއުތަކަށް ހުއްޓުން އަންނާނެ ކަމަށެވެ. އަދި މިހާރުގެ ރައްޔިތުންގެ މަޖިލިހުން ވެސް އެ މަންޒަރު ފެންނަ ކަމަށް އެމްޑީޕީން ބުނެ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް އެމްޑީޕީ ރާއްޖޭގެ ގާނޫނުއަސާސީ ރައްޔިތުންގެ މަޖިލިސް ބ. ތުޅާދޫ އިއްތިހާދުގެ ހަމަނުޖެހުން މެމްބަރު ހިސާން ހުސެއިން (ތުޅާދޫ)